**INVESTUOTOJO ATRANKOS**

**VALDŽIOS IR PRIVATAUS SUBJEKTŲ PARTNERYSTĖS**

**PROJEKTŲ KARINIO DALINIO VYSTYMAS ŠILALĖS RAJONE, PAJŪRIO MIESTELYJE, KARINIO DALINIO VYSTYMAS ROKANTIŠKIŲ KAIME (VILNIAUS RAJONE) IR KARINIO DALINIO VYSTYMAS ŠIAULIŲ REGIONE ĮGYVENDINIMUI SKELBIAMŲ DERYBŲ BŪDU**

**SĄLYGOS**

Vilnius,

2019

TURINYS

[I. Informacija apie įgyvendinamą Projektą 1](#_Toc532893966)

[II. Bendrosios nuostatos 11](#_Toc532893967)

[1. Valdžios subjektas 11](#_Toc532893968)

[3. Esminiai Projekto įgyvendinimo reikalavimai 13](#_Toc532893969)

[4. Informacija apie Investuotojo atranką 14](#_Toc532893970)

[5. Sąlygų paaiškinimas ir tikslinimas 15](#_Toc532893971)

[6. Pažeistų teisių gynimo tvarka 15](#_Toc532893972)

[III. Skelbiamų derybų vykdymas 16](#_Toc532893973)

[1. Skelbiamų derybų eiga ir orientacinis tvarkaraštis 16](#_Toc532893974)

[2. Paraiškos pateikimas 18](#_Toc532893975)

[Subjektai, galintys pateikti paraišką 18](#_Toc532893976)

[Paraiškos turinys 19](#_Toc532893977)

[Paraiškos pateikimo terminas 19](#_Toc532893978)

[3. Kvalifikacijos patikrinimas ir kvalifikacinė atranka 20](#_Toc532893979)

[4. Pirminio pasiūlymo pateikimas 20](#_Toc532893980)

[Pirminio pasiūlymo turinys 20](#_Toc532893981)

[Pirminio pasiūlymo pateikimo terminas 23](#_Toc532893982)

[Pirminio pasiūlymo galiojimo terminas 23](#_Toc532893983)

[Pasiūlymo pristatymas komisijai 23](#_Toc532893984)

[5. Derybos 23](#_Toc532893985)

[6. Dokumentų suderinimas 26](#_Toc532893986)

[7. Galutinio pasiūlymo pateikimas 27](#_Toc532893987)

[8. Galutinių Pasiūlymų vertinimas 29](#_Toc532893988)

[9. sutarties sudarymas 30](#_Toc532893989)

[IV. Dalyvavimo Skelbiamose derybose sąnaudos 32](#_Toc532893990)

**PRIEDAI:**

**1. Naudojamos sąvokos**

**2. Techninės specifikacijos**

**3. Prašymų pateikimas**

**4. Kvalifikacijos reikalavimai**

**5. Paraiškos pateikimas**

**6. Paraiškos forma**

**7. Kvalifikacijos vertinimas ir kvalifikacinės atrankos atlikimo tvarka**

**8. Kandidato deklaracijos forma**

**9. Konfidencialumo įsipareigojimo forma**

**10. Turto administravimo bei priežiūros paslaugų sąrašo forma**

**11. Statybos ir montavimo darbų sąrašo forma**

**12. Reikalavimai techninei-inžinerinei informacijai**

**13. Reikalavimai finansiniam veiklos modeliui**

**14. Reikalavimai teisinei informacijai**

**15. Reikalavimai infrastruktūros sukūrimo, Paslaugų teikimo ir Sutarties valdymo planui**

**16. Pasiūlymų vertinimo tvarka ir kriterijai**

**17. Pasiūlymų pateikimas**

**18. Pasiūlymo forma**

**19. Susijusių bendrovių sąrašo forma**

**20. Sutarties projektas**

**21. Pasiūlymo galiojimo ir sutarties įvykdymo užtikrinimo formos**

**22. Ginčų nagrinėjimo tvarka**

# Informacija apie įgyvendinamą Projektą

* 1. TRUMPAS PROJEKTŲ APRAŠYMAS IR SRITIES, KURIOJE VYKDOMI PROJEKTAI, PRISTATYMAS

Projektus įgyvendina Valdžios subjektas, vadovaudamasis Lietuvos Respublikos Vyriausybės 2018 m. gruodžio d. nutarimu Nr. „*Dėl Krašto apsaugos ministerijos viešojo ir privataus sektorių partnerystės projektų įgyvendinimo*“. Karinių dalinių Šilalės ir Vilniaus rajonuose bei Šiaulių mieste projektais siekiama padidinti Lietuvos Respublikos kovinius pajėgumus Lietuvos Respublikos suvereniteto, teritorijos neliečiamybės ir vientisumo saugojimui ir gynimui.

Įgyvendinami Projektai priskiriami krašto apsaugos veiklos sričiai.

Įgyvendinant Projektus VžPP būdu yra siekiama Sąlygose nustatyta tvarka atrinkti Investuotoją arba Investuotojus, kuris (-ie) iki Sutarties pasirašymo turės įsteigti Privatų subjektą / Privačius subjektus Projektų įgyvendinimui. Privačiam subjektui / Privatiems subjektams bus perduotos Darbų vykdymo ir Paslaugų teikimo veiklos.

* 1. PROJEKTŲ ĮGYVENDINIMO KONTEKSTAS, POREIKIS PROJEKTAMS IR JŲ SVARBA

Pečiulionio artilerijos bei Vaidoto ir Margirio pėstininkų batalionai neturi nuolatinei dislokacijai tinkamos infrastruktūros ir yra laikinai dislokuoti kitų karinių dalinių teritorijose.

Projektų įgyvendinimas atitinka pagrindinius viešosios tvarkos veiklos srities strateginius planavimo dokumentus:

- Lietuvos Respublikos Vyriausybės programos įgyvendinimo plano krašto apsaugos sistemos 2017–2020 m. prioritetinių darbų ir veiksmų V prioriteto Saugi valstybė 5.1. krypties Gynybos sistemos stiprinimas ir plėtra 5.1.3. darbo LK plėtrai ir priimančiosios šalies paramos poreikiams reikalingos infrastruktūros sukūrimas 7 veiksmu Karinės infrastruktūros bataliono dydžio vienetui įrengimas Rokantiškėse, pritraukiant privačiojo sektoriaus lėšas yra nustatyta, kad nagrinėjama infrastruktūra turi būti pradėta kurti iki 2020 m. III ketvirčio pabaigos, pritraukiant privataus sektoriaus lėšas

- Lietuvos Respublikos Vyriausybės programos įgyvendinimo plano krašto apsaugos sistemos 2017–2020 m. prioritetinių darbų ir veiksmų V prioriteto Saugi valstybė 5.1. krypties Gynybos sistemos stiprinimas ir plėtra 5.1.3. darbo LK plėtrai ir priimančiosios šalies paramos poreikiams reikalingos infrastruktūros sukūrimas 5 veiksmu Nuolatinės infrastruktūros Motorizuotosios pėstininkų brigados „Žemaitija“ naujiems kariniams vienetams parengimas pritraukiant privataus sektoriaus lėšas yra nustatyta, kad nagrinėjama infrastruktūra turi būti pradėta kurti iki 2020 m. III ketvirčio pabaigos, pritraukiant privataus sektoriaus lėšas.

Paklausą Šilalės Karinio dalinio projektu kuriamai infrastruktūrai sudaro:

- Šilalės Karinio dalinio kariai – 769;

Paklausą Vilniaus Karinio dalinio projektu kuriamai infrastruktūrai sudaro:

- Vilniaus Karinio dalinio kariai – 1088;

Paklausą Šiaulių Karinio dalinio projektu kuriamai infrastruktūrai sudaro:

- Šiaulių Karinio dalinio kariai – 802.

Projektais sprendžiamos šios problemos:

- esamos karinės infrastruktūros nepakankamumas aptarnauti visus numatytus karinius vienetus;

- nepakankami koviniai pajėgumai Lietuvos Respublikos suvereniteto, teritorijos neliečiamybės ir vientisumo saugojimui ir gynimui.

* 1. PROJEKTŲ ĮGYVENDINIMO TIKSLAI

Projektų įgyvendinimo tikslai yra:

- kartu su sąjungininkais užtikrinti patikimą atgrasymą;

- nepavykus atgrasinti, savarankiškai ir kartu su sąjungininkais užtikrinti Lietuvos gynybą, o agresijos prieš bet kurią kitą NATO narę atveju – tinkamai prisidėti prie sąjungininkų gynybos;

- prisidėti prie regioninio ir tarptautinio saugumo bei stabilumo užtikrinimo;

- prisidėti prie saugumo užtikrinimo valstybėje taikos metu.

* 1. PAGRINDINĖS PROJEKTŲ ĮGYVENDINIMO SĄLYGOS
     1. SUTARTIES TRUKMĖ

Sutarties trukmė – iki 15 metų Šilalės karinio dalinio projekte ir / ar Vilniaus karinio dalinio projekte ir / ar Šiaulių karinio dalinio projekte nuo Sutarties įsigaliojimo visa apimtimi.

* + 1. SKELBIAMŲ DERYBŲ OBJEKTAS

Skelbiamų derybų objektas yra skirstomas į 3 (tris) dalis, kurių kiekvienai numatoma sudaryti po atskirą Sutartį:

| Šilalės karinio dalinio projektas  I Skelbiamų derybų dalis –  ,,Karinio dalinio vystymas Šilalės rajone, Pajūrio miestelyje“ | Vilniaus karinio dalinio projektas  II Skelbiamų derybų dalis –  „Karinio dalinio vystymas Rokantiškių kaime (Vilniaus rajone)“ | Šiaulių karinio dalinio projektas  III Skelbiamų derybų dalis –  „Karinio dalinio vystymas Šiaulių regione“ |
| --- | --- | --- |
| Šilalės karinio dalinio infrastruktūros Pajūrio miestelyje statinių projektavimas ir kitos reikalingos inžinerinės paslaugos, statinių rekonstrukcija, statyba ir specialių patalpų įrengimas, statinių administravimas ir priežiūra, inžinerinių sistemų ir tinklų priežiūra, komunalinių paslaugų organizavimas – šalto ir karšto vandens, nuotekų, šildymo, elektroninių ryšių, elektros energijos paslaugų teikimo organizavimas ir koordinavimas teritorijos ir pastatų valymas bei atliekų tvarkymas. | Vilniaus karinio dalinio infrastruktūros Rokantiškių kaime statinių projektavimas ir kitos reikalingos inžinerinės paslaugos, statinių statyba ir specialių patalpų įrengimas, statinių administravimas ir priežiūra, inžinerinių sistemų ir tinklų priežiūra,komunalinių paslaugų organizavimas – šalto ir karšto vandens, nuotekų, šildymo, elektroninių ryšių, elektros energijos paslaugų teikimo organizavimas ir koordinavimas teritorijos ir pastatų valymas bei atliekų tvarkymas. | Šiaulių karinio dalinio infrastruktūros Šiaulių mieste statinių projektavimas ir kitos reikalingos inžinerinės paslaugos, statinių statyba ir specialių patalpų įrengimas, statinių administravimas ir priežiūra,inžinerinių sistemų ir tinklų priežiūra, komunalinių paslaugų organizavimas – šalto ir karšto vandens, nuotekų, šildymo, elektroninių ryšių, elektros energijos paslaugų teikimo organizavimas ir koordinavimas teritorijos ir pastatų valymas bei atliekų tvarkymas. |
|  |
| Šilalės karinio dalinio projekto įgyvendinimui Valdžios subjektas siekia atrinkti Investuotoją, kurio įsteigtas ar sudarytas Privatus subjektas užtikrins šiuos rezultatus:  - suprojektuota, pastatyta ir atitinkamai įrengta Šilalės karinio dalinio infrastruktūra, kurią sudarys kareivinės, garažai, valgykla, štabas, medicinos punktas, atviro ir uždaro tipo sporto infrastruktūra, degalinė, plovykla, sandėliai (inventorius), remonto dirbtuvės, pastogė technikai, technikos aikštės tvora su vartais, technikos aikštė, asmeninių automobilių statymo aikštelė, inžinieriniai tinklai, kietos dangos keliai teritorijoje, mokomoji zona (ramovė), želdiniai, pėsčiųjų takai ir kita Specifikacijose numatyta infrastruktūra.  - optimali naujai sukurtos infrastruktūros priežiūra Sutarties laikotarpiui perduodant Privačiam subjektui naujos infrastruktūros ūkio priežiūrą ir kitų Paslaugų teikimą. | Vilniaus karinio dalinio projekto įgyvendinimui Valdžios subjektas siekia atrinkti Investuotoją, kurio įsteigtas ar sudarytas Privatus subjektas užtikrins šiuos rezultatus:  - suprojektuota, pastatyta ir atitinkamai įrengta Vilniaus karinio dalinio infrastruktūra, kurią sudarys kareivinės, garažai, valgykla, štabas, medicinos punktas, ,atviro ir uždaro tipo sporto infrastruktūra, degalinė, plovykla, sandėliai (inventorius), remonto dirbtuvės, pastogė technikai, technikos aikštės tvora su vartais, technikos aikštė, asmeninių automobilių statymo aikštelė, techninės kontrolės punktas, į(iš)ėjimo punktas, inžinieriniai tinklai su tvora, kietos dangos keliai teritorijoje, mokomoji zona (ramovė), želdiniai, pėsčiųjų takai ir kita Specifikacijose numatyta infrastruktūra.  - optimali naujai sukurtos infrastruktūros priežiūra Sutarties laikotarpiui perduodant Privačiam subjektui naujos infrastruktūros ūkio priežiūrą ir kitų Paslaugų teikimą. | Šiaulių karinio dalinio projekto įgyvendinimui Valdžios subjektas siekia atrinkti Investuotoją, kurio įsteigtas ar sudarytas Privatus subjektas užtikrins šiuos rezultatus:  - suprojektuota, pastatyta ir atitinkamai įrengta Šiaulių karinio dalinio infrastruktūra, kurią sudarys kareivinės, garažai, valgykla, štabas, medicinos punktas, atviro ir uždaro tipo sporto infrastruktūra, degalinė, plovykla, sandėliai (inventorius), remonto dirbtuvės, pastogė technikai, technikos aikštės tvora su vartais, technikos aikštė, asmeninių automobilių statymo aikštelė, techninės kontrolės punktas, praėjimo punktas, inžinieriniai tinklai su tvora, kietos dangos keliai teritorijoje, želdiniai, pėsčiųjų takai ir kita Specifikacijose numatyta infrastruktūra.  - optimali naujai sukurtos infrastruktūros priežiūra Sutarties laikotarpiui perduodant Privačiam subjektui naujos infrastruktūros ūkio priežiūrą ir kitų Paslaugų teikimą. |

Kandidatas gali pateikti po vieną paraišką / Pasiūlymą vienai (arba dvejoms ar visoms) Skelbiamų derybų daliai (-ims). Alternatyvių sprendinių / Pasiūlymų teikti nebus galima.

* + 1. PRIVATIEMS SUBJEKTAMS PERDUODAMAS TURTAS

Valdžios subjektas arba įgaliotoji institucija Privatiems subjektams perduos:

| Šilalės karinio dalinio projektas  I Skelbiamų derybų dalis –  ,,Karinio dalinio vystymas Šilalės rajone, Pajūrio miestelyje“ | Vilniaus karinio alinio projektas  II Skelbiamų derybų dalis –  „Karinio dalinio vystymas Rokantiškių kaime (Vilniaus rajone)“ | Šiaulių karinio dalinio projektas  III Skelbiamų derybų dalis –  „Karinio dalinio vystymas Šiaulių regione“ |
| --- | --- | --- |
| Žemės sklypas | |  |
| Lietuvos Respublikai nuosavybės teise priklausantį Šilalės žemės sklypą, esantį adresu Dariaus ir Girėno g. 19, Pajūryje, Šilalės r. sav., kurį Lietuvos kariuomenė valdo panaudos sutarties pagrindu.  Šilalės žemės sklypas. Esama situacija:  1) Dariaus ir Girėno g. 19 kurio:   * plotas –11.5218 ha; * naudojimo būdas – teritorijos krašto apsaugos tikslams; * leistinas pastatų aukštis – nėra duomenų; * užstatymo tankis – nėra duomenų; * užstatymo intensyvumas – nėra duomenų ; * apribojimai – servitutai,   specialiosios žemės ir miško naudojimo sąlygos: saugotini želdiniai (medžiai ir krūmai), augantys ne miškų ūkio paskirties žemėje; vandentiekio, lietaus ir fekalinės kanalizacijos tinklų ir įrenginių apsaugos zonos; šilumos ir karšto vandens tiekimo tinklų apsaugos zonos; žemės sklypai, kuriuose įrengtos valstybei priklausančios melioracijos sistemos bei įrenginiai; nekilnojamųjų kultūros vertybių teritorija ir apsaugos zonos; elektros linijų apsaugos zonos; kelių apsaugos zonos; ryšių linijų apsaugos zonos),  sklypas yra nekilnojamųjų kultūros vertybių teritorijoje, saugotini medžių ir krūmų želdiniai, augantys ne miško žemėje.  Šilalės žemės sklypas nuosavybės teise priklauso Lietuvos Respublikai, patikėjimo teise valdomas Nacionalinės žemės tarnybos prie Žemės ūkio ministerijos, panaudos sutarties pagrindu šiuo metu valdomas Lietuvos kariuomenės.  Šilalės žemės sklypas iki Sutarties įsigaliojimo visa apimtimi bus suformuotas (apie 10,8 ha) padalinimo būdu atskiriant kultūros paveldo teritorijos dalį (apie 0,6 ha), (nustatomas naudojimo būdas – teritorijos krašto apsaugos tikslams, leistinas pastatų aukštis, užstatymo tankis bei intensyvumas nebus keičiami (nebent gerinami), bei pagal galimybes nuimami visi įregistruoti apribojimai).  Šilalės žemės sklypas Privačiam subjektui bus perduotas nuomos pagrindais Darbų laikotarpiui kaip statybvietė be aukciono. Paslaugų teikimo metu teisių į Šilalės žemės sklypą perduoti Privačiam subjektui nenumatoma, nebent to reikalautų tuo metu taikytini teisės aktai. | Lietuvos Respublikai nuosavybės teise priklausančius Vilniaus žemės sklypus, esančius Vilniaus r. sav., Šatrininkų sen., Rokantiškių k. Vieną iš sklypų Lietuvos kariuomenė valdo panaudos sutarties pagrindu, kitas žemės sklypas šiuo metu yra formuojamas.  Vilniaus žemės sklypai. Esama situacija:  1) Rokantiškių k., kurio:   * plotas – 17,4658 ha; * naudojimo būdas – teritorijos krašto apsaugos tikslams; * leistinas pastatų aukštis – 3 aukštai; * užstatymo tankis – 80; * užstatymo intensyvumas – nėra duomenų; * apribojimai – specialiosios žemės ir miško naudojimo sąlygos: valstybinio geodezinio pagrindo punktų apsaugos zonos; elektros linijų apsaugos zonos; kelių apsaugos zonos; ryšių linijų apsaugos zonos.   2) Vilniaus Žemės sklypas esantis Rokantiškių k., (0,6494 ha) šiuo metu formuojamas.  Vilniaus žemės sklypai nuosavybės teise priklauso Lietuvos Respublikai, patikėjimo teise valdomi Nacionalinės žemės tarnybos prie Žemės ūkio ministerijos, panaudos sutarties pagrindu vienas iš sklypų šiuo metu valdomas, o kitas planuojamas valdyti Lietuvos kariuomenės.  Vilniaus žemės sklypas iki Sutarties įsigaliojimo visa apimtimi bus suformuotas sujungus 2 (du) žemės sklypus (apie 17,5 ha) (nustatomas naudojimo būdas – teritorijos krašto apsaugos tikslams**,** leistinas pastatų aukštis, užstatymo tankis bei intensyvumas nebus keičiami (nebent gerinami), bei pagal galimybes nuimami visi įregistruoti apribojimai).  Vilniaus žemės sklypas Privačiam subjektui bus perduotas nuomos pagrindais Darbų laikotarpiui kaip statybvietė be aukciono. Paslaugų teikimo metu teisių į Vilniaus žemės sklypą perduoti Privačiam subjektui nenumatoma, nebent to reikalautų tuo metu taikytini teisės aktai. | Lietuvos Respublikai nuosavybės teise priklausančius Šiaulių žemės sklypus, esančius adresais Pakruojo g. 49, K. Jankausko g. 27, K. Jankausko g. 29, K. Jankausko g. 37 K. Jankausko g., Šiaulių m., kuriuos Lietuvos kariuomenė valdo panaudos sutarties pagrindu, o žemės sklypo esančio K. Jankausko g., Nacionalinėje žemės tarnyboje prie Žemės ūkio ministerijos rengiami perdavimo pagal panaudą dokumentai Lietuvos kariuomenei.  Šiaulių žemės sklypai. Esama situacija:  1) Pakruojo g. 49, kurio:   * plotas – 3,3002 ha; * naudojimo būdas – teritorijos krašto apsaugos tikslams; * leistinas pastatų aukštis – 9/30 (aukštai/metrai); * užstatymo tankis – nėra duomenų; * užstatymo intensyvumas – 2,5; * apribojimai – specialios žemės naudojimo sąlygos: ryšių linijų apsaugos zonos; aerodromų apsaugos ir sanitarinės apsaugos zonos; vandentiekio, lietaus ir fekalinės kanalizacijos tinklų ir įrenginių apsaugos zonos; požeminių vandens telkinių (vandenviečių) sanitarinės apsaugos zonos; elektros linijų apsaugos zonos.   2) K. Jankausko g. 27, kurio:   * plotas – 2,1025 ha; * naudojimo būdas – teritorijos krašto apsaugos tikslams; * leistinas pastatų aukštis – 9/30 (aukštai/metrai); * užstatymo tankis – nėra duomenų; * užstatymo intensyvumas – 2,5; * apribojimai – specialiosios žemės ir miško naudojimo sąlygos: aerodromo apsaugos zonos; elektros linijų apsaugos zonos; požeminių vandens telkinių (vandenviečių) sanitarinės apsaugos zonos; saugotini želdiniai (medžiai ir krūmai), augantys ne miškų ūkio paskirties žemėje; vandentiekio, lietaus ir fekalinės kanalizacijos tinklų ir įrenginių apsaugos zonos.   3) K. Jankausko g. 29, kurio:   * plotas – 0,1740 ha; * naudojimo būdas – teritorijos krašto apsaugos tikslams; * leistinas pastatų aukštis –9/30 (aukštai/metrai); * užstatymo tankis – nėra duomenų; * užstatymo intensyvumas – 2,5; * apribojimai – specialiosios žemės ir miško naudojimo sąlygos: aerodromo apsaugos zonos; saugotini želdiniai (medžiai ir krūmai), augantys ne miškų ūkio paskirties žemėje; vandentiekio, lietaus ir fekalinės kanalizacijos tinklų ir įrenginių apsaugos zonos; požeminio vandens vandenviečių apsaugos zonos; elektros linijų apsaugos zonos.   4) K. Jankausko g. 37, kurio:   * plotas – 0,9622 ha; * naudojimo būdas – teritorijos krašto apsaugos tikslams; * leistinas pastatų aukštis – 9/30 (aukštai/metrai); * užstatymo tankis – nėra duomenų; * užstatymo intensyvumas – 2,5; * apribojimai – servitutai: kelio servitutas – teisė važiuoti transporto priemonėmis, naudotis pėsčiųjų taku (tarnaujantis) – 0,0372 ha plote.   Specialiosios žemės naudojimo sąlygos: ryšių linijų apsaugos zonos; aerodromo apsaugos zonos; elektros linijų apsaugos zonos; požeminių vandens telkinių (vandenviečių) sanitarinės apsaugos zonos; saugotini želdiniai (medžiai ir krūmai), augantys ne miškų ūkio paskirties žemėje; šilumos ir karšto vandens tiekimo tinklų apsaugos zonos; vandentiekio, lietaus ir fekalinės kanalizacijos tinklų ir įrenginių apsaugos zonos.  5) K. Jankausko g, kurio:   * plotas – 1,6918 ha; * naudojimo būdas – teritorijos krašto apsaugos tikslams; * leistinas pastatų aukštis – 9/30 (aukštai/metrai); * užstatymo tankis – nėra duomenų; * užstatymo intensyvumas – 2,5;   - apribojimai – nėra duomenų  Šiaulių žemės sklypai nuosavybės teise priklauso Lietuvos Respublikai, patikėjimo teise valdomi Nacionalinės žemės tarnybos prie Žemės ūkio ministerijos, panaudos sutarties pagrindu šiuo metu valdomi Lietuvos kariuomenės, o dėl vieno iš žemės sklypų tvarkomi panaudos sutarties dokumentai.  Šiaulių žemės sklypas iki Sutarties įsigaliojimo visa apimtimi bus suformuotas sujungus 5 (penkis) žemės sklypus (apie 7,8 ha), atskiriant kultūros paveldo teritorijos dalį (apie 0,5 ha), (nustatomas naudojimo būdas – teritorijos krašto apsaugos tikslams**,** leistinas pastatų aukštis, užstatymo tankis bei intensyvumas nebus keičiami (nebent gerinami), bei pagal galimybes nuimami visi įregistruoti apribojimai).  Šiaulių žemės sklypas Privačiam subjektui bus perduotas nuomos pagrindais Darbų laikotarpiui kaip statybvietė be aukciono. Paslaugų teikimo metu teisių į Šiaulių žemės sklypus perduoti Privačiam subjektui nenumatoma, nebent to reikalautų tuo metu taikytini teisės aktai. |
| Kitas materialus turtas | |  |
| Privačiam subjektui pagal Sutartį bus perduotas šis Perduotas turtas naujos infrastruktūros kūrimui:  - pastatas - bendrabutis, kurios unikalus Nr. 8797-8004-9024, pažymėjimas plane 4N4p, bendras plotas 3040,30 kv. m., esantis Dariaus ir Girėno g. 19, Pajūryje, Šilalės r. sav.  - pastatas - garažas, kurio unikalus Nr. 8796-7007-8038, pažymėjimas plane 9G1b, bendras plotas 1065,51 kv. m., esantis Dariaus ir Girėno g. 19, Pajūryje, Šilalės r. sav.  - pastatas - garažas, unikalus Nr. 8796-7007-8040, esantis Dariaus ir Girėno g. 19, Pajūryje, Šilalės r. sav.  - kitas Perduotas turtas, nurodytas Specifikacijose  Visi statiniai, esantys Šilalės žemės sklype, kuriuos patikėjimo teise valdo Lietuvos Kariuomenė, bus nugriauti iki Sutarties įsigaliojimo visa apimtimi. | Privačiam subjektui kitas materialus turtas pagal Sutartį nebus perduotas.  Visi statiniai, esantys Vilniaus žemės sklype, kuriuos patikėjimo teise valdo Lietuvos Kariuomenė, bus nugriauti iki Sutarties įsigaliojimo visa apimtimi. | Privačiam subjektui kitas materialus turtas pagal Sutartį nebus perduotas.  Visi statiniai, esantys Šiaulių žemės sklype, kuriuos patikėjimo teise valdo Lietuvos Kariuomenė, bus nugriauti Valdžios subjekto lėšomis iki Sutarties įsigaliojimo visa apimtimi. |

* + 1. NUOSAVYBĖS TEISĖS DĖL TURTO KLAUSIMAI

Šilalės karinio dalinio ir / ar Vilniaus karinio dalinio ir / ar Šiaulių karinio dalinio Sutarties galiojimo laikotarpiu nuosavybės teise priklausys Lietuvos Respublikai. Šilalės karinio dalinio ir / ar Vilniaus karinio dalinio ir / ar Šiaulių karinio dalinio valdymo ir / ar naudojimo teisių sutarties pagrindu nenumatoma perduoti.

* + 1. RIZIKOS TARP VALDŽIOS SUBJEKTO, INVESTUOTOJŲ IR PRIVAČIŲ SUBJEKTŲ PASKIRSTYMAS

Kiekvienai Sutarties šaliai priskirta rizikos rūšis nurodyta kartu su Sutartimi pridedamoje rizikos pasiskirstymo tarp šalių matricoje (Sutarties priedas Nr. 4 „Rizikos pasiskirstymo tarp šalių matrica“). Bendras principas, kuriuo remiantis paskirstytos rizikos: rizika priskirta tai Šilalės karinio dalinio projekto ar Vilniaus karinio dalinio projekto ar Šiaulių karinio dalinio projekto šaliai, kuri mažiausiomis sąnaudomis sugeba atitinkamą riziką valdyti. Didžioji Projektų įgyvendinimo rizikos dalis perduodama Investuotojams ir Privatiems subjektams. Investuotojai ir Privatūs subjektai, be kita ko, prisiima Darbų, Paslaugų tinkamumo, prieinamumo rizikas. Detalus rizikų pasidalinimas tarp šalių gali būti tikslinamas Skelbiamų derybų metu atsižvelgiant į tai, kuri šalis mažiausiomis sąnaudomis sugebės šią riziką suvaldyti, tačiau nepažeidžiant teisės aktų reikalavimų Investuotojams ir Privatiems subjektams Sutartimi prisiimti visą ar didžiąją dalį su Privatiems subjektams perduotomis veiklomis susijusios rizikos bei atitinkamas teises ir pareigas.

* + 1. IŠ KOKIŲ LĖŠŲ IR KOKIU BŪDU BUS FINANSUOJAMAS PROJEKTŲ ĮGYVENDINIMAS

Privatūs subjektai finansuos Šilalės karinio dalinio ir / ar Vilniaus karinio dalinio ir / ar Šiaulių karinio dalinio sukūrimą ir jo eksploataciją Sutarties įgyvendinimo laikotarpiu nuosavomis ar skolintomis lėšomis. Už Projektų įgyvendinimą Privatiems subjektams įstatymų nustatyta tvarka atlyginimą numatoma finansuoti iš Valdžios subjekto lėšų.

* + 1. MOKĖJIMŲ UŽ PROJEKTŲ ĮGYVENDINIMĄ STRUKTŪRA

Mokėjimų už Projektų įgyvendinimą struktūra detaliai nurodyta Sutarties IX skyriuje „Mokėjimai“ bei Sutarties 3 priede „Atsiskaitymų ir mokėjimų tvarka“.

* + 1. DARBŲ ATLIKIMO TERMINAI, REIKALAVIMAI JIEMS

Numatoma investavimo į Šilalės karinį dalinį ir / ar Vilniaus karinį dalinį ir / ar Šiaulių karinį dalinį maksimali trukmė – 2,5 (du su puse) metų, per kuriuos reikia sukurti Šilalės karinį dalinį ir / ar Vilniaus karinį dalinį ir / ar Šiaulių karinį dalinį bei pasirengti tinkamam Paslaugų teikimui.

* + 1. PASLAUGŲ TEIKIMO TERMINAI, REIKALAVIMAI IR JŲ TEIKIMO BŪDAI

Paslaugos Šilalės kariniame dalinyje ir / ar Vilniaus kairiname dalinyje ir / ar Šiaulių kariniame dalinyje teikiamos pabaigus Darbus ir sukūrus Šilalės karinį dalinį ir / ar Vilniaus karinį dalinį ir / ar Šiaulių karinį dalinį. Numatoma Paslaugų teikimo trukmė Šilalės kariniame dalinyje ir / ar Vilniaus kariniame dalinyje ir / ar Šiaulių kariniame dalinyje – 12,5 (dvylika su puse) metų. Reikalavimai Paslaugų teikimui ir Paslaugų teikimo būdams aprašyti Specifikacijose.

* + 1. SUBTIEKĖJŲ PASITELKIMO IR KEITIMO GALIMYBĖS

Privatūs subjektai nėra ribojami pasitelkti Subtiekėjus, kurie gali būti pasitelkiami Sąlygose nustatyta tvarka. Pateikdami paraišką, Pasiūlymus ar Galutinius pasiūlymus, Dalyviai turi Sąlygose nustatyta tvarka išviešinti pasitelkiamus Subtiekėjus įgyvendinant Šilalės karinio dalinio projektą ir / ar Vilniaus karinio dalinio projektą ir / ar Šiaulių karinio dalinio projektą.

* + 1. REIKALAUJAMI DRAUDIMAI

Išsamus sąrašas draudimo sutarčių, kurios turi būti sudarytos prieš Sutarčiai įsigaliojant visa apimtimi ar jai galiojant pateiktas Sutarties 5 priede „Privalomų draudimo sutarčių sudarymo sąrašas“.

* + 1. MINIMALŪS REIKALAVIMAI PROJEKTŲ ĮGYVENDINIMO PRIEŽIŪRAI IR STEBĖJIMUI

Reikalavimai Šilalės karinio dalinio ir / ar Vilniaus karinio dalinio ir / ar Šiaulių karinio dalinio priežiūrai ir stebėjimui pateikiami Specifikacijose.

* + 1. ŠALIŲ ATSAKOMYBĖS PRINCIPAI

Šalių atsakomybės principai išsamiai aprašyti Sutarties XVII skyriuje „Šalių atsakomybė“.

* + 1. ŠALIŲ IR TREČIŲJŲ ASMENŲ REIKALAVIMŲ UŽTIKRINIMAS

Įgyvendinant Projektus Investuotojai ir Privatūs subjektai turi teisę pasinaudoti toliau nurodytomis priemonėmis siekdami užtikrinti Sutarties šalių ir trečiųjų asmenų reikalavimus. Šių priemonių panaudojimo sąlygos ir tvarka aprašyti Sutartyje. Esant pagrįstam poreikiui, tokių priemonių sąrašas Valdžios subjekto pritarimu gali būti papildytas:

- reikalavimo teisių į Metinį atlyginimą įkeitimas;

- Privataus subjekto akcijų įkeitimas.

Įgyvendinant Projektus Valdžios subjekto reikalavimai bus užtikrinami toliau nurodytomis priemonėmis. Šių priemonių panaudojimo sąlygos ir tvarka aprašyti Sąlygose ir Sutartyje:

- Pasiūlymo galiojimo užtikrinimas;

- Investuotojo laidavimas;

- prievolių įvykdymo užtikrinimu, suteiktu pagal Sutarties reikalavimus.

* + 1. TURTO GRĄŽINIMAS PASIBAIGUS SUTARČIAI

Pasibaigus Sutarties galiojimui arba Sutartį nutraukus prieš laiką, Privatiems subjektams perduoti Šilalės Karinis dalinys ir / ar Vilniaus Karinis dalinys ir / ar Šiaulių karinis dalinys turės būti Sutartyje nustatyta tvarka grąžinti Valdžios subjektui Privatiems subjektams neišsaugojant jokių teisių į juos. Grąžinami Šilalės karinis dalinys ir / ar Vilniaus karinis dalinys ir / ar Šiaulių karinis dalinys turi atitikti tokius kiekybinius ir kokybinius reikalavimus bei rodiklius, kurie nustatyti Specifikacijose ir Galutiniuose pasiūlymuose, atsižvelgiant į normalų jų nusidėvėjimą.

* + 1. ĮGYVENDINIMO RODIKLIAI

Siektini fiziniai veiklų įgyvendinimo rodikliai aprašyti Specifikacijose.

# Bendrosios nuostatos

## Valdžios subjektas

* 1. Projektą įgyvendina Lietuvos Respublikos krašto apsaugos ministerija, juridinio asmens kodas: 188602751, adresas: Totorių g. 25, LT- 01121 Vilnius, tel.: +370 706 70 750 (toliau – Valdžios subjektas). Valdžios subjektas yra valstybės biudžetinė įstaiga, kurios paskirtis – formuoti ir įgyvendinti Lietuvos gynybos politiką parengiant kariuomenę, gebančią savarankiškai ir kartu su sąjungininkais užtikrinti Lietuvos Respublikos suverenumą, teritorijos vientisumą ir jos piliečių saugumą, taip pat prisidėti prie pasaulinio ir regioninio stabilumo. Pagal Valdžios subjekto nuostatus, patvirtintus Lietuvos Respublikos Vyriausybės 1998 m. liepos 23 d. nutarimu Nr. 924 (kartu su vėlesniais pakeitimais), svarbiausieji Valdžios subjekto veiklos tikslai yra:

a) formuoti gynybos politiką, organizuoti, koordinuoti ir kontroliuoti jos įgyvendinimą;

b) formuoti tarptautinio bendradarbiavimo gynybos srityje, įskaitant dalyvavimą tarptautinėse karinėse operacijose, ir kibernetinio saugumo srityje politiką, organizuoti, koordinuoti ir kontroliuoti jos įgyvendinimą;

c) užtikrinti valstybės gynybos, karinių ir kitų krašto apsaugos funkcijų atlikimą taikos ir karo sąlygomis

d) formuoti nacionalinio saugumo ir gynybos interesams naudojamų elektroninių ryšių ir informacinių sistemų plėtojimo ir saugumo politiką, įslaptintos informacijos apsaugos politiką, kibernetinio saugumo politiką, organizuoti, koordinuoti ir kontroliuoti jų įgyvendinimą.

Vykdydamas šiuos tikslus, Valdžios subjektas nustato siektinus Lietuvos kariuomenės pajėgumus, planuoja ir užtikrina ilgalaikę Lietuvos kariuomenės pajėgumų plėtrą.

* 1. Valdžios subjektas įgyvendina Projektus remdamasis Lietuvos Respublikos Vyriausybės 2019 m. ............ d. nutarime Nr. ...... „*Dėl Krašto apsaugos ministerijos viešojo ir privataus sektorių partnerystės projektų įgyvendinimo*“ jam suteiktomis teisėmis.
  2. Valdžios subjekto kontaktinis asmuo informacijai apie Skelbiamų derybų sąlygas ir procedūras – Lietuvos Respublikos krašto apsaugos ministerijos Logistikos departamento Infrastruktūros valdymo skyriaus viešojo administravimo specialistas Aurimas Banys, tel.: +370 706 80 589, el. p.: [Aurimas.Banys@kam.lt](mailto:Aurimas.Banys@kam.lt), faks.: +370 5 264 8517.

1. **VALDŽIOS SUBJEKTO POREIKIAI IR TIKSLAI**
   1. Valdžios subjektas siekia atrinkti Investuotojus. Investuotojai ir jų įsteigti ar sudaryti Privatūs subjektai, kurie taps Sutarčių šalimis ir vykdys jose nustatytas veiklas, įgyvendins Projektus. Tuo tikslu su atrinktais Investuotojais ir jų įsteigtais ar sudarytais Privačiais subjektais Valdžios subjektas pasirašys tris atskiras Sutartis – dėl Šilalės karinio dalinio projekto, dėl Vilniaus karinio dalinio projekto ir dėl Šiaulių karinio dalinio projekto įgyvendinimo.
   2. Valdžios subjektas siekia, kad Projektai:
   3. būtų įgyvendinti efektyviai, kokybiškai, laikantis visų teisės aktų reikalavimų, remiantis gera verslo praktika;
   4. užtikrintų jo tikslų – nurodytų Sąlygų 3 punkte, įgyvendinimą.
   5. Projektų detalus aprašymas ir reikalavimai jų įgyvendinimui pateikiami Sąlygų 2 priede *Techninės specifikacijos*. Kandidatui, pakviestam dalyvauti ir pateikti Pirminį pasiūlymą deryboms, bei pasirašiusiam Konfidencialumo įsipareigojimą, Valdžios subjektas sudarys galimybę susipažinti su Projektu susijusiais dokumentais (Žemės sklypų planais ir kitais Valdžios subjekto turimais dokumentais), tačiau Valdžios subjektas negarantuoja ir niekaip neįsipareigoja, kad visi šie suteikti dokumentai yra tikslūs, teisingi ir / ar pakankamai išsamūs siekiant įvertinti visą su Projektų įgyvendinimu susijusią riziką ir aplinkybes bei priimti su paraiškų ar Pasiūlymų pateikimu susijusius sprendimus. Už visos išsamios ir pakankamos informacijos susirinkimą atsako patys ūkio subjektai / Kandidatai / Dalyviai.
   6. Projektų įgyvendinimas bus finansuojamas iš Valdžios subjekto biudžeto.
   7. Skelbiamų derybų objektas skirstomas į tris atskiras dalis:

12.1. I Skelbiamų derybų dalis – „Karinio dalinio vystymas Šilalės rajone, Pajūrio miestelyje“;

12.2. II Skelbiamų derybų dalis – „Karinio dalinio vystymas Rokantiškių kaime (Vilniaus rajone)“;

12.3. III Skelbiamų derybų dalis – „Karinio dalinio vystymas Šiaulių regione“.

Kandidatai / Dalyviai galės pateikti paraiškas / Pasiūlymus vienai Skelbiamų derybų daliai kelioms arba visoms. Šilalės karinio dalinio projektas, Vilniaus karinio dalinio projektas ir Šiaulių karinio dalinio projektas į atskiras dalis neskirstomi ir kiekvienas iš jų turės būti įgyvendinti visa apimtimi. Alternatyvių Pasiūlymų teikti nebus galima. Alternatyvius Pasiūlymus ir / ar Pasiūlymus dėl atskirų Šilalės karinio dalinio projekto, Vilniaus karinio dalinio projekto ar Šiaulių karinio dalinio projekto dalių, Komisija atmes.

* 1. Sutarties įgyvendinimo maksimalus terminas – iki 15 (penkiolika) metų nuo Sutarties įsigaliojimo visa apimtimi dienos. Sutarties įgyvendinimą sudarys šie etapai:
     1. Dabų atlikimas – iki 2,5 (du su puse) metų;
     2. Paslaugų teikimas – iki 12,5 (dvylika su puse) metų. Jeigu Darbai atliekami trumpiau nei per 2,5 (du su puse) metų, Paslaugų teikimo terminas nepasikeičia, o bendras sutarties laikotarpis sutrumpėja.
  2. Detalūs Sutarties etapų įgyvendinimo reikalavimai nustatomi Sutartyje atsižvelgiant į Dalyvių Pirminius pasiūlymus / Galutinius pasiūlymus dėl Projekto įgyvendinimo.

## Esminiai Projekto įgyvendinimo reikalavimai

* 1. Komisija neves derybų tik dėl šių esminių Projektų įgyvendinimo reikalavimų:

15.1. didesnių valstybės turtinių įsipareigojimų įgyvendinant Projektus (didžiausi valstybės turtiniai įsipareigojimai (diskontuotos vertės) yra nustatyti Lietuvos Respublikos Vyriausybės 2019 m. d. nutarime Nr. „*Dėl Krašto apsaugos ministerijos viešojo ir privataus sektorių partnerystės projektų įgyvendinimo*“ minusavus Valdžios subjekto pasiliekamų rizikų vertę:

15.1.1. Šilalės karinio dalinio projekto atveju – 51 283 806 (penkiasdešimt vienas milijonas du šimtai aštuoniasdešimt trys tūkstančiai aštuoni šimtai šeši) Eur, įskaitant pridėtinės vertės mokestį;

15.1.2. Vilniaus karinio dalinio projekto atveju – 53 638 950 (penkiasdešimt trys milijonai šeši šimtai trisdešimt aštuoni tūkstančiai devyni šimtai penkiasdešimt) Eur, įskaitant pridėtinės vertės mokestį;

15.1.3. Šiaulių karinio dalinio projekto atveju – 53 060 202 (penkiasdešimt trys milijonai šešiasdešimt tūkstančių du šimtai du) Eur, įskaitant pridėtinės vertės mokestį;

15.2. nuosavybės teisės dėl Sutarties vykdymui Perduoto turto ar vykdymo metu naujai sukurto turto, Žemės sklypų klausimų pasibaigus Sutarčiai;

15.3. ilgesnės Darbų atlikimo trukmės nei nurodyta Sąlygose;

15.4. ilgesnės Sutarties trukmės nei 15 (penkiolika) metų;

15.5. maksimalaus kompensacijos dydžio, mokamo Privačiam subjektui, nustatymo principo (turto vertės, kuri nustatoma nepriklausomo turto vertintojo vadovaujantis Lietuvos Respublikos teisės aktais), kai Sutartis nutraukiama dėl Investuotojo ir / ar Privataus subjekto kaltės arba nesant Sutarties šalių kaltei.

## Informacija apie Investuotojo atranką

* 1. Investuotojas atrenkamas skelbiamų derybų būdu. Šį būdą reglamentuoja Įstatymo 22 straipsnis. Skelbiamos derybos buvo pasirinktos atsižvelgiant į tai, kad dėl specifinių aplinkybių, susijusių su Paslaugų ir Darbų pobūdžiu, sudėtingumu, teisine ir finansine prigimtimi bei tenkančia rizika, Sutartis negali būti sudaryta be išankstinių derybų.
  2. Apie šias Skelbiamas derybas CVP IS ir ESOL iš anksto skelbiama nebuvo.
  3. Skelbimas apie Skelbiamas derybas paskelbtas [*metai*] m. [*mėnesio*] [*diena*] d. ESOL, Nr. [*numeris*], CVP IS, adresu <https://pirkimai.eviesiejipirkimai.lt/> [*jei apie derybas buvo paskelbta ir kitur* ir [*kiti šaltiniai, kuriuose skelbiama apie derybas*]].
  4. [*Jei Sąlygos paskelbiamos Valdžios subjekto tinklapyje* Sąlygas taip pat galima rasti Valdžios subjekto tinklalapyje adresu [*adresa*s].]
  5. Skelbiamas derybas vykdo Komisija. Ją sudaro ....... nariai, pasirašę konfidencialumo pasižadėjimus ir nešališkumo deklaracijas. Komisijos visi posėdžiai yra protokoluojamai. Konsultuoti Komisiją klausimais, kuriems reikės specialių žinių, ar juos įvertinti, Valdžios subjektas turi teisę pakviesti teisinės, techninės, finansinės sričių ekspertus. Ekspertai taip pat privalo pasirašyti konfidencialumo pasižadėjimus ir nešališkumo deklaracijas.
  6. Skelbiamose derybose vadovaujamasi lygiateisiškumo, nediskriminavimo, abipusio pripažinimo, skaidrumo, proporcingumo ir racionalaus lėšų naudojimo principais, Investicijų įstatymu, Įstatymu, Lietuvos Respublikos civiliniu kodeksu ir šiomis Sąlygomis, taip pat Europos Sąjungos teisės aktų reikalavimais.
  7. Visiems ūkio subjektams / Kandidatams / Dalyviams taikomi vienodi reikalavimai, suteikiamos vienodos galimybės ir, kiek tai įmanoma atsižvelgiant į ūkio subjektų / Kandidatų / Dalyvių pateiktos informacijos konfidencialumą, pateikiama vienoda informacija.
  8. Bet kokia informacija, Sąlygų paaiškinimai, pranešimai ar kitas Valdžios subjekto ir suinteresuotų ūkio subjektų / Kandidatų / Dalyvių susirašinėjimas vykdomas tik CVP IS susirašinėjimo priemonėmis ir lietuvių kalba.
  9. Komisija gali pakeisti Sąlygas ir turi teisę nutraukti Skelbiamas derybas, jeigu atsirado aplinkybių, kurių nebuvo galima numatyti iki pirkimo pradžios, ir privalo tai padaryti, jeigu buvo pažeisti Įstatymo 6 straipsnio 1 dalyje nustatyti principai ir atitinkamos padėties negalima ištaisyti, vadovaujantis Įstatymu ir Viešojo ir privataus sektorių partnerystės projektų rengimo ir įgyvendinimo taisyklėmis, patvirtintomis Lietuvos Respublikos Vyriausybės 2009 m. lapkričio 11 d. nutarimu Nr. 1480 Dėl viešojo ir privataus sektorių partnerystės (Lietuvos Respublikos Vyriausybės 2018 m. liepos 25 d. nutarimo Nr. 730 redakcija). Jei minimalius kvalifikacijos reikalavimus atitiks 2 (du) ar mažiau Kandidatų I Skelbiamų derybų dalyje ir / ar II Skelbiamų derybų dalyje ir / ar III Skelbiamų derybų dalyje, Komisija turi teisę sustabdyti Skelbiamų derybų procedūras ir paskelbti pranešimą apie naują paraiškų pateikimo terminą arba nutraukti Skelbiamas derybas.

## Sąlygų paaiškinimas ir tikslinimas

* 1. Jeigu dėl šių Skelbiamų derybų ar jų Sąlygų kiltų klausimų, arba būtų reikalingas jų paaiškinimas ar patikslinimas, suinteresuoti subjektai Sąlygų 3 priede *Prašymų pateikimas* nustatyta tvarka gali pateikti Prašymus Komisijai. Atsakymai į Prašymus bus pateikti šiame priede nurodyta tvarka ir bus laikomi neatskiriama Sąlygų dalimi.
  2. Atsakymą į Prašymą, kuris gali turėti įtakos visiems ūkio subjektams / Kandidatams / Dalyviams, Komisija pateiks visiems ūkio subjektams / Kandidatams / Dalyviams ir vienu metu, tačiau užtikrins konfidencialios informacijos apsaugą ir neatskleis, kas Prašymą pateikė.
  3. Komisija Sąlygų 3 priede *Prašymų pateikimas* nurodyta tvarka gali pateikti paaiškinimus ar patikslinimus visiems ūkio subjektams / Kandidatams / Dalyviams ir savo iniciatyva.
  4. Be to, Sąlygų paaiškinimui Komisija gali rengti susitikimus su kiekvienu ūkio subjektu / Kandidatu / Dalyviu. Apie jų laiką ir datą kiekvienas Kandidatas bus informuotas atskirai. Kiekvieno susitikimo protokolas, kuriame bus užfiksuoti visi susitikimo metu ūkio subjekto / Kandidato / Dalyvio užduoti klausimai ir atsakymai į juos, bus pateikiamas visiems Skelbiamų derybų procedūrose dalyvaujantiems Kandidatams / Dalyviams, tačiau neatskleidžiant susitikime dalyvavusio ūkio subjekto / Kandidato / Dalyvio tapatybės ir užtikrinant jo konfidencialios informacijos apsaugą. Ūkio subjektai / Kandidatai / Dalyviai klausimus susitikimui gali pateikti ir iš anksto, CVP IS susirašinėjimo priemonėmis. Iškilus poreikiui, galės būti rengiami ir papildomi susitikimai. Jeigu Komisija organizuos bendrus susitikimus su visais ūkio subjektais / Kandidatais / Dalyviais, tokie susitikimai bus protokoluojami. Informacija apie susitikimą su ūkio subjektais / Kandidatais / Dalyviais taip pat visi šio susitikimo metu pateikti klausimai ir atsakymai į juos, neatskleidžiant klausimą uždavusio ūkio subjekto / Kandidato / Dalyvio tapatybės, skelbiami CVP IS.

## Pažeistų teisių gynimo tvarka

* 1. Ūkio subjektas / Kandidatas / Dalyvis, manantis, kad Komisija ar Valdžios subjektas nesilaiko Įstatymo reikalavimų ir tuo pažeidžia šio ūkio subjekto teisėtus interesus, turi teisę panaudoti Sąlygų 22  priede *Ginčų nagrinėjimo tvarka* nurodytas teisinės gynybos priemones.

# Skelbiamų derybų vykdymas

## Skelbiamų derybų eiga ir orientacinis tvarkaraštis

* 1. Žemiau pateikiamas orientacinis Skelbiamų derybų procedūrų tvarkaraštis. Tvarkaraštyje nurodyti terminai gali keistis, priklausomai nuo gautų paraiškų ir Pirminių pasiūlymų / Galutinių pasiūlymų skaičiaus, derybų eigos, gautų ūkio subjektų, Kandidatų ar Dalyvių Prašymų, pretenzijų, iškilusio poreikio patikslinti Sąlygas ar jų priedus ir pan. Terminai bus pratęsti tokiam laikui, kiek Valdžios subjektui būtina reikalingoms procedūroms atlikti ir kiek protingai reikalinga, kad suinteresuoti Kandidatai tinkamai įvertintų Valdžios subjekto pateiktą informaciją.
  2. Apie paraiškos, Pirminio pasiūlymo / Galutinio pasiūlymo pateikimo termino pratęsimą bus paskelbta tokiu pat būdu, kaip buvo skelbtos Sąlygos, ir pranešta CVP IS arba CVP IS susirašinėjimo priemonėmis. Esant reikalui bus tikslinama ir kita skelbime apie pirkimą Skelbiamų derybų būdu pateikta informacija.
  3. Apie kitas atskirų veiksmų datas ir terminus Komisija praneš ūkio subjektams / Kandidatams / Dalyviams atskirai.

| **Skelbiamų derybų pagrindiniai etapai** |  | **Laikotarpis arba data** |
| --- | --- | --- |
| Sąlygų paskelbimas ir Kandidatų paraiškų priėmimas | ← | Nuo 2019 m. d. iki 2019 m. d. |
| ↓ |  |  |
| Galutinis terminas pateikti Prašymus dėl kvalifikacijos patikrinimo ir kvalifikacinės atrankos procedūrų | ← | 8 (aštuonios) dienos iki paraiškų pateikimo termino pabaigos |
| ↓ |  |  |
| Terminas, per kurį Komisija atsako į Prašymą dėl kvalifikacijos patikrinimo ir kvalifikacinės atrankos procedūrų | ← | per 6 (šešias) dienas nuo Prašymo gavimo |
| ↓ |  |  |
| Galutinis terminas Komisijai pateikti paaiškinimus dėl kvalifikacijos patikrinimo ir kvalifikacinės atrankos procedūrų | ← | 6 (šešios) dienos iki paraiškų pateikimo termino pabaigos |
| ↓ |  |  |
| Galutinis terminas pateikti paraiškas | ← | 2019 m. d. val. min. (Lietuvos laiku) |
| ↓ |  |  |
| Kandidatų kvalifikacijos patikrinimas ir kvalifikacinės atrankos atlikimas | ← | 30 (trisdešimt) dienų nuo paraiškų pateikimo termino pabaigos |
| ↓ |  |  |
| Pranešimas apie kvalifikacijos patikrinimo ir kvalifikacinės atrankos rezultatus, kvietimas pateikti Pirminį pasiūlymą | ← | per 3 (tris) Darbo dienas nuo kvalifikacijos patikrinimo ir / arba kvalifikacinės atrankos atlikimo dienos |
| ↓ |  |  |
| Galutinis terminas Kandidatams pateikti Prašymus dėl Sąlygų, susijusių su Pirminio pasiūlymo pateikimu | ← | 8 (aštuonios) dienos iki Pirminių pasiūlymų pateikimo termino pabaigos |
| ↓ |  |  |
| Terminas, per kurį Komisija atsako į Prašymą dėl Sąlygų, susijusių su Pirminio pasiūlymo pateikimu | ← | per 6 (šešias) dienas nuo Prašymo gavimo |
| ↓ |  |  |
| Galutinis terminas Komisijai pateikti paaiškinimus dėl Sąlygų, susijusių su Pirminio pasiūlymo pateikimu | ← | 6 (šešios) dienos iki Pirminių pasiūlymų pateikimo termino pabaigos |
| ↓ |  |  |
| Galutinis terminas Kandidatams pateikti Pirminiu pasiūlymus | ← | terminas bus nurodytas kvietime pateikti Pirminius pasiūlymus (numatoma, kad jis bus 90 (devyniasdešimt) dienų nuo kvietimų pateikti Pirminius pasiūlymus išsiuntimo dienos) |
| ↓ |  |  |
| Pirminių pasiūlymų vertinimas | ← | 30 (trisdešimt) dienų nuo Pirminių pasiūlymų pateikimo termino pabaigos |
| ↓ |  |  |
| Derybos (techninė, teisinė, finansinė pakopos) | ← | terminas bus nurodytas kvietime atvykti į derybas (numatoma, kad visos derybų pakopos truks ne ilgiau kaip 150 (vienas šimtas penkiasdešimt) dienų) |
| ↓ |  |  |
| Pagal derybų rezultatus patikslintų Pirminių pasiūlymų techninės ir finansinės dalies pateikimas |  | terminas bus nurodytas kvietime pateikti pagal derybų rezultatus patikslintas Pirminių pasiūlymų technines ir finansines dalies |
| ↓ |  |  |
| Galutinio Sutarties projekto parengimas ir teikimas Finansų ministerijai išvadai |  | Finansų ministerija išvadą teikia per 30 (trisdešimt) dienų nuo dokumentų gavimo dienos |
| ↓ |  |  |
| Kvietimas pateikti Galutinius pasiūlymus | ← | per 5 (penkias) Darbo dienas nuo derybų užbaigimo |
| ↓ |  |  |
| Galutinis terminas Kandidatams pateikti Prašymus dėl Sąlygų, susijusių su Galutinio pasiūlymo pateikimu | ← | 8 (aštuonios) dienos iki Galutinių pasiūlymų pateikimo termino pabaigos |
| ↓ |  |  |
| Terminas, per kurį Komisija atsako į Prašymą dėl Sąlygų, susijusių su Galutinio pasiūlymo pateikimu | ← | per 6 (šešias) dienas nuo Prašymo gavimo |
| ↓ |  |  |
| Galutinis terminas Komisijai pateikti paaiškinimus dėl Sąlygų, susijusių su Galutinio pasiūlymo pateikimu | ← | 6 (šešios) dienos iki Galutinių pasiūlymų pateikimo termino pabaigos |
| ↓ |  |  |
| Galutinis terminas pateikti Galutinius pasiūlymus | ← | terminas bus nurodytas kvietime pateikti Galutinį pasiūlymą |
| ↓ |  |  |
| Galutinių pasiūlymų vertinimas:   1. Techninių pasiūlymų vertinimas; 2. Finansinių pasiūlymų vertinimas. | ← | numatoma, kad abu vertinimai truks ne daugiau kaip 20 (dvidešimt) Darbo dienų po Galutinių pasiūlymo pateikimo termino pabaigos |
| ↓ |  |  |
| Pranešimas apie Galutinių pasiūlymų vertinimo rezultatus, sudarytas pasiūlymų eiles, sprendimus dėl Sutarčių sudarymo bei sutarties sudarymo atidėjimo terminą | ← | per 5 (penkias) Darbo dienas nuo Galutinių pasiūlymų įvertinimo atlikimo dienos (numatoma taikyti 10 (dešimt) dienų sutarties sudarymo atidėjimo terminą, nebent sudaryti Sutartį atitinkamoje Skelbiamų derybų dalyje yra pakviestas vienintelis suinteresuotas Dalyvis) |
| ↓ |  |  |
| Kvietimas sudaryti Sutartis, Sutarčių sudarymas | ← | kvietimas sudaryti Sutartis teikiamas per 3 (tris) Darbo dienas po atidėjimo termino pabaigos, tačiau faktiškai Sutartys sudaromos tik po to, kai gaunama teigiama Finansų ministerijos išvada (numatoma, kad faktinis Sutarčių sudarymas įvyks ne vėliau, kaip per 30 (trisdešimt) dienų nuo kvietimo sudaryti Sutartis išsiuntimo dienos) |
| ↓ |  |  |
| Paskelbimas apie Sutarties sudarymą | ← | per 48 (keturiasdešimt aštuonias) dienas nuo Sutarties sudarymo dienos |

## Paraiškos pateikimas

### Subjektai, galintys pateikti paraišką

* 1. Pateikti paraišką dalyvauti Skelbiamose derybose gali savarankiškas ūkio subjektas arba ūkio subjektų grupė, galintys būti Kandidatais ir atitinkantys kvalifikacijos reikalavimus, nustatytus Sąlygų 4 priede *Kvalifikacijos reikalavimai*. Ūkio subjektas gali pateikti paraišką I Skelbiamų derybų daliai ir / ar II Skelbiamų ir / ar III Skelbiamų derybų daliai. Jeigu ūkio subjektas planuoja dalyvauti dvejose arba visose Skelbiamų derybų dalyse, ūkio subjektas turi pateikti atskiras paraiškas su pridedamais dokumentais. Paraišką dalyvauti I Skelbiamų derybų dalyje teikiantis ūkio subjektas negali būti kito paraišką dalyvauti I Skelbiamų derybų dalyje teikiančio ūkio subjekto Subtiekėju, kurio kvalifikacija šis ūkio subjektas remiasi siekdamas atitikti Sąlygose nustatytus minimalius kvalifikacijos reikalavimus. Ta pati taisyklė taikoma Kandidatui teikiant paraišką dalyvauti II ar III Skelbiamų derybų dalyje. Jeigu ūkio subjektas (ūkio subjektų grupės narys) dalyvauja pateikiant daugiau kaip vieną paraišką I Skelbiamų derybų arba II Skelbiamų derybų arba III Skelbiamų derybų dalyje, arba yra kito paraišką teikiančio ūkio subjekto Subtiekėjas ar kitas ūkio subjektas, kurių kvalifikacija šis Kandidatas remiasi siekdamas atitikti nustatytus minimalius kvalifikacijos reikalavimus, visos tokios paraiškos bus atmestos.
  2. Jeigu dalyvauti Skelbiamose derybose kandidatuoja ūkio subjektų grupė:
     1. pateikiamoje paraiškoje reikia nurodyti vadovaujantį narį ir vadovaujančiojo nario kontaktinį asmenį. Šiam asmeniui turi būti suteikti įgaliojimai ūkio subjektų grupės vardu atlikti visus pirkimo procedūrų metu reikalingus veiksmus;
     2. kartu su paraiška reikia pateikti jungtinės veiklos sutartį, kurioje būtų aiškiai nurodyti kiekvienam ūkio subjektų grupės nariui priskirti įsipareigojimai įgyvendinant Šilalės karinio dalinio projektą ir / ar Vilniaus karinio dalinio projektą ir / ar Šiaulių karinio dalinio projektą. Sutartyje turi būti numatyta solidarioji visų jungtinės veiklos sutarties šalių atsakomybė už prievolių Valdžios subjektui arba pagal Sutartį netinkamą vykdymą. Nepateikus šios sutarties su paraiška arba po Valdžios subjekto prašymo / priminimo pateikti tokią sutartį, paraiška bus atmesta;
     3. ūkio subjektų grupę sudarantys subjektai negalės pateikti paraiškos ar dalyvauti Skelbiamų derybų procedūrose savarankiškai ar su kitais asmenimis, ar būti kito Kandidato / Dalyvio Subtiekėjais, kurių pajėgumais tas Kandidatas grindžia savo atitikimą kvalifikacijos reikalavimams, kaip tai nurodyta Sąlygų 33 punkte. Jei nebus laikomasi šio reikalavimo, Komisija visas tokias paraiškas ir (ar) Pirminius pasiūlymus / Galutinius pasiūlymus atmes.

### Paraiškos turinys

* 1. Ūkio subjektai, atitinkantys kvalifikacijos reikalavimus, paraišką Valdžios subjektui turi pateikti pagal Sąlygų 6 priede *Paraiškos forma* pateikiamą formą, prie jos pridėdami visus jų kvalifikaciją pagrindžiančius įrodymus. Dokumentų, teikiamų su paraiška, kontrolinis sąrašas ir reikalavimai paraiškos pateikimui pateikiami šių Sąlygų 5 priede *Paraiškos pateikimas*.
  2. Kvalifikacijos reikalavimai Kandidatams nurodyti Sąlygų 4 priede *Kvalifikacijos reikalavimai*. Atitikimą kvalifikacijos reikalavimams galima grįsti ir atitinkamais kitų ūkio subjektų pajėgumais Sąlygų 4 priede *Kvalifikacijos reikalavimai* nustatyta tvarka.

### Paraiškos pateikimo terminas

* 1. Paraiška kartu su pridedamais dokumentais turi būti pateikta iki [*metai*] m. [*mėnesio*] [*diena*] d. [*val. min.*] valandos CVP IS priemonėmis. Po nustatyto termino paraiškų pateikti nebebus galima.
  2. Jeigu paraiška su pridedamais dokumentais bus pateikta po Sąlygų 37 punkte nurodyto termino Komisija paraiškos nevertins. O jei paraiška bus pateikta ne CVP IS priemonėmis, Komisija paraiškos nevertins ir ją grąžins.

## Kvalifikacijos patikrinimas ir kvalifikacinė atranka

* 1. Gavusi paraiškas, Komisija Sąlygų 7 priede *Kvalifikacijos vertinimas ir kvalifikacinės atrankos atlikimo tvarka* nurodyta tvarka atliks kvalifikacijos vertinimą ir patikrins Kandidatų atitikimą kvalifikacijos reikalavimams. Iš Kandidatų, kurie atitiks kvalifikacijos reikalavimus, bus atlikta kvalifikacinė atranka. Jos metu, vadovaujantis Sąlygų 7 priede *Kvalifikacijos vertinimas ir kvalifikacinės atrankos atlikimo tvarka* nurodytais kriterijais ir tvarka, bus atrinkti ne daugiau kaip 5 (penki) labiausiai kvalifikuoti Kandidatai, kurie bus pakviesti pateikti Pirminius pasiūlymus ir dalyvauti derybose. Jeigu kvalifikacijos reikalavimus atitiks 5 (penki) ar mažiau Kandidatų, kvalifikacinė atranka nebus vykdoma ir visiems Kandidatams, atitikusiems kvalifikacijos reikalavimus, kartu su pranešimu apie kvalifikacijos įvertinimo rezultatus Komisija pateiks kvietimą pateikti Pirminius pasiūlymus ir dalyvauti derybose.
  2. Kandidatai privalo pateikti visus atitikimą kvalifikacijos reikalavimams pagrindžiančius dokumentus ir užtikrinti pateikiamos informacijos teisingumą. Kandidatai dokumentus privalo pateikti laikydamiesi Sąlygose pateiktų dokumentų formų (jeigu jos pateiktos).
  3. Jeigu atitikimą kvalifikacijos reikalavimams pagrindžiantys duomenys bus netikslūs ar neišsamūs, vadovaudamasi Įstatymu, Komisija paprašys tokio Kandidato šiuos duomenis papildyti arba paaiškinti. Tam padaryti Komisija Kandidatui suteiks protingą terminą. Jei dėl pagrįstų priežasčių Kandidatui reikėtų daugiau laiko, duotą terminą bus galima pratęsti. Tačiau jeigu per suteiktą terminą nurodyti netikslūs ar neišsamūs duomenys apie atitikimą kvalifikacijos reikalavimams nebus papildyti ar paaiškinti, tokio Kandidato pateiktą paraišką Komisija atmes.
  4. Apie kvalifikacijos patikrinimo ir kvalifikacinės atrankos rezultatus Komisija informuos Kandidatus CVP IS susirašinėjimo priemonėmis. Komisija įvertinusi Kandidato atitikimą kvalifikacijos reikalavimams patvirtinančius duomenis, priims sprendimą dėl kiekvieno paraišką pateikusio Kandidato atitikties kvalifikacijos reikalavimams ir kiekvienam iš jų ne vėliau kaip per 3 (tris) Darbo dienas praneš apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turės tik tie Kandidai, kurie atitiks keliamus kvalifikacijos reikalavimus. Kandidatams praėjusiems kvalifikacinę atranką, ne vėliau kaip per 3 (tris) Darbo dienas nuo kvalifikacinės atrankos atlikimo, kartu su pranešimu apie kvalifikacinės atrankos rezultatus Komisija pateiks kvietimą pateikti Pirminius pasiūlymus ir dalyvauti derybose.

## Pirminio pasiūlymo pateikimas

### Pirminio pasiūlymo turinys

* 1. Kandidatai, pakviesti toliau dalyvauti Skelbiamose derybose, CVP IS priemonėmis turės pateikti Pirminį pasiūlymą I Skelbiamų derybų daliai ir / ar II Skelbiamų derybų daliai ir / ar III Skelbiamų derybų daliai atskirai, kurį sudaro Techninė ir Finansinė pasiūlymų formos, pateiktos Sąlygų 18  priede *Pasiūlymo forma*, reikalavimus teisinei informacijai, pateiktus Sąlygų 14 priede *Reikalavimai teisinei informacijai*, taip pat pateikti Susijusių bendrovių sąrašą pagal Sąlygų 19priede *Susijusių bendrovių sąrašas* pateiktą formą, kuris privalo būti iš karto atnaujinamas, jeigu pasikeičia nurodytos Susijusios bendrovės, infrastruktūros sukūrimo, Paslaugų teikimo ir Sutarties valdymo planą, pateiktą Sąlygų 15 priede *Reikalavimai infrastruktūros sukūrimo, Paslaugų teikimo ir Sutarties valdymo planui*. Reikalavimai Pirminio pasiūlymo pateikimui nurodyti šių Sąlygų 17  priede *Pasiūlymų pateikimas*. Kartu su pirminiu pasiūlymu pateikiama trumpa Pirminio pasiūlymo santrauka, kurioje turi būti aptarti šie esminiai Pirminio pasiūlymo aspektai:

43.1. Privataus subjekto ir kitų su Šilalės karinio dalinio projekto ar Vilniaus karinio dalinio projekto ar Šiaulių karinio dalinio projekto įgyvendinimu susijusių subjektų ryšiai ir atsakomybės pasidalijimas;

43.2. siūlomų techninių sprendimų Šilalės karinio dalinio projekto ar Vilniaus karinio dalinio projekto ar Šiaulių karinio dalinio projekto tikslams pasiekti santrauka;

43.3. kita, Kandidato nuomone, Šilalės karinio dalinio projekto ar Vilniaus karinio dalinio projekto ar Šiaulių karinio dalinio projekto įgyvendinimui svarbi informacija.

* 1. Techniniame pasiūlyme turi būti nurodyti siūlomi techniniai sprendiniai, darbai, paslaugos, Sutarties įgyvendinimo etapai, kiti pasiūlymai dėl Projekto įgyvendinimo sąlygų ir reikalavimų bei siūlymai dėl Sutarties pakeitimų (jei tokių yra).
  2. Taip pat Techniniame pasiūlyme turi būti nurodyti pasitelkiami Subtiekėjai, nurodant Subtiekėjus ir Sutarties dalis, kurioms įgyvendinti jie bus pasitelkti.
  3. Nurodytus Subtiekėjus Sutarties vykdymo eigoje bus galima keisti tik (i) jeigu juos keičiantys Subtiekėjai atitiks Sąlygų 4 priede *Kvalifikacijos reikalavimai* nustatytus kvalifikacijos reikalavimus ir (ii) gavus išankstinį rašytinį Valdžios subjekto sutikimą, laikantis Sutartyje nustatytos tvarkos. Valdžios subjekto sutikimas turės būti duodamas per protingą terminą, kuris negali būti ilgesnis, kaip 5 (penkios) Darbo dienos.
  4. Nepaisant to, ar bus pasitelkiami Subtiekėjai ar ne, už Sutarties tinkamą įvykdymą Valdžios subjektui atsakingas bus Privatus subjektas.
  5. Pateikiamame Finansiniame pasiūlyme turi būti nurodytas Metinis atlyginimas ir pridedami jį pagrindžiantys dokumentai, t. y. pagal Sąlygų 13 priede *Reikalavimai finansiniam veiklos modeliui* pateiktą formą parengtas Finansinis veiklos modelis ir kiti Metinio atlyginimo apskaičiavimą parodantys dokumentai.
  6. Metinis atlyginimas turi būti išreikštas periodiniu mokėjimu. Į siūlomą Metinį atlyginimą reikia įskaičiuoti visas išlaidas ir visus pagal Pirminio pasiūlymo pateikimo metu galiojančius ar žinomai turinčius įsigalioti Lietuvos Respublikos įstatymus ir kitus teisės aktus mokėtinus mokesčius ir rinkliavas.
  7. Pasiūlytą Metinį atlyginimą Valdžios subjektas vertins eurais. Todėl jeigu Metinis atlyginimas bus nurodytas kita valiuta, jį Valdžios subjektas perskaičiuos eurais pagal Europos centrinio banko paskelbtą euro ir tos valiutos santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį, atitinkamai, paskutinę Pirminio pasiūlymo deryboms arba Galutinio pasiūlymo pateikimo termino dieną.
  8. Pasiūlyme (Pirminiame / Galutiniame) galima nurodyti, kuri jame pateikiama informacija yra konfidenciali. Tačiau konfidencialia informacija negali būti laikomos Pasiūlymo charakteristikos, į kurias turi būti atsižvelgiama vertinant Pasiūlymus. Be to, Pasiūlymo konfidencialia informacija nelaikoma informacija, nurodyta Įstatymo 13 straipsnio 2 dalyje. Jeigu Komisijai kils abejonių dėl Dalyvio Pasiūlyme nurodytos informacijos konfidencialumo, ji prašys Dalyvio įrodyti, kad ši informacija yra konfidenciali. Jei Dalyvis per Komisijos nurodytą terminą (kuris visais atvejais bus ne trumpesnis kaip 5 Darbo dienos) nepateiks tokių įrodymų arba pateiks netinkamus įrodymus, bus laikoma, kad informacija yra nekonfidenciali. Komisija pasilieka teisę atskleisti Pasiūlyme nurodytą konfidencialią informaciją Komisijos nariams ir pasikviestiems ekspertams, Valdžios subjekto vadovui ir jo įgaliotiems asmenims, taip pat įstatymų numatytais atvejais ar to pareikalavus įgaliotoms kontrolės institucijoms. Tokiais atvejais Dalyvis negalės Valdžios subjekto laikyti atsakingu už konfidencialios informacijos atskleidimą.
  9. Dalyvio pateiktas Pirminis pasiūlymas bus pagrindas tolesnėms deryboms, siekiant susitarti dėl priemonių, geriausiai atitinkančių Vadžios subjekto poreikius, ir dėl visų Sutarties vykdymo sąlygų.
  10. Kontrolinis sąrašas dokumentų ir / ar informacijos, kuri turi būti pateikta su Pirminiu pasiūlymu, yra pateiktas žemiau. Šis sąrašas yra teikiamas Kandidato patogumui ir nėra baigtinis. Kandidatas turi išsamiai susipažinti su visomis Sąlygomis ir jose nustatytais Pirminiam pasiūlymui pateikiamais reikalavimais:

|  |  |  |
| --- | --- | --- |
|  | **Kontrolinis sąrašas dokumentų Pirminio pasiūlymo pateikimui** | **Nuoroda į Sąlygų reikalavimus** |
| **1.** | **Pasiūlymo santrauka** | Sąlygų 43 punktas |
| **2.** | **TECHNINIS PASIŪLYMAS (Sąlygų 2 priedas *Techninės specifikacijos*, Sąlygų 12 priedas *Reikalavimai techninei – inžinerinei informacijai,* Sąlygų 18 priedas *Pasiūlymo forma*)** | Sąlygų 43 punktas |
| **3.** | **FINANSINIS PASIŪLYMAS**  **(Sąlygų 13 priedas *Reikalavimai finansiniam veiklos modeliui*, Sąlygų 18 priedas *Pasiūlymo forma*)** | Sąlygų 43 punktas |
| **4.** | **TEISINĖ INFORMACIJA**  **(Sąlygų 14 priedas *Reikalavimai teisinei informacijai*)** | Sąlygų 43 punktas |
| **5.** | **INFRASTRUKTŪROS SUKŪRIMO, PASLAUGŲ TEIKIMO IR SUTARTIES VALDYMO PLANAS**  **(Sąlygų 15 priedas *Reikalavimai infrastruktūros sukūrimo, Paslaugų teikimo ir Sutarties valdymo planui*)** | Sąlygų 43 punktas |
| **6.** | **SUSIJUSIŲ BENDROVIŲ SĄRAŠAS**  **(Sąlygų 19 priedas *Susijusių bendrovių sąrašo forma*)** | Sąlygų 43 punktas |
| **7.** | **Kita, Kandidato nuomone, reikšminga informacija** |  |

### Pirminio pasiūlymo pateikimo terminas

* 1. Pirminis pasiūlymas I Skelbiamų derybų daliai ir / ar II Skelbiamų derybų daliai ir / ar III Skelbiamų derybų daliai privalės būti pateiktas per kvietime pateikti Pirminį pasiūlymą nurodytą terminą, laikantis Sąlygų 17  priede *Pasiūlymų pateikimas* nurodytų reikalavimų. Iki nurodyto termino Dalyviai turi teisę keisti ir / ar atsiimti savo Pirminius pasiūlymus. Vienas Dalyvis gali pateikti tik vieną Pirminį pasiūlymą I Skelbiamų derybų daliai arba II Skelbiamų derybų daliai arba III Skelbiamų derybų daliai. Jeigu bus pateiktas daugiau kaip vienas Pasiūlymas bent vienoje iš Skelbiamų derybų dalių, Komisija atmes visus tokius Pirminius pasiūlymus.
  2. Pirminis pasiūlymas laikomas pateiktu, kai pateikiama paskutinė jo dalis.

### Pirminio pasiūlymo galiojimo terminas

* 1. Pirminiame pasiūlyme reikia nurodyti jo galiojimo terminą, kuris turi būti ne trumpesnis kaip 240 (du šimtai keturiasdešimt) dienų nuo galutinės Pirminių pasiūlymų pateikimo dienos.
  2. Kol nesibaigė Pirminių pasiūlymo galiojimo laikas, Komisija gali paprašyti Dalyvio jį pratęsti iki tam tikro konkrečiai nurodyto laiko.

### Pasiūlymo pristatymas komisijai

* 1. Kiekvienas Dalyvis atskirai privalės pristatyti Komisijai savo Pasiūlymą Komisijos kvietime pristatyti Pasiūlymą nurodytu laiku ir vietoje. Jeigu Dalyvis pateikė Pasiūlymą kelioms arba visoms Skelbiamų derybų dalims, tokių Pasiūlymų pristatymas gali vykti tuo pačiu metu.
  2. Dalyvis turi pristatyti Pasiūlyme nurodytą sprendinį: preliminarius techninius ir finansinius sprendinius, pasiūlymus ir komentarus dėl Šilalės karinio dalinio projekto ir / ar Vilniaus karinio dalinio projekto ir / ar Šiaulių karinio dalinio projekto techninių ir finansinių sąlygų bei reikalavimų jų įgyvendinimui, o taip pat esminius pasiūlymus Sutarties projektui.

## Derybos

* 1. Gavusi Dalyvių pateiktus Pirminius pasiūlymus, Komisija Sąlygų 16  priede *Pasiūlymų vertinimo tvarka ir kriterijai* nustatyta tvarka ne vėliau kaip per 5 (penkias) Darbo dienas patikrins, ar jie atitinka Skelbiamų derybų Sąlygas. Dalyviai, kurių Pirminiai pasiūlymai atitiks Sąlygų 16  priede *Pasiūlymų vertinimo tvarka ir kriterijai* numatytus reikalavimus bus kviečiami derėtis. Dalyviai, kurių Pirminiai pasiūlymai bus atmesti kaip neatitinkantys aukščiau nurodytų reikalavimų, į derybas nebus kviečiami, tačiau jiems bus nurodytos Pirminių pasiūlymų atmetimo priežastys.
  2. Kvietime dalyvauti derybose nurodytu laiku Dalyvis turės atvykti į derybas, adresu: [*adresas*]. Komisija prašys patvirtinti Dalyvio ar šis dalyvaus derybose. Jei Dalyvis nustatytu laiku dėl pagrįstų priežasčių negalės atvykti derėtis, jis apie tai prieš protingą terminą privalo informuoti Komisiją, kad būtų galima suderinti kitą derybų datą. Kitu atveju Komisija laikys, kad Dalyvis į derybas neatvyko be pateisinamos priežasties ir Dalyvio Pirminį pasiūlymą atmes.
  3. Patvirtinime dėl dalyvavimo derybose Dalyvis galės nurodyti asmenį (asmenis), kuris jį atstovaus derybose. Derybų metu Komisija laikys, kad šis atstovas (atstovai) turi teisę vesti derybas ir prisiimti Dalyvio vardu įsipareigojimus.
  4. Derybos bus vedamos lietuvių kalba. Užsienio šalių Dalyviai turi pasirūpinti tinkamu visos derybų procedūros vertimu į jiems suprantamą kalbą savo lėšomis. Šios išlaidos, vadovaujantis Sąlygų 109 punktu Dalyviams nėra atlyginamos.
  5. Derybos bus vedamos su kiekvienu Dalyviu atskirai, jo pateikto Pirminio pasiūlymo pagrindu.
  6. Dalyvis ir Komisija derybų metu galės aptarti ir derėtis dėl visų Sutarties ir jos priedų projekto sąlygų, taip pat kitų Šilalės karinio dalinio projekto ir / ar Vilniaus karinio dalinio projekto ir / ar Šiaulių karinio dalinio projekto įgyvendinimo sąlygų. Derybų metu negalės būti keičiamos ir nebus deramasi dėl Sąlygų 15 punkte nurodytų sąlygų.
  7. Derybos dėl I Skelbiamo derybų dalies, II Skelbiamų derybų dalies ir III Skelbiamų derybų dalies bus vykdomos atskirai. Tuo atveju, jeigu Dalyvis pateiks Pirminius pasiūlymus dėl kelių ar visų Skelbiamų derybų dalių, Komisija gali nuspręsti derybas dėl atskirų Pirminio pasiūlymo dalių (pvz.: dėl Sutarties ir jos priedų projektų) vesti tuo pačiu metu.
  8. Derybas sudarys pakopos, kurios gali susidėti iš keleto susitikimų ir kuriuose bus aptariamas Pirminis pasiūlymas, siekiant jį detalizuoti, optimizuoti ir užtikrinti kuo geresnį Valdžios subjekto poreikių įgyvendinimą, bei pasiekti, kad Dalyvis Pirminio pasiūlymo ir derybų rezultatų pagrindu galėtų pateikti išsamų ir parengtą įgyvendinti Galutinį pasiūlymą dėl Šilalės karinio dalinio projekto ir / ar Vilniaus karinio dalinio projekto ir / ar Šiaulių karinio dalinio projekto įgyvendinimo.
  9. Numatoma, kad derybos bus vykdomos tokiomis pakopomis (jos ar jų atskiri susitikimai gali būti vykdomi lygiagrečiai):

68.1. Pirmoji pakopa, kurioje aptariama ir deramasi dėl techninių Pirminio pasiūlymo aspektų (sąlygų ir sprendinių). Numatoma, kad ši pakopa truks 60 (šešiasdešimt) dienų. Šios pakopos metu derybos bus vedamos dėl šių klausimų:

68.1.1. inžineriniai ir techniniai Šilalės karinio dalinio / Vilniaus karinio dalinio / Šiaulių karinio dalinio sprendimai;

68.1.2. Paslaugų, perduodamų Privačiam subjektui, teikimo;

68.1.3. Projektų rezultatų pagal Specifikacijas;

68.1.4. kitų su techniniais Pasiūlymo aspektais susijusių klausimų.

68.2. Antroji pakopa, kurioje deramasi dėl finansinių Pirminio pasiūlymo aspektų (sąlygų ir sprendinių). Numatoma, kad ši pakopa truks apie 30 (trisdešimt) dienų. Šios pakopos metu derybos bus vedamos dėl šių klausimų:

68.2.1. finansavimo šaltinių ir finansavimo sąlygų;

68.2.2. atsiskaitymų ir mokėjimų tvarkos;

68.2.3. mokestinių klausimų;

68.2.4. Metinio atlyginimo mažinimo;

68.2.5. kitų su finansiniais Pasiūlymo aspektais susijusių klausimų.

68.2.6. Šilalės karinio dalinio / Vilniaus karinio dalinio / Šiaulių karinio dalinio infrastruktūros sukūrimo, Paslaugų teikimo ir Sutarties valdymo plano

68.3. Trečioji pakopa, kurioje deramasi dėl teisinių Pirminio pasiūlymo aspektų (sąlygų). Numatoma, kad ši pakopa truks apie 60 (šešiasdešimt) dienų. Šios pakopos metu derybos bus vedamos dėl šių klausimų:

68.3.1. rizikos pasidalijimo tarp šalių;

68.3.2. Sutarties ir jos priedų projekto;

68.3.4. kitų su teisiniais Pirminio pasiūlymo aspektais susijusių klausimų.

* 1. Esant poreikiui, derybų metu galės būti vykdoma daugiau pakopų. Kitų derybų pakopų skaičius ir pobūdis bus nustatomi atsižvelgiant į likusius Projektų įgyvendinimo klausimus, kuriuos reikia aptarti, siekiant Pirminio pasiūlymo ir derybų pagrindu gauti išsamius ir pagrįstus Galutinius pasiūlymus.
  2. Dalyvis turi teisę pasiūlyti papildomas derybų pakopas ir (ar) papildomus klausimus, kuriuos būtina aptarti. Jeigu Komisijos nuomone toks pasiūlymas bus pagrįstas, derybos bus papildytos pasiūlyta pakopa ir (ar) klausimu. Tokiu atveju kiti Dalyviai turės teisę nurodyti, kad jiems tokia pakopa ir (ar) klausimas neaktualus ir joje nedalyvauti.
  3. Kiekviena derybų pakopa bus vykdoma tokia tvarka:

71.1. atskirai su kiekvienu Dalyviu bus vedamos derybos dėl toje pakopoje aptariamų, su Dalyvio Pirminiu pasiūlymu (atitinkama jo dalimi) susijusių, klausimų;

71.2. atskirai su kiekvienu Dalyviu bus vedamos derybos dėl toje pakopoje aptariamų, su Dalyvio Pirminiu pasiūlymu (atitinkama jo dalimi) susijusių, klausimų;

71.3. Komisijos Dalyviui pateikiama informacija, kuri gali būti svarbi ir kitiems Dalyviams, pateikiama visiems suinteresuotiems Dalyviams, tačiau užtikrinant, kad nebus atskleista susijusio Dalyvio tapatybė ir jo konfidenciali informacija;

71.4. kiekviena derybų pakopa bus vykdoma tol, kol Komisijos nuomone, pakopoje aptariami klausimai bus detalizuoti tiek, kad leistų Dalyviui jų pagrindu pagrįstai ir išsamiai suformuoti atitinkamą Galutinio pasiūlymo dalį, o Komisijai – parengti galutinį Sutarties projektą;

71.5. Derybos bus vedamos lietuvių kalba.

* 1. Tikslios derybų pakopų datos bus nurodytos kvietime dalyvauti derybose. Kiekvienos derybų pakopos rezultatai bus užfiksuojami derybų protokole, kurį reikės pasirašyti Dalyvio įgaliotam atstovui bei Komisijos pirmininkui ir Komisijos sekretoriui. Prieš pasirašydamas protokolą, Dalyvis galės pateikti dėl jo pastabas. Protokolas pasirašomas kiekvienos derybų pakopos (susitikimo) metu arba po to (jeigu protokolo surašymui yra būtinas papildomas laikas), bet ne vėliau kaip per 5 (penkias) Darbo dienas po kiekvienos derybų pakopos (susitikimo). Jeigu Dalyvis atsisakys pasirašyti protokolą arba nepasirašys jo per šiame punkte nustatytą terminą, laikoma, kad Dalyvis atsisakė savo Pirminio pasiūlymo. Tolimesnių Skelbiamų derybų procedūrų vykdymo metu protokole įtvirtintus derybų rezultatus Dalyvis galės keisti tik juos pagerindamas arba gavęs Komisijos pritarimą.
  2. Komisija, siekdama galutinai suderinti Sutarties ir su ja susijusių dokumentų nuostatas, turi teisę susitarti dėl visų sąlygų ir imtis visų reikalingų veiksmų, nors ir tiesiogiai nenumatytų Sąlygose. Tačiau tokie susitarimai ir veiksmai bus nediskriminuojantys ir sąžiningi visų Dalyvių atžvilgiu.
  3. Prieš pasirašydamas derybų protokolą, Dalyvis galės pateikti dėl jo pastabas. Tolimesnių derybų procedūrų vykdymo metu protokole įtvirtintus derybų rezultatus Dalyvis galės keisti tik juos pagerinant.
  4. Užbaigus derybų techninę, finansinę ir teisinę pakopas Komisija turi teisę paprašyti dalyvių atnaujinti Pasiūlymus pagal derybų rezultatus. Tokiu atveju, Komisija nurodys Dalyviams kokios apimties ir kokias pasiūlymo dalis Dalyviai turi patikslinti ir per kiek laiko pateikti Komisijai.
  5. Esant poreikiui, tam, kad būtų įmanoma palyginti Dalyvių Galutinių pasiūlymų ekonominį naudingumą Komisijai, pabaigus vykdyti derybas Dalyviams gali būti pateiktas Sutarties projektas, patikslintas atsižvelgiant į Dalyvių siūlymus dėl Sutarties projekto. Dalyviai, teikdami Galutinius pasiūlymus, juos teikti privalės pagal šį patikslintą projektą.
  6. Įvertinus Galutinius pasiūlymus, trys Sutartys atskirai dėl Šilalės karinio dalinio projekto ir / ar Vilniaus karinio dalinio projekto ir / ar Šiaulių karinio dalinio projekto įgyvendinimo bus pasirašytos su Dalyviais, kurių kiekvieno Galutinis pasiūlymas (dėl Šilalės karinio dalinio projekto ir / ar Vilniaus karinio dalinio projekto ir / ar Šiaulių karinio dalinio projekto įgyvendinimo) bus įvertintas kaip ekonomiškai naudingiausias.

## Dokumentų suderinimas

* 1. Komisija, vadovaudamasi derybų metu Dalyvių ir Komisijos suderintais Sutarties pakeitimais, parengia atnaujintą Sutarties projektą atskirai dėl Šilalės karinio dalinio projekto ir / ar Vilniaus karinio dalinio projekto ir / ar Šiaulių karinio dalinio projekto įgyvendinimo.
  2. Valdžios subjektas, teisės aktų nustatyta tvarka pateikia atnaujintą Sutartį Finansų ministerijai išvadai pateikti.
  3. Sudaryti Sutartį Valdžios subjektas galės tik, jeigu bus gautas Lietuvos Respublikos finansų ministerijos pritarimas Sutarties projektui, parengtam atsižvelgiant į derybų rezultatus.
  4. Valdžios subjektas negali garantuoti tokio (-ių) pritarimo (-ų) suteikimo ir neprisiima jokios atsakomybės, jeigu sutikimas nebūtų duotas, tačiau įsipareigoja dėti visas protingas pastangas siekiant gauti tokį sutikimą. Jeigu Finansų ministerija ar kita kompetentinga institucija nepritars Sutarties projekte nurodytoms sąlygoms, Komisija turi teisę patikslinti Sutarties projektą, pakviesti Dalyvius į derybas dėl Sutarties projekto (priklausomai nuo išvados, dėl Šilalės karinio dalinio projekto ir / ar Vilniaus karinio dalinio projekto ir / ar Šiaulių karinio dalinio projekto įgyvendinimo) ir pakartotinai teikti derinimui Finansų ministerijai ar kitai kompetentingai institucijai arba Valdžios subjekto sprendimu Skelbiamų derybų procedūros yra užbaigiamos, t. y. nutraukiamos. Dalyviai, pateikdami Pasiūlymus, sutinka su Skelbiamų derybų procedūrų užbaigimo šiame punkte nustatytu atveju galimybe ir atsisako dėl to bet kokių pretenzijų Valdžios subjektui, Komisijai ar jų atstovų atžvilgiu.
  5. Gavus pritarimą Sutarties projektui, Dalyviai bus kviečiami pateikti Galutinius pasiūlymus Sąlygų 7 skyriuje nustatyta tvarka.

## Galutinio pasiūlymo pateikimas

* 1. Pasibaigus deryboms, suinteresuoti Dalyviai bus pakviesti pateikti Gautinį pasiūlymą, kurį sudaro Techninė ir Finansinė pasiūlymų formos, pateiktos Sąlygų 18 priede *Pasiūlymo forma,* reikalavimus teisinei informacijai, pateiktus Sąlygų 14 priede *Reikalavimai teisinei informacijai*, taip pat pateikti Susijusių bendrovių sąrašą pagal Sąlygų 19 priede *Susijusių bendrovių sąrašas* pateiktą formą, kuris privalo būti iš karto atnaujinamas, jeigu pasikeičia nurodytos Susijusios bendrovės, infrastruktūros sukūrimo, Paslaugų teikimo ir Sutarties valdymo planą, pateiktą Sąlygų 15 priede *Reikalavimai infrastruktūros sukūrimo, Paslaugų teikimo ir Sutarties valdymo planui*. Reikalavimai Galutinio pasiūlymo pateikimui nurodyti šių Sąlygų 17 priede *Pasiūlymų pateikimas*. Galutiniame pasiūlyme sąlygos, dėl kurių nebuvo derėtasi, negali būti pasiūlytos blogesnės Valdžios subjekto atžvilgiu, nei nurodytos Pirminiame pasiūlyme. Jame, atsižvelgiant į derybų rezultatus, reikės nurodyti galutinį siūlomą Metinį atlyginimą ir galutinius techninius pasiūlymo duomenis. Galutinius pasiūlymus reikės pateikti CVP IS priemonėmis iki Komisijos kvietime pateikti Galutinius pasiūlymus nurodyto termino pabaigos. Jeigu per nustatytą laiką Dalyvis nepateiks Galutinio pasiūlymo, Dalyvio Pasiūlymas bus atmestas. Galutinis pasiūlymas laikomas pateiktu, kai pateikiama paskutinė jo dalis, įskaitant ir jo galiojimo užtikrinimą.
  2. Kontrolinis sąrašas dokumentų ir / ar informacijos, kuri turi būti pateikta su Galutiniu pasiūlymu, yra pateiktas žemiau. Šis sąrašas yra teikiamas Kandidato patogumui ir nėra baigtinis. Kandidatas turi išsamiai susipažinti su visomis Sąlygomis ir jose nustatytais Galutiniam pasiūlymui pateikiamais reikalavimais:

|  |  |  |
| --- | --- | --- |
|  | **Kontrolinis sąrašas dokumentų Galutinio pasiūlymo pateikimui** | **Nuoroda į Sąlygų reikalavimus** |
| **1.** | **TECHNINIS PASIŪLYMAS (Sąlygų 2 priedas *Techninės specifikacijos*, Sąlygų 12 priedas *Reikalavimai techninei – inžineriniai informacijai,* Sąlygų 18 priedas *Pasiūlymo forma*)** | Sąlygų 83 punktas |
| **2.** | **FINANSINIS PASIŪLYMAS**  **(Sąlygų 13 priedas *Reikalavimai finansiniam veiklos modeliui*, Sąlygų 18 priedas *Pasiūlymo forma*)** | Sąlygų 83 punktas |
| **3.** | **TEISINĖ INFORMACIJA**  **(Sąlygų 14 priedas *Reikalavimai teisinei informacijai***. **Pateikiama informacija pagal 1 ir 2 punktus)** | Sąlygų 83 punktas |
| **4.** | **INFRASTRUKTUROS SUKŪRIMO, PASLAUGŲ TEIKIMO IR SUTARTIES VALDYMO PLANAS**  **(Sąlygų 15 priedas *Reikalavimai infrastruktūros sukūrimo, Paslaugų teikimo ir Sutarties valdymo planui*)** | Sąlygų 83 punktas |
| **5.** | **SUSIJUSIŲ BENDROVIŲ SĄRAŠAS**  **(Sąlygų 19 priedas *Susijusių bendrovių sąrašo forma*)** | Sąlygų 83 punktas |
| **6.** | **PASIŪLYMO GALIOJIMO UŽTIKRINIMAS (Sąlygų 21 priedas *Pasiūlymo galiojimo ir Sutarties įvykdymo užtikrinimo formos*)** | Sąlygų 85 punktas |
| **7.** | **Kita, Kandidato nuomone, reikšminga informacija** |  |

* 1. Visi Dalyviai kartu su Galutiniu pasiūlymu I Skelbiamų derybų daliai arba II Skelbiamų derybų daliai arba III Skelbiamų derybų daliai turi pateikti Pasiūlymo galiojimo užtikrinimą 25 000 (dvidešimt penkių tūkstančių) eurų sumai. Jeigu Dalyvis teikia Pasiūlymus kelioms arba visoms Skelbiamų derybų dalims, turi būti pateiktas kiekvieno Pasiūlymo galiojimo užtikrinimas po 15 000 (penkiolikos tūkstančių) eurų sumai. Užtikrinimas turi atitikti Sąlygų 21 priede *Pasiūlymo galiojimo ir Sutarties įvykdymo užtikrinimo formos* pateikiamą formą ir galioti ne trumpiau, negu pateiktas Galutinis pasiūlymas. Tuo atveju, jeigu Dalyvis kartu su Pasiūlymu pateikė netikslų ir / ar neišsamų Pasiūlymo galiojimo užtikrinimą ar jo nepateikė, Komisija prašys Dalyvio patikslinti, papildyti arba pateikti Pasiūlymo galiojimo užtikrinimą per jos nustatytą protingą terminą, kuris negali būti trumpesnis kaip 3 (trys) Darbo dienos nuo prašymo išsiuntimo dienos. Jeigu per Komisijos nustatytą terminą Dalyvis nepatikslins, nepapildys arba nepateiks tinkamo Pasiūlymo galiojimo užtikrinimo, Pasiūlymas bus atmestas.
  2. Komisija gali paprašyti pratęsti Pasiūlymo galiojimo užtikrinimo terminą, ne ilgesniam terminui nei bus pratęstas Galutinio pasiūlymo galiojimo terminas. Nepratęsus Pasiūlymo galiojimo užtikrinimo termino taip kaip nurodyta šiame punkte, bus laikoma, kad Dalyvis atsisako Pasiūlymo tačiau nepraranda teisės į Pasiūlymo galiojimo užtikrinimą.
  3. Jeigu Pasiūlymo galiojimo užtikrinimo terminas baigiasi po to, kai Komisija priima sprendimą pasiūlyti Dalyviui sudaryti Sutartį, Komisija arba Valdžios subjektas, likus ne mažiau vėliau, kaip 20 (dvidešimt) dienų iki Pasiūlymo galiojimo užtikrinimo termino pabaigos turi teisę paprašyti pratęsti Pasiūlymo galiojimo užtikrinimą Komisijos arba Valdžios subjekto nustatytam konkrečiam terminui, bet ne ilgesniam nei iki Sutarties pasirašymo dienos. Jeigu Dalyvis neatsako į Komisijos arba Valdžios subjekto prašymą pratęsti Pasiūlymo galiojimo užtikrinimo terminą, jo nepratęsia arba nepateikia naujo Pasiūlymo galiojimo užtikrinimo, Komisija arba Valdžios subjektas turi teisę pasinaudoti Pasiūlymo galiojimo užtikrinimu.
  4. Valdžios subjektas nedelsdamas, bet ne vėliau kaip per 10 (dešimt) dienų, grąžins Dalyviui Pasiūlymo galiojimo užtikrinimą ar užstatą, kai (i) Galutinis pasiūlymas nustos galioti, jei, Komisijai ar Valdžios subjektui paprašius, Dalyvis nesutiks pratęsti jo galiojimo termino (išskyrus Sąlygų 87 punkte nurodytą atvejį), arba (ii) bus sudaryta Sutartis ir ji įsigalios visa apimtimi arba (iii) Komisija / Valdžios subjektas nutrauks Skelbiamas derybas, arba (iv) bus atmestas Dalyvio Pasiūlymas.
  5. Su Galutiniais pasiūlymais bus susipažįstama Komisijos posėdyje. Posėdžio, kuriame bus susipažįstama su Galutiniais pasiūlymais, data ir vieta bus nurodyta kvietime pateikti Galutinius pasiūlymus.
  6. Su pateiktais Galutiniais pasiūlymais susipažįstama Komisijos posėdyje, nedalyvaujant suinteresuotų Dalyvių atstovams. Susipažinimo su Pasiūlymais procedūros protokolas Dalyviams nebus siunčiamas. Informacija apie Galutinius pasiūlymus pateikusius Dalyvius bus teikiama nustačius laimėjusį Pasiūlymą, Įstatymo 47 straipsnio 1 dalyje nustatyta tvarka.
  7. Komisija gali prašyti Dalyvio per protingą terminą paaiškinti Galutinį pasiūlymą, tačiau tokiu prašymu nebus galima prašyti, siūlyti ar leisti pakeisti Galutinio pasiūlymo esmės, t. y. pakeisti Metinio atlyginimo ar kitų Galutinį pasiūlymą sudarančių elementų, į kuriuos atsižvelgiama jį vertinant. Nustačius neatitikimus, kurie negali būti ištaisyti nekeičiant Galutinio pasiūlymo esmės, ar Dalyviui nepaaiškinus Galutinio pasiūlymo per Komisijos nurodytą terminą, tokio Dalyvio Galutinis pasiūlymas bus atmestas.

## Galutinių Pasiūlymų vertinimas

* 1. Galutinių pasiūlymų vertinimas vyks Dalyviams nedalyvaujant. Galutinius pasiūlymus Komisija vertins ir Galutinių pasiūlymų eilę Komisija sudarys pagal ekonomiškai naudingiausio pasiūlymo kriterijų, Sąlygų16 priede *Pasiūlymų vertinimo tvarka ir kriterijai* nustatyta tvarka ir kriterijais.
  2. Kol nesibaigė Galutinio pasiūlymo galiojimo laikas, Komisija gali paprašyti Dalyvio jį pratęsti iki tam tikro konkrečiai nurodyto laiko.
  3. Jei Dalyvis Galutiniame pasiūlyme nurodys neįprastai mažą Metinį atlyginimą ar jo sudedamąsias dalis, Komisija reikalaus, kad Dalyvis jį pagrįstų. Dalyviui per nurodytą laiką nepateikus tinkamų Metinio atlyginimo ar jo sudėtinių dalių pagrįstumo įrodymų, jo Pasiūlymas bus atmestas.
  4. Jeigu Galutinių pasiūlymų vertinimo metu Komisija ras Metinio atlyginimo apskaičiavimo klaidų, Dalyvio bus prašoma per nurodytą terminą ištaisyti šias pastebėtas aritmetines klaidas. Taisydamas Pasiūlyme nurodytas aritmetines klaidas, Dalyvis neturi teisės atsisakyti Metinio atlyginimo sudedamųjų dalių arba papildyti Metinį atlyginimą naujomis dalimis, taip pat pakeisti Pasiūlyme nurodyto Metinio atlyginimo. Jeigu per nurodytą terminą Dalyvis neištaisys nurodytų aritmetinių klaidų, jo Galutinis pasiūlymas bus atmestas.
  5. Apie atliktų vertinimų rezultatus, sudarytą Galutinių pasiūlymų eilę, sprendimą dėl Sutarties sudarymo ir tikslaus Sutarties atidėjimo termino taikymo Komisija praneš suinteresuotiems Dalyviams CVP IS susirašinėjimo priemonėmis, ne vėliau kaip per 5 (penkias) Darbo dienas nuo vertinimų atlikimo. Dalyviui, kurio Galutinis pasiūlymas bus pripažintas geriausiu kartu su tokiu pranešimu bus pateiktas kvietimas sudaryti Sutartį.
  6. Dalyviams, kurie nebus pakviesti sudaryti Sutarties, bus pateiktas išsamus jų Galutinių pasiūlymų įvertinimo paaiškinimas.

## sutarties sudarymas

* 1. Per kvietime sudaryti Sutartis dėl Šilalės karinio dalinio projekto ir / ar Vilniaus karinio dalinio projekto ir / ar Šiaulių karinio dalinio projekto nurodytą terminą Dalyviai ir iki Sutarčių pasirašymo jų įsteigti Privatus subjektai turės atvykti sudaryti (pasirašyti) Sutartis.
  2. Jeigu per kvietime sudaryti Sutartį nurodytą terminą Dalyvis ir / ar Privatus subjektas nepasirašys Sutarties arba atsisakys ją sudaryti Sąlygose nurodytomis sąlygomis, raštu atsisakys ją sudaryti, laikoma, kad Dalyvis ir / ar Privatus subjektas atsisakė sudaryti sutartį. Tokiu atveju sudaryti Sutartį bus pakviestas Dalyvis, kurio Pasiūlymas pagal sudarytą Pasiūlymų eilę yra pirmas po pripažinto geriausiu Pasiūlymo. Tokiu atveju Valdžios subjektas gali pasinaudoti Dalyvio, atsisakiusio sudaryti Sutartį, Pasiūlymo galiojimo užtikrinimu.
  3. Dalyvio kartu su Galutiniu pasiūlymu pateiktas Finansinis veiklos modelis yra neatskiriamas Sutarties priedas. Iki Sutarties sudarymo (pasirašymo) Dalyvis turi įvykdyti Finansinio veiklos modelio optimizavimo procedūrą, savo sąskaita atlikti nepriklausomą Finansinio veiklos modelio auditą ir Valdžios subjektui pateikti ataskaitą apie faktinius pastebėjimus dėl Finansinio veiklos modelio. Finansinio veiklos modelio auditą turi atlikti nepriklausoma audito įmonė, įrašyta į Lietuvos Respublikos audito įmonių sąrašą. Auditas turi būti atliekamas vadovaujantis tarptautiniais susijusių paslaugų standartais ir Lietuvos Respublikoje galiojančiais teisės aktais, kurie auditoriui leistų įsitikinti, kad Finansiniame veiklos modelyje tinkamai atspindėtos Sutarties sąlygos ir nustatytos prielaidos, taikomi apskaitos principai ir mokesčių apskaičiavimas yra pagrįsti, nėra finansinio modeliavimo klaidų. Audito įmonės kandidatūra, prieš atliekant auditą, turi būti suderinta su Valdžios subjektu, ir tik gavus Valdžios subjekto rašytinį pritarimą, kad audito įmonė yra priimtina Valdžios subjektui, gali būti atliekami audito darbai. Dalyvis prisiima visą atsakomybę, susijusią su Finansinio veiklos modelio nepriklausomo audito rezultatais, t. y. atlikus nepriklausomą Finansinio veiklos modelio auditą ir nustačius finansinio modeliavimo klaidas, dėl jų ištaisymo išaugus apskaičiuotam Metiniam atlyginimui, toks padidėjimas neperkeliamas Valdžios subjektui ir Metinis atlyginimas nebus perskaičiuotas. Jeigu dėl modeliavimo klaidų ištaisymų sumažėtų apskaičiuotas Metinis atlyginimas, atitinkamai Valdžios subjekto naudai turi būti optimizuotas Finansinis veiklos modelis ir perskaičiuotas Metinis atlyginimas, išlaikant Dalyvio Galutiniame pasiūlyme nurodytą Investicijų grąžos normą.
  4. Sutartis bus sudaryta pagal Sąlygų 20  priede *Sutarties projektas* pateiktą projektą, pakeistą atsižvelgiant į derybų rezultatus ir Dalyvio pateiktą Galutinį pasiūlymą. Po Sutarties sudarymo, jos sąlygos galės būti keičiamos tik Sutartyje ar Viešųjų pirkimų įstatymo 89 straipsnyje numatytais atvejais.
  5. Siekiant užtikrinti, kad Dalyvis ir Privatus subjektas tinkamai įvykdys visas išankstines Sutarties įsigaliojimo sąlygas, numatytas Sutartyje ir Sutartis įsigalios joje nurodytais terminais, iki Sutarties pasirašymo, Dalyvis turi pateikti Prievolių įvykdymo užtikrinimą, kuris turi galioti iki Sutarties įsigaliojimo visa apimtimi. Prievolių užtikrinimas turi būti parengtas pagal Sąlygų 21 priede *Pasiūlymo galiojimo ir Sutarties įvykdymo užtikrinimo formos* patiekiamas formas.
  6. Prieš pateikiant Prievolių įvykdymo užtikrinimą, Dalyvis gali kreiptis į Komisiją dėl jo tinkamumo patvirtinimo. Atsakymą dėl to Komisija pateiks ne vėliau kaip per 3 (tris) Darbo dienas nuo tokio kreipimosi gavimo.
  7. Siekiant užtikrinti, kad Šilalės karinio dalinio projektas ir / ar Vilniaus karinio dalinio projektas ir / ar Šiaulių karinio dalinio projektas bus įgyvendintas ir Sutartis įvykdyta, Privatus subjektas, vykdydamas Išankstines Sutarties įsigaliojimo sąlygas, privalo pateikti Sutarties įvykdymo užtikrinimą. Sutarties įvykdymo užtikrinimas turi būti parengtas pagal Sąlygų 21 priede *Pasiūlymo galiojimo ir Sutarties įvykdymo užtikrinimo formos* pateikiamas formas. Prieš pateikiant Sutarties įvykdymo užtikrinimą, Dalyvis gali kreiptis į Valdžios subjektą dėl jo tinkamumo patvirtinimo. Atsakymą dėl to Valdžios subjektas pateiks ne vėliau kaip per 3 (tris) Darbo dienas nuo tokio kreipimosi gavimo.
  8. Prieš sudarant Sutartį, Dalyvis privalės pateikti laisvos formos laidavimą už Privataus subjekto prievoles, susijusias su Sutarties įvykdymu. Laidavime turi būti nustatyta, kad:
     1. laidavimas yra neatlygintinis;
     2. Privačiam subjektui neįvykdžius ar netinkamai vykdant savo prievoles pagal Sutartį, Dalyvis atsako Valdžios subjektui solidariai su Privačiu subjektu;
     3. Dalyvis atsako tiek pat, kaip ir Privatus subjektas;
     4. Dalyvis atsako ir tais atvejais, kai Sutartis keičiama ir dėl to pasikeičia Privataus subjekto įsipareigojimų apimtis ir Dalyvio kaip laiduotojo atsakomybė arba atsiranda kitos Dalyviui kaip laiduotojui nepalankios pasekmės;
     5. Dalyvio kaip laiduotojo atsakomybė pasibaigia tik tada, kai pasibaigia Privataus subjekto pareigų galiojimo ir vykdymo terminas pagal Sutartį ir negali baigtis anksčiau dėl to, kad tam tikrą laikotarpį Valdžios subjektas nepareikalavo Dalyvio kaip laiduotojo atsakomybės.
  9. Dalyvio laidavimas prieš numatytą terminą galės pasibaigti tik tuo atveju, jeigu Sąlygose ir Sutartyje numatytais atvejais Privataus subjekto akcijos bus perleistos kitam subjektui ir šis subjektas laiduos už atitinkamas Privataus subjekto prievoles tokia pat apimtimi, kaip akcijas perleidžiantis Dalyvis.
  10. Dalyvis galės perleisti Privataus subjekto akcijas tik tada, kai (i) bus pradėtos teikti Projekto įgyvendinimui reikalingos Paslaugos visa numatyta jų apimtimi ir (ii) bus gautas Valdžios subjekto sutikimas, kuris gali būti nesuteiktas tik dėl pagrįstų priežasčių, numatytų Sutartyje ir (iii) bus įvykdytos kitos, Sutartyje nustatytos sąlygos.
  11. Jeigu Dalyvis ir / ar Privatus subjektas per nustatytą terminą nepateiks Prievolių įvykdymo užtikrinimo, nurodyto Sąlygų 102 punkte ar Sutarties įvykdymo užtikrinimo, nurodyto Sąlygų 104 punkte ar nesudarys Sutarties, ar atsisakys ją sudaryti nurodytomis sąlygomis, arba neįvykdys Sutartyje nustatytų Išankstinių sutarties įsigaliojimo sąlygų, Komisija arba Valdžios subjektas laikys, kad Dalyvis atsisakė sudaryti Sutartį ir turės teisę pasinaudoti Dalyvio pateiktu Pasiūlymo galiojimo užtikrinimu ir reikalauti iš Dalyvio kitų tiesioginių nuostolių atlyginimo bei kviesti sudaryti Sutartį kitą Dalyvį, kurio Galutinis pasiūlymas yra antras pagal ekonominio naudingumo įvertinimo eiliškumą.

# Dalyvavimo Skelbiamose derybose sąnaudos

* 1. Šiose Skelbiamose derybose ūkio subjektai dalyvauja savo rizika ir sąnaudomis. Valdžios subjektas neatlygins jokių su dalyvavimu šiose Skelbiamose derybose susijusių išlaidų, įskaitant, bet neapsiribojant, išlaidas, susijusias su Sąlygų gavimu ar (ir) jų vertimu į užsienio kalbą, paraiškų ir Pirminių pasiūlymų / Galutinių pasiūlymų rengimu, teikimu, o taip pat išlaidas, susijusias su derybomis (įskaitant vertimo į užsienio kalbą), dokumentų kopijavimu, spausdinimu, pašto ar kurjerių pašto paslaugomis, brėžinių, fotografijų rengimu ar siuntimu; komandiruotėmis ir susirinkimais, transportu, apgyvendinimu, atlyginimais, mokesčiais advokatams, konsultantams, inžinieriams ir kitiems samdomiems asmenims, dokumentų tvarkymu ir valstybiniais mokesčiais, taip pat kitomis išlaidomis, susijusiomis su dalyvavimu derybose.

1. Sąlygų priedas

**Naudojamos sąvokos[[1]](#footnote-2)**

|  |  |  |  |
| --- | --- | --- | --- |
| **CVP IS** | reiškia Centrinę viešųjų pirkimų informacinę sistemą, prieinamą interneto adresu <https://pirkimai.eviesiejipirkimai.lt>. | | |
| **Dalyvis / Dalyviai** | reiškia Pasiūlymą pateikusį Kandidatą / Kandidatus. | | |
| **Darbai** | reiškia visus Privataus subjekto atliktinus projektavimo, statybos, montavimo ir kitus darbus, išskyrus Įrangos darbus, Remontą, reikalingus Šilalės kariniam daliniui ir / ar Vilniaus kariniam daliniui ir / ar Šiaulių kariniam daliniui sukurti, kad jis atitiktų Specifikacijų ir Pasiūlymo reikalavimus. | | |
| **Darbo diena** | reiškia bet kurią dieną, išskyrus šeštadienį ir sekmadienį bei kitas oficialias nedarbo dienas Lietuvos Respublikoje. | | |
| **ESOL** | reiškia Europos Sąjungos oficialųjį leidinį, prieinamą interneto adresu <http://eur-lex.europa.eu/oj/direct-access.html>. | | |
| **Finansinis pasiūlymas** | reiškia pagal Sąlygų 11 priedo *Pasiūlymo forma* B dalyje nurodytą formą, kartu su Finansiniu veiklos modeliu ir kitais pagrindžiančiais dokumentais pateikiamą pasiūlymą dėl Metinio atlyginimo . | | |
| **Finansinis veiklos modelis** | reiškia pagal Sąlygų 13priede *Reikalavimai finansiniam veiklos modeliui* pateiktą formą sudarytą to paties pavadinimo dokumentą, kuriame nurodoma Privataus subjekto veiklos finansavimo struktūra ir sąlygos, finansiškai (ekonomiškai) pagrindžiami investavimo tikslai, pateikiamas investicijų grąžos įvertinimas ir kiti efektyvumo rodikliai. | | |
| **Finansuotojas** | reiškia juridinį asmenį (išskyrus Susijusį asmenį), suteikiantį Privačiam subjektui pagrindinį Finansiniame veiklos modelyje numatytą finansavimą, reikalingą tinkamai vykdyti jo įsipareigojimus pagal Sutartį, ir su kuriuo Valdžios subjektas, Finansuotojui pageidaujant, privalo sudaryti Tiesioginį susitarimą. | | |
| **Finansų ministerija** | reiškia Lietuvos Respublikos finansų ministeriją, juridinio asmens kodas 288601650, Lukiškių g. 2, LT-01512 Vilnius. |
| **Galutinis pasiūlymas / Galutiniai pasiūlymai** | reiškia Dalyvio pagal Sąlygų 18 priede *Pasiūlymo forma* nurodytas formas kartu su pagrindžiančiais dokumentais pateikiamą galutinį pasiūlymą, aptariantį Sąlygose suformuluotus bei derybose suderėtus Projekto įgyvendinimo techninius, finansinius ir komercinius klausimus bei pateikiantį kitą Sąlygose reikalaujamą informaciją, ir pagal kurį Dalyvis yra pasirengęs pasirašyti Sutartį. Galutiniame pasiūlyme pateikiami derybų rezultatai bei Pasiūlymo sprendimai, dėl kurių nebuvo vedamos derybos. | | |
|  |  | | |
| **Investicijų įstatymas** | reiškia Lietuvos Respublikos investicijų įstatymą. | | |
| **Investicijos** | reiškia privalomas investicijas į Šilalės karinį dalinį ir / ar Vilniaus karinį dalinį ir / ar Šiaulių karinį dalinį, reikalingą Paslaugų teikimui, ar kitas tinkamam Darbų atlikimui, Paslaugų teikimui reikalingas investicijas, nurodytas Specifikacijoje. | | |
| **Investuotojas / Investuotojai** | reiškia Dalyvį, kurio Pasiūlymas buvo pripažintas naudingiausiu ir kuris laimėjo I Skelbiamų derybų dalį ir / ar II Skelbiamų derybų dalį ir / ar III Skelbiamų derybų dalį, bei su kuriuo ir kurio įkurtu Privačiu subjektu sudaroma Sutartis, ir Sutartyje numatytais atvejais ją pakeitusius asmenis. | | |
| **Įrangos darbai** | reiškia po Šilalės karinio dalinio ir / ar Vilniaus karinio dalinio ir / ar Šiaulių karinio dalinio statybos užbaigimo įforminimo vykdomus darbus, susijusius su baldų, įrangos montavimu, kurie negali būti įvykdyti neįforminus Šilalės karinio dalinio / Vilniaus karinio dalinio / Šiaulių karinio dalinio statybos užbaigimo, jeigu Specifikacijose, Sutartyje nenustatyta kitaip; | | |
| **Įstatymas** | reiškia Lietuvos Respublikos viešųjų pirkimų, atliekamų gynybos ir saugumo srityje, įstatymą; | | |
| **Kandidatas / Kandidatai** | reiškia ūkio subjektą, siekiantį būti pakviestu dalyvauti šiose Skelbiamose derybose ir pateikti Pirminį pasiūlymą. Kandidatu gali būti bet kokios teisinės formos juridinis asmuo, viešasis juridinis asmuo (išskyrus viešąjį ir privatų juridinius asmenis, kurie Lietuvos Respublikos valstybės skolos įstatymo nustatyta tvarka priskiriami prie viešojo sektoriaus), užsienio juridinis asmuo arba kitas ūkio subjektas, įsteigtas pagal užsienio valstybės teisę ir neturintis juridinio asmens statuso, taip pat Lietuvos Respublikoje įsteigti Europos Sąjungos valstybėse narėse ir kitose Europos ekonominės erdvės valstybėse įsisteigusių įmonių filialai, arba tokių asmenų grupė.  Kandidatu negali būti subjektas, kuris (ūkio subjektų grupės atveju – bet kuris grupės narys) yra susijęs su Skelbiamų derybų parengimu vykdyti ar Projekto parengimu įgyvendinimui, jei dėl to galėtų būti pažeistas tiekėjų lygiateisiškumo principas. | | |
| **Komisija** | reiškia Valdžios subjekto vadovo [*data*] įsakymu Nr. [*numeris*] sudarytą viešojo pirkimo komisiją, vykdančią Skelbiamas derybas. | | |
| **Konfidencialumo įsipareigojimas** | reiškia Kandidato, siekiančio dalyvauti Skelbiamose derybose bei gauti su vykdomu Projektu bei Skelbiamomis derybomis procedūromis susijusią konfidencialią informaciją pagal Sąlygų 9 priede *Konfidencialumo įsipareigojimas* pateiktą formą rengiamą ir Valdžios subjektui pateikiamą dokumentą, kuriuo Kandidatas patvirtina įsipareigojantis neatskleisti gautos konfidencialios informacijos. | | |
| **Konfidencialumo pasižadėjimas** | reiškia Komisijos nario, eksperto ar kito asmens rašytinį pasižadėjimą, kad jis neteiks tretiesiems asmenims informacijos, kurios atskleidimas prieštarautų atitinkamų įstatymų reikalavimams, visuomenės interesams ar pažeistų teisėtus pirkime dalyvaujančių ūkio subjektų ir (ar) Valdžios subjekto interesus. | | |
| **Metinis atlyginimas** | reiškia Valdžios subjekto mokėjimą Privačiam subjektui, kurį Valdžios subjektas moka Sutartyje nustatytu periodiškumu ir tvarka. | | |
| **Nešališkumo deklaracija** | reiškia Komisijos nario, eksperto ar kito asmens pareiškimą raštu, kad jis nešališkas ūkio subjektų atžvilgiu. | | |
| **Pasiūlymas / Pasiūlymai** | reiškia Dalyvio pateiktų dokumentų ir duomenų visumą, siūlant teikti Paslaugas ir (ar) atlikti Darbus pagal Valdžios subjekto nustatytas Sąlygas. Pasiūlymą sudaro Techninis ir Finansinis pasiūlymai kartu. | | |
| **Paslaugos** | reiškia Privataus subjekto, laikantis Sutarties, Specifikacijų reikalavimų ir Pasiūlymo nuostatų, teikiamas Specifikacijose ir Pasiūlyme nurodytas paslaugas. | | |
| **Perduotas turtas** | reiškia Valdžios subjekto Privačiam subjektui pagal Sutartį perduodamą pastatą - bendrabutį, kurio unikalus Nr. 8797-8004-9024, esantį Dariaus ir Girėno g. 19, Pajūryje, Šilalės r. sav; pastatą - garažą, kurio unikalus Nr. 8796-7007-8038, esantį Dariaus ir Girėno g. 19, Pajūryje, Šilalės r. sav.; pastatą - garažą, kurio unikalus Nr. 8796-7007-8040, esantį Dariaus ir Girėno g. 19, Pajūryje, Šilalės r. sav. | | |
| **Pirminis pasiūlymas** | pagal Valdžios subjekto nustatytas Sąlygas bei terminus Dalyvio iki derybų pateiktų pirminių dokumentų visuma. | | |
| **Prašymas** | reiškia bet kokį Kandidato ar Dalyvio Valdžios subjektui pateiktą su Skelbiamomis derybomis susijusį klausimą ar prašymą dėl Sąlygų paaiškinimo ar patikslinimo. | | |
| **Privatus subjektas** | reiškia Dalyvio įsteigtą ar sudarytą ūkio subjektą, kuris tampa Sutarties šalimi ir vykdo joje nustatytą veiklą ir kuris Sutarties sudarymo metu privalo:   1. būti uždarosios akcinės bendrovės teisinės formos; ir 2. priklausyti (t. y. 100 proc. jo akcijų (dalių)) tik Dalyviui; ir 3. būti skirtas tik Projekto įgyvendinimui skirtai veiklai vykdyti; ir 4. neturėti jokių įsiskolinimų ar kitų prievolių, nesusijusių su Sutarties vykdymu; ir 5. taikyti galiojančius verslo apskaitos standartus; ir 6. būti registruotas PVM mokėtoju. | | |
| **Projektas / Projektai** | reiškia valdžios subjekto valdžios ir privataus subjektų partnerystės būdu įgyvendinamus ,,Karinio dalinio vystymas Šilalės rajone“, „Karinio dalinio vystymas Rokantiškių kaime (Vilniaus rajone)“, „Karinio dalinio vystymas Šiaulių regione“ projektus, kurių aprašymai pateikti Sąlygų 2 priede *Techninės specifikacijos*. | | |
| **Remontas** | reiškia paprasto arba kapitalinio remonto darbus, kaip jie yra apibrėžti Lietuvos Respublikos statybos įstatyme ir kituose Lietuvos Respublikos teisės aktuose. | | |
| **Sąlygos** | reiškia Skelbiamų derybų sąlygas ir jų priedus, taip pat visus jų patikslinimus bei atsakymus į Kandidatų ar Dalyvių Prašymus. | | |
| **Skelbiamos derybos** | reiškia pagal Įstatymo 22 straipsnį ir šias Sąlygas Valdžios subjekto atliekamą pirkimą, kurio metu siekiama atrinkti Privatų subjektą Projektui įgyvendinti ir tuo tikslu vedamos derybos su Dalyviais, siekiant susitarti dėl Valdžios subjekto reikalavimus atitinkančių techninių ir finansinių pasiūlymų sąlygų, kurių pagrindu pasirinkti Dalyviai turi pateikti Galutinius pasiūlymus. | | |
| **Specifikacijos** | reiškia Sąlygų 2 priede *Techninės specifikacijos* pateikiamas Darbų ir Paslaugų specifikacijas, nustatančias reikalavimus ir rodiklius, kuriais vadovaujantis Dalyvis rengia Pirminį pasiūlymą ir Galutinį pasiūlymą bei kuriuos privalo tenkinti Darbai ir Paslaugos. | | |
| **Subtiekėjai** | reiškia paraiškoje ir / ar Pirminiame pasiūlyme ir / ar Galutiniame pasiūlyme nurodytus arba Sutarties vykdymo metu juos keičiančius ar naujai pasitelktus ūkio subjektus ir tokių ūkio subjektų pasitelktus ūkio subjektus, kurie atlieka darbus ir/ar teikia paslaugas, už kurių atlikimą ar teikimą pagal Sutartį yra atsakingas Privatus subjektas, išskyrus elektros ir šilumos energijos, vandens tiekėjus, nuotekų šalinimo, atliekų išvežimo ir kitus komunalinių paslaugų teikėjus. | |
| **Susijęs asmuo** | reiškia:  1) Investuotoją;  2) Susijusią bendrovę;  3) Investuotojo ar Susijusios bendrovės priežiūros ir valdymo organų narius;  4) Investuotojo ar Susijusios bendrovės priežiūros ir valdymo organų nario sutuoktinį, jo artimuosius giminaičius, taip pat asmenis susijusius svainystės ryšiais iki antrojo laipsnio imtinai;  5) bendroves, susijusias su 4) punkte minimais asmenimis, ir tokių bendrovių priežiūros ir valdymo organų narius. | |
| **Susijusi bendrovė** | reiškia bet kurią bendrovę, atitinkančią Sąlygų 19priede *Susijusių bendrovių sąrašo forma* nurodytus reikalavimus. | | |
| **Sutartis / Sutartys** | reiškia šiomis Skelbiamomis derybomis siekiamą sudaryti viešojo ir privataus subjektų partnerystės sutartį tarp Valdžios subjekto, Investuotojo ir Privataus subjekto, kuria siekiama įgyvendinti Šilalės karinio dalinio projektą ir / ar Vilniaus karinio dalinio projektą ir / ar Šiaulių karinio dalinio projektą VžPP būdu, kaip tai nustatyta Investicijų įstatyme ir Sąlygose. | | |
| **Techninis pasiūlymas** | reiškia pagal Sąlygų 18 priedo *Pasiūlymo forma* A dalyje nurodytą formą, kartu su pagrindžiančiais dokumentais pateikiamą pasiūlymą dėl Projekto įgyvendinimo techninių sąlygų. | | |
| **Tiesioginis susitarimas** | reiškia tarp Finansuotojo, Valdžios subjekto ir Privataus subjekto galimą sudaryti susitarimą, kuriuo Valdžios subjektas įsipareigoja Finansuotojui (ar jo paskirtam subjektui) susitarime nustatytomis sąlygomis suteikti galimybę pasinaudoti įstojimo („step-in“) teise vietoje Privataus subjekto vykdyti Sutartį. | | |
| **Turtas** | reiškia kartu Šilalės karinio dalinio, Vilniaus karinio dalinio, Šiaulių karinio dalinio ir Perduotą turtą. | | |
| **Valdžios ir privataus subjektų partnerystė arba VžPP** | reiškia viešojo ir privataus sektorių partnerystės būdą, kai Privatus subjektas valdžios ir privataus subjektų partnerystės sutartyje nustatytomis sąlygomis investuoja į valdžios subjekto funkcijoms priskirtas veiklos sritis ir šiai veiklai vykdyti reikalingą valstybės arba savivaldybės turtą ir vykdo tose srityse Investicijų įstatyme nustatytą veiklą, už kurią Privačiam subjektui atlyginimą moka Valdžios subjektas. | | |
| **Valdžios subjektas** | reiškia Lietuvos Respublikos krašto apsaugos ministeriją, valstybės biudžetinę įstaigą, įstaigos kodas – 188602751, adresas – Totorių g. 25, LT- 01121, Vilnius, tel.: +370 706 70 750 kuri pagal Lietuvos Respublikos Vyriausybės 2018 m. d. nutarimą Nr. ........ „*Dėl Krašto apsaugos ministerijos viešojo ir privataus sektorių partnerystės projektų įgyvendinimo*“ laikoma valdžios subjektu vadovaujantis Investicijų įstatymo 2 straipsnio 17 dalimi, taip pat – perkančiąja organizacija vadovaujantis Lietuvos Respublikos viešųjų pirkimų įstatymo 2 straipsnio 25 dalimi. | | |
| **VPSP** | reiškia viešojo ir privataus sektorių partnerystę. | | |
| **Žemės sklypai** | reiškia kartu Šilalės žemės sklypą, Vilniaus žemės sklypą ir Šiaulių žemės sklypą. | | |
| **Šiaulių karinis dalinys** | reiškia suprojektuotą, pastatytą ir atitinkamai įrengtą karinio dalinio infrastruktūrą Šiaulių mieste, kaip ji apibrėžta Specifikacijose. | | |
| **Šiaulių karinio dalinio projektas** | Reiškia Valdžios subjekto įgyvendinamą VžPP projektą „Karinio dalinio vystymas Šiaulių regione“, kurio aprašymas pateiktas Specifikacijose. | | |
| **Šiaulių karinio dalinio eksploatacijos pradžia** | reiškia datą, nuo kurios Privatus subjektas pradeda teikti Paslaugas bei gauti Metinį atlyginimą. | | |
| **Šiaulių karinio dalinio sukūrimo laikotarpis** | reiškia laikotarpį nuo Sutarties įsigaliojimo visa apimtimi pradžios datos iki Šiaulių KD eksploatacijos pradžios. | | |
| **Šiaulių žemės sklypas** | reiškia žemės sklypą, kuris iki Sutarties įsigaliojimo visa apimtimi bus suformuotas sujungus 5 (penkis) žemės sklypus (apie 7,8 ha) Pakruojo g. 49, K. Jankausko g. 27, K. Jankausko g. 29, K. Jankausko g. 37 K. Jankausko g., Šiaulių m. | | |
| **Šilalės karinis dalinys** | reiškia suprojektuotą, pastatytą ir atitinkamai įrengtą karinio dalinio infrastruktūrą Šilalės rajone, Pajūrio miestelyje, kaip ji apibrėžta Specifikacijose. | | |
| **Šilalės karinio dalinio projektas** | Reiškia Valdžios subjekto įgyvendinamą VžPP projektą „,Karinio dalinio vystymas Šilalės rajone“, kurio aprašymas pateiktas Specifikacijose. | | |
| **Šilalės karinio dalinio eksploatacijos pradžia** | reiškia datą, nuo kurios Privatus subjektas pradeda teikti Paslaugas bei gauti Metinį atlyginimą | | |
| **Šilalės karinio dalinio sukūrimo laikotarpis** | Reiškia laikotarpį nuo Sutarties įsigaliojimo visa apimtimi pradžios datos iki Šiaulių KD eksploatacijos pradžios. | | |
| **Šilalės žemės sklypas** | reiškia žemės sklypą, esantį adresu Dariaus ir Girėno g. 19., Pajūryje, Šilalės r. sav. | | |
| **Vilniaus karinis dalinys** | reiškia suprojektuotą, pastatytą ir atitinkamai įrengtą karinio dalinio infrastruktūrą Vilniaus rajone, Rokantiškių kaime, kaip ji apibrėžta Specifikacijose. | | |
| **Vilniaus karinio dalinio projektas** | Reiškia Valdžios subjekto įgyvendinamą VžPP projektą „Karinio dalinio vystymas Rokantiškių kaime (Vilniaus rajone)“, kurio aprašymas pateiktas Specifikacijose. | | |
| **Vilniaus karinio dalinio eksploatacijos pradžia** | reiškia datą, nuo kurios Privatus subjektas pradeda teikti Paslaugas bei gauti Metinį atlyginimą | | |
| **Vilniaus karinio dalinio sukūrimo laikotarpis** | reiškia laikotarpį nuo Sutarties įsigaliojimo visa apimtimi pradžios datos iki Vilniaus KD eksploatacijos pradžios. | | |
| **Vilniaus žemės sklypas** | reiškia žemės sklypą, kuris iki Sutarties įsigaliojimo visa apimtimi bus suformuotas sujungus 2 (du) žemės sklypus esančius Vilniaus r. sav., Šatrininkų sen., Rokantiškių k. | | |

1. Sąlygų priedas

**TECHNINĖS SPECIFIKACIJOS**

[*Pridedamos atskiru dokumentu.*]

1. Sąlygų priedas

**Prašymų pateikimas**

Pateikti Prašymus galima tik CVP IS susirašinėjimo priemonėmis. Prašymai teikiami lietuvių kalba. Tam, kad pateikti paraišką ar Pirminį pasiūlymą / Galutinį pasiūlymą, būtina užsiregistruoti CVP IS.

Registracijos procedūros aprašymą galima rasti adresu:

<https://vpt.lrv.lt/lt/cvp-is/mokymu-medziaga/tiekejams-1>

Prašymo pateikimą registracijai formą galima rasti adresu:

<https://pirkimai.eviesiejipirkimai.lt/>

Prašymas turi būti pateikiamas lietuvių kalba. Jei prašymas bus pateiktas ne lietuvių kalba, Komisija paprašys ūkio subjekto išversti prašymą į lietuvių kalbą.

Prašymus susijusius su konkrečia procedūra galima pateikti atitinkamai ne vėliau 8 dienos iki paraiškos, derybų, Pirminio pasiūlymo / Galutinio pasiūlymo pateikimo termino pabaigos.

Pateikiant Prašymus, Kandidatas / Dalyvis privalo nurodyti, ar Prašyme yra nurodoma konfidenciali informacija ir kas tiksliai yra ja laikytina. Jeigu Valdžios subjektas nesutiks, kad nurodyta informacija yra konfidenciali, jis prašys pagrįsti jos konfidencialumą. Valdžios subjekto nuomone Kandidatui / Dalyviui nepagrindus nurodytos informacijos konfidencialumo, į tokį Prašymą atsakoma nebus.

Į laiku pateiktus Prašymus Valdžios subjektas atsakys nedelsiant CVP IS susirašinėjimo priemonėmis, bet ne vėliau kaip per 6 (šešias) dienas ir ne vėliau, kaip likus 6 (šešioms) dienoms iki paraiškos, derybų, Pirminio pasiūlymo / Galutinio pasiūlymo pateikimo termino pabaigos**.** Jeigu išsamiam atsakymui parengti Valdžios subjektui būtinai reikės daugiau laiko, ne vėliau kaip per 6 (šešias) dienas Kandidatai / Dalyviai bus informuoti apie tikslų atsakymų pateikimo laiką bei atitinkamų terminų pratęsimą, jeigu atsakymas bus pateiktas vėliau, kaip likus 6 (šešioms) dienoms iki paraiškos, derybų, Pirminio pasiūlymo / Galutinio pasiūlymo pateikimo termino pabaigos.

1. Sąlygų priedas

**KVALIFIKACIJOS REIKALAVIMAI**

I Skelbiamų derybų dalyje ir / ar II Skelbiamų derybų dalyje ir / ar III Skelbiamų derybų dalyje dalyvaujantis ūkio subjektas turi atitikti žemiau nurodytus bendruosius, ekonominės ir finansinės būklės, techninio ir profesinio pajėgumo reikalavimus. Tuo atveju, jeigu toliau lentelėje pateiktuose atitinkamuose kvalifikacijos reikalavimuose nėra išskirtos Skelbiamų derybų dalys, laikoma, kad reikalavimas tiek I Skelbiamų derybų, tiek II ar III Skelbiamų derybų dalims, yra vienodos apimties.

|  |  |
| --- | --- |
| I. Bendrieji reikalavimai | Kaip atitikimo įrodymą reikia pateikti: |
| * 1. Kandidato, kaip juridinio asmens, vadovas ar ūkinės bendrijos tikrasis (tikrieji) narys (nariai), turintis (turintys) teisę juridinio asmens vardu sudaryti sandorį, ar buhalteris (buhalteriai), ar kitas (kiti) asmuo (asmenys), turintis (turintys) teisę surašyti ir pasirašyti Kandidato apskaitos dokumentus, turi neišnykusį ar nepanaikintą teistumą arba dėl Kandidato, kaip juridinio asmens, per pastaruosius 5 (penkerius) metus buvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už teroristinį ir su teroristine veikla susijusį nusikaltimą, valstybės paslapties atskleidimą ar praradimą, už kyšininkavimą, prekybą poveikiu, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos, parengta vadovaujantis Europos Sąjungos sutarties K.3 straipsniu, 1 straipsnyje, nusikalstamu būdu gauto turto legalizavimą arba dėl kitų valstybių tiekėjų yra priimtas ir įsiteisėjęs apkaltinamasis teismo nuosprendis už Direktyvos 2009/81/EB 39 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Informatikos ir ryšių departamento prie Lietuvos Respublikos vidaus reikalų ministerijos išduota pažyma, išrašas iš teismo sprendimo (jeigu toks yra), arba įgaliotos užsienio institucijos išduoti dokumentai, patvirtinantys, kad (i) Kandidatas (ii) Kandidato vadovas ir kiti Kandidato vardu veikiantys asmenys, (iii) buhalteris ar kitas asmuo, turintis teisę surašyti ir pasirašyti Kandidato apskaitos dokumentus, neturi galiojančio teistumo už šiame punkte nurodytas nusikalstamas veikas.  Jeigu Kandidato buveinės valstybėje tokie dokumentai neišduodami, arba neapima visų keliamų klausimų, juos galima pakeisti:   1. atitinkama priesaikos deklaracija, jei ji taikoma Kandidato buveinės valstybėje; arba 2. jeigu priesaikos deklaracija nėra taikoma – oficialia Kandidato deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės valstybėje arba valstybėje, iš kurios jis atvyko.   Šiame punkte nurodyti dokumentai turi būti išduoti **ne anksčiau kaip 30 (trisdešimt) dienų** iki paraiškų pateikimo termino pabaigos, arba jų galiojimo laikas turi apimti šią datą.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| * 1. Kandidatas nėra bankrutavęs, likviduojamas, su kreditoriais yra sudaręs taikos sutartį (Kandidato ir kreditorių susitarimą tęsti Kandidato veiklą, kai Kandidatas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), sustabdęs ar apribojęs savo veiklą arba jo padėtis pagal valstybės, kurioje jis registruotas, įstatymus yra tokia pati ar panaši | 1) Jeigu Kandidatas yra juridinis asmuo, registruotas Lietuvos Respublikoje, Komisija nereikalauja Kandidato pateikti dokumentų apie Kandidato teisinį statusą. Ši informacija bus tikrinama valstybės įmonės Registrų centro informacinėje sistemoje paskutinę paraiškų pateikimo termino dieną, nurodytą Sąlygose.  Jeigu Kandidatas yra užsienio valstybėje registruotas juridinis asmuo, jis pateikia atitinkamos užsienio valstybės institucijos išduotą dokumentą, patvirtinantį, kad Kandidatas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba Kandidato padėtis pagal valstybės, kurioje jis registruotas, įstatymus nėra tokia pati ar panaši.  Jeigu Kandidato buveinės valstybėje tokie dokumentai neišduodami, arba neapima visų keliamų klausimų, juos galima pakeisti:   1. atitinkama priesaikos deklaracija, jei ji taikoma Kandidato buveinės valstybėje; arba 2. jeigu priesaikos deklaracija nėra taikoma – oficialia Kandidato deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės valstybėje arba valstybėje, iš kurios jis atvyko; arba 3. Kandidato laisvos formos deklaracija, jei grindžia aplinkybes, kad su kreditoriais nėra sudaręs taikos sutarties, sustabdęs ar apribojęs veiklos.   2) Kandidato deklaracija, užpildyta pagal Sąlygų 8 priede *Kandidato deklaracijos forma* pateiktą formą.  Šiame punkte nurodyti dokumentai turi būti išduoti (sudaryti) **ne anksčiau kaip 30 (trisdešimt) dienų** iki paraiškų pateikimo termino pabaigos, arba jų galiojimo laikas turi apimti šią datą.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| * 1. Kandidatui nėra iškelta restruktūrizavimo, bankroto byla arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam atliekamos analogiškos procedūros pagal valstybės, kurioje jis registruotas, įstatymus. | 1) Jeigu Kandidatas yra juridinis asmuo, registruotas Lietuvos Respublikoje, Komisija nereikalauja Kandidato pateikti dokumento apie Kandidato teisinį statusą. Ši informacija bus tikrinama valstybės įmonės Registrų centro informacinėje sistemoje paskutinę paraiškų pateikimo termino dieną, nurodytą Sąlygose.  Jeigu Kandidatas yra užsienio valstybėje registruotas juridinis asmuo, jis pateikia atitinkamos užsienio valstybės institucijos išduotą dokumentą, patvirtinantį, kad Kandidatui nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra inicijuotos priverstinio likvidavimo ar susitarimo su kreditoriais procedūros.  Jeigu Kandidato buveinės valstybėje tokie dokumentai neišduodami, arba neapima visų keliamų klausimų, juos galima pakeisti:   1. atitinkama priesaikos deklaracija, jei ji taikoma Kandidato buveinės valstybėje; arba 2. jeigu priesaikos deklaracija nėra taikoma – oficialia Kandidato deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės valstybėje arba valstybėje, iš kurios jis atvyko; arba 3. Kandidato laisvos formos deklaracija, jei grindžia aplinkybes, kad nesiekiama priverstinio likvidavimo procedūros ar susitarimo su kreditoriais.   2) Kandidato deklaracija, užpildyta pagal Sąlygų 8 priede *Kandidato deklaracijos forma* pateiktą formą.    Šiame punkte nurodyti dokumentai turi būti išduoti (sudaryti) **ne anksčiau kaip 30 (trisdešimt) dienų** iki paraiškų pateikimo termino pabaigos, arba jų galiojimo laikas turi apimti šią datą.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| * 1. Dėl Kandidato, kaip juridinio asmens, per pastaruosius 5 (penkis) metus nėra įsiteisėjęs apkaltinamasis teismo nuosprendis už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams, taip pat už nusikalstamas veikas, susijusias su disponavimu ginklais, šaudmenimis, karine įranga, sprogmenimis, sprogstamosiomis bei radioaktyviosiomis medžiagomis, išskyrus šios lentelės 1.1 punkte išvardytas veikas. | Informatikos ir ryšių departamento prie Lietuvos Respublikos vidaus reikalų ministerijos išduota pažyma, išrašas iš teismo sprendimo (jeigu toks yra), arba įgaliotos užsienio valstybės institucijos dokumentas, patvirtinantis, kad Kandidatas neturi neišnykusio ar nepanaikinto teistumo už šiame punkte nurodytas nusikalstamas veikas.  Jeigu Kandidato buveinės valstybėje tokie dokumentai neišduodami, arba neapima visų keliamų klausimų, juos galima pakeisti:   1. atitinkama priesaikos deklaracija, jei ji taikoma Kandidato buveinės valstybėje; arba 2. jeigu priesaikos deklaracija nėra taikoma – oficialia Kandidato deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės valstybėje arba valstybėje, iš kurios jis atvyko.   Šiame punkte nurodyti dokumentai turi būti išduoti **ne anksčiau kaip 30 (trisdešimt) dienų** iki paraiškų pateikimo termino pabaigos, arba jų galiojimo laikas turi apimti šią datą.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| * 1. Kandidatas nėra padaręs rimto profesinio pažeidimo, kurį Valdžios subjektas gali įrodyti bet kokiomis teisėtomis priemonėmis. Šiuo pagrindu Kandidatas iš pirkimo procedūros pašalinamas, jei yra padaręs bent vieną iš šių nurodytų pažeidimų:   a) konkurencijos, socialinės ir darbo teisės, darbuotojų saugos ir sveikatos, aplinkos apsaugos, informacijos apsaugos, intelektinės nuosavybės apsaugos, už kurį Kandidatui ar jo vadovui yra paskirta administracinė nuobauda ar ekonominė sankcija, nustatytos Lietuvos Respublikos ar kitų valstybių įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip 1 (vieni) metai;  b) draudimo sudaryti draudžiamus susitarimus, įtvirtintus Konkurencijos įstatyme ar panašaus pobūdžio kitos valstybės teisės akte, pažeidimas, kai nuo sprendimo paskirti Konkurencijos įstatyme ar kitos valstybės teisės akte nustatytą ekonominę sankciją įsiteisėjimo dienos praėjo mažiau kaip 3 (treji) metai;  c) profesinės etikos pažeidimas, kai nuo Kandidato pripažinimo nesilaikančiu profesinės etikos normų momento praėjo mažiau kaip 1 (vieni) metai;  d) viešojo pirkimo sutarties neįvykdymas ar netinkamas jos įvykdymas, kai tai buvo esminis viešojo pirkimo sutarties pažeidimas, kaip nustatyta LR Civiliniame kodekse (toliau – esminis pirkimo sutarties pažeidimas), dėl kurio per pastaruosius 3 (trejus) metus buvo nutraukta viešojo pirkimo sutartis arba per pastaruosius 3 (trejus) metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos reikalavimas atlyginti nuostolius, patirtus dėl to, kad Kandidatas sutartyje nustatytą esminę sutarties sąlygą vykdė su dideliais arba nuolatiniais trūkumais. Šiuo pagrindu Kandidatas taip pat pašalinamas iš pirkimo procedūros, kai vadovaujantis kitų valstybių teisės aktais per pastaruosius 3 (trejus) metus nustatyta, kad jis, vykdydamas ankstesnę viešojo pirkimo sutartį, sutartyje nustatytą esminį reikalavimą įgyvendino su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau laiko, buvo pareikalauta atlyginti žalą ar taikomos kitos panašios sankcijos. Valdžios subjektas iš pirkimo procedūros pašalina Kandidatą ir tuo atveju, kai ji turi įtikinamų duomenų, kad Kandidatas yra įsteigtas, siekiant išvengti šio pašalinimo pagrindo taikymo. | Kandidato deklaracija, užpildyta pagal Sąlygų 8 priede *Kandidato deklaracijos forma* pateiktą formą.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| * 1. Kandidatas pirkimo procedūrų metu nenuslėpė informacijos ar nepateikė melagingos informacijos apie atitiktį nustatytiems reikalavimams, apie kurią Valdžios subjektas gali įrodyti bet kokiomis teisėtomis priemonėmis. Šiuo pagrindu Kandidatas taip pat šalinamas iš pirkimo procedūros, kai ankstesnių procedūrų metu nuslėpė informaciją ar pateikė šiame punkte nurodytą melagingą informaciją ir dėl to per pastaruosius vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas. Šiuo pagrindu Kandidatas taip pat pašalinamas iš pirkimo procedūros, kai vadovaujantis kitų valstybių teisės aktais ankstesnių pirkimo procedūrų metu jis nuslėpė informaciją ar pateikė melagingą informaciją ir dėl to per pastaruosius (vienus metus buvo pašalintas iš pirkimo procedūrų arba per pastaruosius vienus metus buvo priimtas ir įsiteisėjęs teismo sprendimas ar taikomos kitos panašios sankcijos. | Kandidato deklaracija, užpildyta pagal Sąlygų  8 priede *Kandidato deklaracijos forma* pateiktą formą.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| * 1. Kandidatas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal valstybės, kurioje jis registruotas, ar valstybės, kurioje yra Valdžios subjektas, reikalavimus. Kandidatas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 (penkiasdešimt) eurų. | 1) Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio valstybės institucijos dokumentas.  2) Jeigu Kandidatas yra Lietuvos Respublikoje registruotas juridinis asmuo, iš jo nereikalaujama pateikti socialinio draudimo įsipareigojimų įvykdymą įrodančių dokumentų. Valdžios subjektas duomenis tikrina paskutinę paraiškų pateikimo termino dieną, nurodytą Sąlygose. Tuo atveju, jeigu socialinio draudimo įsipareigojimus administruojančios įstaigos informacinė sistema paskutinę paraiškų pateikimo dieną neveikia dėl techninių trikdžių ir Valdžios subjektas neturi galimybės neatlygintinai patikrinti duomenis apie Kandidato kvalifikaciją, Valdžios subjektas turi teisę prašyti Kandidato pateikti nustatyta tvarka išduotą dokumentą, patvirtinantį atitiktį šiame punkte nustatytam kvalifikacijos reikalavimui iki paraiškų pateikimo termino pabaigos.  Jeigu Kandidatas yra užsienio valstybėje registruotas juridinis asmuo, jis pateikia atitinkamos užsienio valstybės institucijos išduotą dokumentą, patvirtinantį nustatyto reikalavimo atitikimą.  Šiame punkte nurodyti dokumentai turi būti išduoti **ne anksčiau kaip 30 (trisdešimt) dienų** iki paraiškų pateikimo termino pabaigos, arba jų galiojimo laikas turi apimti šią datą.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| * 1. Kandidatas atitinka įslaptintos informacijos apsaugos reikalavimus: gali dirbti ar susipažinti su įslaptinta informacija žymima slaptumo žyma „Riboto naudojimo“. | Lietuvos Respublikos valstybės ir tarnybos paslapčių įstatymo nustatyta tvarka išduota įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinanti pažyma ar įmonės patikimumą patvirtinantis pažymėjimas.  Užsienio valstybėse, su kuriomis yra sudarytos tarptautinės sutartys dėl įslaptintos informacijos abipusės apsaugos ar su kuriomis yra keičiamasi įslaptinta informacija vadovaujantis Europos Sąjungos ar NATO teisės aktais, veikiančios ir ten registruotos įmonės, įstaigos, organizacijos ar ūkine veikla užsiimantys tokių užsienio valstybių piliečiai gali dalyvauti Lietuvos Respublikos paslapčių subjektų paskelbtose atrankose sudaryti įslaptintą sandorį, kurį vykdant bus perduodama Lietuvos Respublikos įslaptinta informacija, jeigu įslaptintų sandorių saugumą užtikrinanti užsienio valstybės institucija patvirtina, kad atrankoje dalyvaujanti įmonė, įstaiga, organizacija ar fizinis asmuo yra patikimi ir atitinka tos užsienio valstybės reikalavimus, keliamus tiekėjams, sudarantiems atitinkamus įslaptintus sandorius.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| II. Ekonominės ir finansinės būklės reikalavimai | **Kaip atitikimo įrodymą reikia pateikti:** |
| * 1. Kandidato vidutinės metinės pastatų (iš kurių bent vieno pastato bendrasis plotas neturi būti mažesnis nei 3.500 m2) ir inžinerinių statinių valdymo bei priežiūros paslaugų pajamos per paskutinius 3 (trejus) finansinius metus iki paraiškų pateikimo termino pabaigos arba per laiką nuo Kandidato įregistravimo dienos (jeigu veikla vykdyta mažiau nei 3 (trejus) finansinius metus) iki paraiškų pateikimo termino pabaigos turi būti ne mažesnės kaip 400 000 (keturi šimtai tūkstančių) Eur (be PVM) (arba atitinkamai kita valiuta). | Per paskutinius 3 (trejus) finansinius metus iki paraiškų pateikimo termino pabaigos arba per laiką nuo Kandidato įregistravimo dienos (jeigu Kandidatas vykdė veiklą mažiau nei 3 (trejus) finansinius metus) iki paraiškų pateikimo termino pabaigos teiktų turto administravimo bei priežiūros paslaugų sąrašas pagal Sąlygų 10 priede *Turto administravimo bei priežiūros paslaugų sąrašo forma* pateiktą formą.  Kvalifikacijos reikalavimo reikšmei pagrįsti bus įskaitomos tik tos pajamos, kurios yra gautos vienu metu teikiant tiek administravimo, tiek priežiūros paslaugas tame pačiame pastate.  Valdžios subjektas pasilieka teisę reikalauti pateikti užsakovų pažymų apie tai, kad paslaugos buvo suteiktos pagal galiojančių teisės aktų, reglamentuojančių paslaugų teikimą, reikalavimus ir tinkamai suteiktos.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| * 1. Kandidatas turi būti finansiškai pajėgus finansuoti Šilalės karinio dalinio projektą arba Vilniaus karinio dalinio projektą arba Šiaulių karinio dalinio projektą. Bendra finansavimo suma, įskaitant Finansuotojo indėlį į Šilalės karinio dalinio projektą arba Vilniaus karinio dalinio projektą arba Šiaulių karinio dalinio projektą kartu su Dalyvio finansiniu indėliu turi būti ne mažesnė nei 40 300 000 (keturiasdešimt milijonų trys šimtai tūkstančių) Eur Šilalės karinio dalinio projekto atveju arba 42 490 000 (keturiasdešimt du milijonai keturi šimtai devyniasdešimt tūkstančių) Vilniaus karinio dalinio projekto atveju arba 43 110 000 (keturiasdešimt trys milijonai vienas šimtas dešimt tūkstančių) Eur Šiaulių karinio dalinio projekto atveju. | Finansuotojo raštas apie numatomą finansavimą ar / ir Kandidato akcininkų (dalyvių), ar kitų kompetentingų valdymo organų sprendimas skirti reikiamas lėšas arba kiti šių lėšų prieinamumo įrodymai.  Tuo atveju, jeigu Kandidatas kvalifikacijos reikalavimą grįs Kandidato akcininkų (dalyvių), ar kitų kompetentingų valdymo organų sprendimu, Valdžios subjektas visais atvejais tikrins, ar sprendimas priimtas tinkamo asmens organo, neviršijant savo kompetencijos ribų bei ar tas asmuo iš tiesų valdo Projekto (Projektų) finansavimui reikalingą sumą.  Tuo atveju, jeigu Kandidatas dalyvauja dvejose arba visose Skelbiamų derybų dalyse, kvalifikacijos reikalavimo reikšmė yra atitinkamai sumuojama.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |
| III. Techninio ir profesinio pajėgumo reikalavimai | **Kaip atitikimo įrodymą reikia pateikti:** |
| * 1. Kandidato vidutinė metinė pastatų (iš kurių bent vieno pastato bendrasis plotas neturi būti mažesnis nei 3.500 m2) kartu su inžineriniais statiniais statybos ir montavimo darbų apimtis[[2]](#footnote-3) per paskutinius 5 (penkerius) metus iki paraiškų pateikimo termino pabaigos arba per laiką nuo Kandidato įregistravimo dienos (jeigu veikla vykdyta mažiau nei 5 (penkerius) metus) iki paraiškų pateikimo termino pabaigos turi būti ne mažesnė kaip 15 420 000 (penkiolika milijonų keturi šimtai dvidešimt tūkstančių) Eur (be PVM) (arba atitinkamai kita valiuta).   *Priimtina kandidato įgyta patirtis, sukuriant atitinkamos apimties bei sudėtingumo statybos objektą tiek sudarytos rangos sutarties pagrindu, tiek savo rizika, naudojant tik statytojo (užsakovo) darbo jėgą ar mišriu būdu.* | Per paskutinius 5 (penkerius) metus iki paraiškų pateikimo termino pabaigos arba per laiką nuo Kandidato įregistravimo dienos (jeigu Kandidatas vykdė veiklą mažiau nei 5 (penkerius) metus) iki paraiškų pateikimo termino pabaigos atliktų pastatų kartu su inžineriniais statiniais statybos ir montavimo darbų sąrašas pagal Sąlygų 11 priede *Statybos darbų ir montavimo sąrašo forma* pateiktą formą.  Kvalifikacijos reikalavimo atitikimui Kandidatai vietoj aukščiau minėtų dokumentų gali pateikti KS-01 (ketvirtines) statistines ataskaitas.[[3]](#footnote-4)  Valdžios subjektas pasilieka teisę reikalauti pateikti užsakovų pažymas (ir/ar statybų užbaigimo aktus) apie tai, kad statybos ir montavimo darbai buvo atlikti pagal galiojančių teisės aktų, reglamentuojančių darbų atlikimą, reikalavimus ir tinkamai užbaigti.  ***CVP IS priemonėmis pateikiamos skaitmeninės dokumentų kopijos arba elektroninėmis priemonėmis suformuoti dokumentai.*** |

Pastabos:

1. Jeigu Kandidatas dėl pateisinamų priežasčių negali pateikti nurodytų dokumentų, galima pateikti kitus Komisijai priimtinus dokumentus ar informaciją, patvirtinančius Kandidato kvalifikacijos atitikimą keliamiems reikalavimams. Tokiu atveju rekomenduotina iš anksto kreiptis į Komisiją dėl kvalifikaciją pagrindžiančių dokumentų priimtinumo.
2. Jei pateikiamuose dokumentuose duomenys pateikiami ne eurais, o kita valiuta, nurodytos vertės turi būti perskaičiuotos pagal euro ir valiutos kursą, galiojusį dokumento ataskaitinio laikotarpio ar sutarties įvykdymo paskutinę dieną.
3. Kandidatas, pageidaujantis dalyvauti dvejose ar visose Skelbiamų derybų dalyse, privalo atitikti visus aukščiau nurodytus minimalius kvalifikacijos reikalavimus (kiekvienai Skelbiamų derybų daliai atskirai) ir pateikti kvalifikaciją patvirtinančius dokumentus kiekvienai Skelbiamų derybų daliai atskirai.
4. Jei Kandidatas yra ūkio subjektų grupė, Bendruosius reikalavimus bei Ekonominės ir finansinės būklės reikalavimų 2.2 punktą privalo atitikti kiekvienas ūkio subjektų grupės narys (2.2 punkto atveju kiekvienas ūkio subjektų grupės narys pagal jungtinės veiklos sutartyje nustatytas įsipareigojimų Projekte dalį), kitus reikalavimus privalo atitikti bei atitinkamai pateikti Sąlygose nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
5. Siekiant įrodyti atitikimą kvalifikacijos reikalavimams, nustatytiems 2.1, 3.1 punktuose, galima remtis ir Subtiekėjų arba kitų ūkio subjektų pajėgumais. Subjektai, kurių kvalifikacija remiasi Kandidatas, privalo atitikti Bendruosius reikalavimus (išskyrus 1.8 punktą). Šiuo atveju kartu su paraiška dalyvauti I Skelbiamų derybų dalyje ir / ar II Skelbiamų derybų dalyje ir / ar III Skelbiamų derybų dalyje Kandidatas turi pateikti įrodymus, kad tokie subjektai įsipareigoja Kandidatui suteikti atitinkamus pajėgumus Sutarties vykdymui ir kad jie turi ir gali Kandidatui tuos pajėgumus suteikti. Kaip tokie įrodymai gali būti pateikiama preliminari rangos, paslaugų ar kita atitinkama sutartis, kurioje turi būti aiškiai ir konkrečiai nurodyti perduodami ištekliai, būdai ir priemonės, užtikrinančios, kad Kandidatui bus faktiškai perduota atitinkama kvalifikacija, taip pat joje privalo būti numatytos sankcijos išteklius suteikiančiam subjektui už sutartinių įsipareigojimų nevykdymą ir / arba netinkamą vykdymą, be to, sutartyje turi būti nustatyta ne tik Kandidato, Privataus subjekto, bet ir Valdžios subjekto teisė reikalauti vykdyti prievoles pagal šią sutartį. Kandidatas gali pateikti ir kitus išteklių prieinamumą įrodančius dokumentus, tačiau jie privalo būti lygiaverčiai ir priimtini Komisijai, pagrindžiančius visas aukščiau šiame punkte Komisijos nustatytas sąlygas.
6. Subtiekėjai ar kiti ūkio subjektai, kurių kvalifikacija remiasi Kandidatas, Projektų įgyvendinimo metu galės būti keičiami kitais subtiekėjais ar kitais ūkio subjektais tik Sutartyse nustatyta tvarka ir tik tokiais subjektais, kurie atitinka Bendruosius reikalavimus (išskyrus 1.8 punktą) ir kurių pajėgumai yra ne prastesni už keičiamo Subtiekėjo ar kito ūkio subjekto užtikrintus pajėgumus, t. y. naujas Subtiekėjas ar kitas ūkio subjektas taip pat atitinka ir tą kvalifikacijos reikalavimą, kurį siekdamas atitikti kvalifikacinės atrankos metu Kandidatas rėmėsi ankstesnio Subtiekėjo ar kito ūkio subjekto pajėgumais.
7. Sąlygų priedas

**PARAIŠKOS PATEIKIMAS**

Norėdamas išreikšti savo siekį dalyvauti Valdžios subjekto vykdomose Skelbiamose derybose, ūkio subjektas privalo užpildyti Sąlygų 6 priede *Paraiškos forma* pateiktą paraiškos formą ir prie jos pridėti žemiau nurodytus dokumentus.

Kontrolinis dokumentų sąrašas

Ūkio subjektų patogumui pateikiamas kontrolinis dokumentų sąrašas:

|  |  |
| --- | --- |
| Kontrolinis dokumentų sąrašas | 🗹 |
| 1. Atstovo įgaliojimus patvirtinantis dokumentas. | 🞎 |
| 1. Jungtinės veiklos sutartis (kai taikoma). | 🞎 |
| 1. Konfidencialumo įsipareigojimas, užpildytas pagal Sąlygų 9 priede *Konfidencialumo įsipareigojimo forma* pateiktą formą. | 🞎 |
| 1. Kandidato deklaracija, užpildyta pagal Sąlygų 8 priede *Kandidato deklaracijos forma* pateiktą formą. | 🞎 |
| 1. Informatikos ir ryšių departamento prie Lietuvos Respublikos vidaus reikalų ministerijos išduota pažyma, išrašas iš teismo sprendimo (jeigu toks yra) ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba įgaliotos užsienio institucijos išduoti dokumentai, arba jeigu Kandidato buveinės valstybėje tokie dokumentai neišduodami, arba neapima visų keliamų klausimų, - priesaikos deklaracija / oficiali Kandidato deklaracija, patvirtinantys Kandidato atitiktį Sąlygų 4 priede *Kvalifikacijos reikalavimai* 1.1 punkte nurodytam kvalifikacijos reikalavimui. | 🞎 |
| 1. Užsienio valstybėje registruotam juridiniam asmeniui – atitinkamos užsienio valstybės institucijos išduotas dokumentas, patvirtinantis, kad Kandidatas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba Kandidato padėtis pagal valstybės, kurioje jis registruotas, įstatymus nėra tokia pati ar panaši, arba jeigu Kandidato buveinės valstybėje tokie dokumentai neišduodami, arba neapima visų keliamų klausimų, - priesaikos deklaracija / oficiali Kandidato deklaracija / Kandidato laisvos formos deklaracija, patvirtinantys Kandidato atitiktį Sąlygų 4 priede *Kvalifikacijos reikalavimai* 1.2 punkte nurodytam kvalifikacijos reikalavimui. | 🞎 |
| 1. Užsienio valstybėje registruotam juridiniam asmeniui – atitinkamos užsienio valstybės institucijos išduotas dokumentas, patvirtinantis, kad Kandidatui nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra inicijuotos priverstinio likvidavimo ar susitarimo su kreditoriais procedūros, arba jeigu Kandidato buveinės valstybėje tokie dokumentai neišduodami, arba neapima visų keliamų klausimų, - priesaikos deklaracija / oficiali Kandidato deklaracija / Kandidato laisvos formos deklaracija, patvirtinantys Kandidato atitiktį Sąlygų 4 priede *Kvalifikacijos reikalavimai* 1.3 punkte nurodytam kvalifikacijos reikalavimui. |  |
| 1. Informatikos ir ryšių departamento prie Lietuvos Respublikos vidaus reikalų ministerijos išduota pažyma, išrašas iš teismo sprendimo (jeigu toks yra), arba įgaliotos užsienio institucijos išduoti dokumentai, arba jeigu Kandidato buveinės valstybėje tokie dokumentai neišduodami, arba neapima visų keliamų klausimų, - priesaikos deklaracija / oficiali Kandidato deklaracija, patvirtinantys Kandidato atitiktį Sąlygų 4 priede *Kvalifikacijos reikalavimai* 1.4 punkte nurodytam kvalifikacijos reikalavimui. |  |
| 1. Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio valstybės institucijos dokumentas, arba jeigu Kandidato buveinės valstybėje tokie dokumentai neišduodami, arba neapima visų keliamų klausimų, - priesaikos deklaracija / oficiali Kandidato deklaracija patvirtinantys Kandidato atitiktį Sąlygų 4 priedo *Kvalifikacijos reikalavimai* 1.7 punkte nurodytam kvalifikacijos reikalavimui. | 🞎 |
| 1. Lietuvos Respublikos valstybės ir tarnybos paslapčių įstatymo nustatyta tvarka išduota įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinanti pažyma ar leidimas dirbti ar susipažinti su įslaptinta informacija. | 🞎 |
| 1. Užsienio valstybėje registruotam juridiniam asmeniui – įslaptintų sandorių saugumą užtikrinančios užsienio valstybės institucijos patvirtinimas, kad atrankoje dalyvaujanti įmonė, įstaiga, organizacija ar fizinis asmuo yra patikimi ir atitinka tos užsienio valstybės reikalavimus, keliamus tiekėjams, sudarantiems atitinkamus įslaptintus sandorius. | 🞎 |
| 1. Turto administravimo bei priežiūros paslaugų sąrašas, užpildytas pagal Sąlygų 10 priede *Turto administravimo bei priežiūros paslaugų sąrašo forma* pateiktą formą (papildomai pateikiamas ir Microsoft Excel formatu), patvirtinantis Kandidato atitiktį Sąlygų 4 priede *Kvalifikacijos reikalavimai* 2.1 punkte nurodytam kvalifikacijos reikalavimui. | 🞎 |
| 1. Finansuotojo raštas apie numatomą finansavimą ir / ar Kandidato akcininkų (dalyvių), ar kitų kompetentingų valdymo organų sprendimas skirti reikiamas lėšas arba kiti šių lėšų prieinamumo įrodymai, patvirtinantys Kandidato atitiktį Sąlygų 4 priede *Kvalifikacijos reikalavimai* 2.2 punkte nurodytam kvalifikacijos reikalavimui. | 🞎 |
| 1. Pastatų kartu su inžineriniais statiniais statybos ir montavimo darbų sąrašas, užpildytas pagal Sąlygų 11 priede *Statybos ir montavimo darbų sąrašo forma* pateiktą formą (papildomai pateikiamas ir Microsoft Excel formatu), arba KS-01 (ketvirtines) statistines ataskaitas, patvirtinančias Kandidato atitiktį Sąlygų 4 priede *Kvalifikacijos reikalavimai* 3.1 punkte nurodytam kvalifikacijos reikalavimui. | 🞎 |
| 1. Kiti dokumentai, kurie, Kandidato manymu, gali būti naudingi vertinant jo atitikimą Kvalifikacijos reikalavimams. | 🞎 |

Paraiškos pateikimo reikalavimai

Teikdamas paraišką Kandidatas privalo laikytis šių reikalavimų:

1) Jeigu dėl pateisinamų priežasčių ūkio subjektas negali pateikti reikalaujamų dokumentų, jis turi teisę vietoj jų pateikti kitus dokumentus ar informaciją, kurie patvirtintų, kad ūkio subjekto kvalifikacija atitinka keliamus reikalavimus. Rekomenduotina tokių dokumentų ar informacijos priimtinumą iš anksto pasitikrinti su Valdžios subjektu.

2) Visi dokumentai pateikiami lietuvių kalba. Jei paraiška ir prie jos pridėti dokumentai bus pateikti ne lietuvių kalba, Komisija paprašys per papildomą terminą išversti paraišką ir prie jos pridėtus dokumentus į lietuvių kalbą. Esant paraiškos teksto turinio skirtumams tarp lietuvių ir ne lietuvių kalbos, teisingu bus laikomas paraiškos ir prie jos pridėtų dokumentų tekstas lietuvių kalba. Vertimo tikrumas turi būti patvirtinamas vertėjo arba kandidato įgalioto asmens parašu ir antspaudu (jeigu yra). Kandidatas prisiima atsakomybę už vertimo teisingumą;

3) Atsižvelgiant į 1961 m. spalio 5 d. Hagos konvenciją dėl užsienio valstybėse išduotų dokumentų legalizavimo panaikinimo bei Dokumentų legalizavimo ir tvirtinimo pažyma (Apostille) tvarkos aprašą, patvirtintą Lietuvos Respublikos Vyriausybės 2006 m. spalio 30 d. nutarimu Nr. 1079, turi būti legalizuojami dokumentai, kurie išduoti užsienio valstybėse, neprisijungusiose prie Hagos konvencijos, dokumentai, ir kurie bus pateikiami Lietuvos Respublikoje. Jeigu Kandidatas yra iš užsienio valstybės, kuri prisijungusi prie Hagos konvencijos arba tarp Lietuvos ir užsienio valstybės, kurioje registruotas Kandidatas, pasirašyta dvišalė sutartis, numatanti, kad nuo tvirtinimo atleidžiami oficialūs dokumentai, patenkantys į dvišalės sutarties dalyko apibrėžtį, nėra reikalaujama, kad Kandidato Kvalifikacijos reikalavimus įrodantys dokumentai būtų patvirtinami tvirtinimo pažyma (Apostille);

4) Pateikiamą paraišką ir kitus Kandidato dokumentus turi pasirašyti Kandidato įgaliotas asmuo. Dokumentai, išduoti kitų institucijų arba asmenų, turi būti pasirašyti jas išdavusio asmens arba atitinkamos institucijos atstovo;

5) Paraiška kartu su pridedamais dokumentais (bei visi kiti Komisijos po paraiškų pateikimo paprašyti dokumentai) turi būti pateikiami CVP IS priemonėmis juos pateikiant neredaguojama elektronine forma (išskyrus kvalifikacinės atrankos kriterijų reikšmes pagrindžiančius dokumentus, teikiamus Microsoft Excel formatu). Paraiška turi būti pasirašyta kvalifikuotu elektroniniu parašu, kuriuo tvirtinama paraiška. Elektroniniu būdu teikiant dokumentus yra deklaruojama, kad pateikiamos skaitmeninės kopijos yra tikros. Kandidato pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz.: pdf, jpg ir kt.). Komisija turi teisę prašyti pateikti dokumentų originalus ar tinkamai patvirtintas kopijas.

1. Sąlygų priedas

**PARAIŠKOS FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Kandidato pavadinimas, juridinio asmens kodas, buveinės adresas)

Lietuvos Respublikos krašto apsaugos ministerija

Totorių g. 25, LT- 01121 Vilnius,

Tel. +370 706 70 750,

Faks.  +370 5 264 8517

el. p. [kam@kam.lt](mailto:kam@kam.lt)

**PARAIŠKA DALYVAUTI *[nereikalingą išbraukti* I SKELBIAMŲ DERYBŲ DALYJE**

***arba* II SKELBIAMŲ DERYBŲ DALYJE arba III SKELBIAMŲ DERYBŲ DALYJE*]*[[4]](#footnote-5)**

|  |  |  |  |  |  |  |
| --- | --- | --- | --- | --- | --- | --- |
|  | | |  |  | | |
|  | | (Data) (numeris) | | |  | |
|  | (Vieta)  **[*nereikalingą išbraukti* „KARINIO DALINIO VYSTYMAS ŠILALĖS RAJONE, PAJŪRIO MIESTELYJE“**  ***arba***  **„KARINIO DALINIO VYSTYMAS ROKANTIŠKIŲ KAIME (VILNIAUS RAJONE)“**  ***arba***  **„KARINIO DALINIO VYSTYMAS ŠIAULIŲ REGIONE“]** | | | | |  |
|  | | | | | | |

Išreikšdami susidomėjimą dėl galimybės įgyvendinti [*nereikalingą išbraukti* ,,Karinio dalinio vystymas Šilalės rajone, Pajūrio miestelyje“ *arba* „Karinio dalinio vystymas Vilniaus rajone, Rokantiškių kaime“ *arba* „Karinio dalinio vystymas Šiaulių regione“]projektą, pareiškiame savo pageidavimą dalyvauti [*nereikalingą išbraukti* I Skelbiamų derybų dalies *arba* II Skelbiamų derybų dalies *arba* III Skelbiamų derybų dalies] procedūrose dėl Sutarties sudarymo, apie kurias buvo paskelbta [*data*] Europos Sąjungos oficialiame leidinyje [*numeris*]ir CVP IS, pirkimo numeris – [*pirkimo numeris*].

Šiuo tikslu pateikiame duomenis apie savo kvalifikaciją.

|  |  |  |
| --- | --- | --- |
| **Bendrieji duomenys[[5]](#footnote-6):** |  | |
| Kandidato pavadinimas |  | |
| Juridinio asmens kodas |  | |
| PVM mokėtojo kodas |  | |
| Registruotos buveinės adresas |  | |
| Adresas korespondencijai |  | |
| **Atsakingas asmuo (vadovas arba jo įgaliotas asmuo)[[6]](#footnote-7):** |  | |
| Pareigos, vardas, pavardė |  | |
| Kontaktai (adresas, el. paštas, telefono numeris, kt.) |  |

Teikdami šią paraišką pažymime, kad sutinkame su visomis šių Skelbiamų derybų sąlygomis, nustatytomis skelbime apie Skelbiamas derybas, šiose Sąlygose, jų prieduose, o taip pat jų patikslinimuose ir paaiškinimuose.

Šia paraiška patvirtiname, kad atitinkame visus kvalifikacijos reikalavimus, numatytus Sąlygų 4 priede *Kvalifikacijos reikalavimai*. Atitikimą kiekvienam kvalifikacijos reikalavimui įrodome pateikdami šiuos dokumentus:

| **Kvalifikacijos reikalavimas[[7]](#footnote-8)** | **Atitikimą reikalavimui įrodo[[8]](#footnote-9)** | **Kvalifikacijos reikšmė** |
| --- | --- | --- |
|  |  |  |
|  |  |  |
|  |  |  |
|  |  |  |

|  |  |  |
| --- | --- | --- |
| **Kvalifikacinės atrankos kriterijus** | | **Kriterijaus reikšmė** |
| **(P1)** | Kandidato vidutinė metinė pastatų (iš kurių bent vieno pastato bendrasis plotas neturi būti mažesnis nei 3.500 m2) kartu su inžineriniais statiniais statybos ir montavimo darbų apimtis per paskutinius 5 (penkerius) metus iki paraiškų pateikimo termino pabaigos arba per laiką nuo Kandidato įregistravimo dienos (jeigu veikla vykdyta mažiau nei 5 (penkerius) metus) iki paraiškų pateikimo termino.  Vertinama Kandidato vidutinė metinė pastatų kartu su inžineriniais statiniais statybos ir montavimo darbų apimtis eurais be PVM.  150 000 000 (vieno šimto penkiasdešimt milijonų) Eur ribas viršijanti kandidato patirtis ir (ar) pajėgumai nevertinami ir papildomi balai už tai neskiriami. | **\_\_\_\_\_\_\_\_\_\_\_\_**  **Eur be PVM** |
| **(P2)** | Kandidato vidutinės metinės pastatų (iš kurių bent vieno pastato bendrasis plotas neturi būti mažesnis nei 3.500 m2) ir inžinerinių statinių valdymo bei priežiūros paslaugų pajamos per paskutinius 3 (trejus) finansinius metus iki paraiškų pateikimo termino pabaigos arba per laiką nuo Kandidato įregistravimo dienos (jeigu veikla vykdyta mažiau nei 3 (trejus) finansinius metus) iki paraiškų pateikimo termino pabaigos.  Vertinamos Kandidato vidutinės metinės pastatų ir inžinerinių statinių valdymo bei priežiūros paslaugų pajamos eurais be PVM  10 000 000 (dešimt milijonų) Eur ribas viršijanti kandidato patirtis ir (ar) pajėgumai nevertinami ir papildomi balai už tai neskiriami. | **\_\_\_\_\_\_\_\_\_\_\_\_**  **Eur be PVM** |

Tai, kad Subtiekėjų ar kitų ūkio subjektų, kurių pajėgumais grindžiame savo atitikimą kvalifikacijos reikalavimams, atitinkamiems reikalavimams užtikrinti reikalingi ištekliai bus mums prieinami tiek, kiek jų reikės įgyvendinant Sutartį, patvirtiname pateikdami tokius duomenis:

|  |  |  |
| --- | --- | --- |
| **Kvalifikacijos reikalavimas, atitikimas kuriam grindžiamas subtiekėjų arba kitų ūkio subjektų pajėgumais** | **Subtiekėjo arba kito ūkio subjekto, kurio pajėgumais grindžiamas atitikimas, pavadinimas, kodas, adresas, kontaktinis asmuo** | **Pateikiami įrodymai dėl reikalingų išteklių prieinamumo[[9]](#footnote-10)** |
|  |  |  |
|  |  |  |

|  |
| --- |
| **Kita svarbi informacija apie Kandidato kvalifikacijos atitikimą kvalifikacijos reikalavimams:** |
|  |

Be aukščiau nurodytų dokumentų, kartu su paraiška pateikiame:

1. Kandidato deklaraciją (Sąlygų 8 priedas *Kandidato deklaracijos forma)*
2. Konfidencialumo įsipareigojimą (Sąlygų 9 priedas *Konfidencialumo įsipareigojimo forma*);
3. *[Nurodyti kitus pateikiamus dokumentus – įgaliojimus atstovauti Kandidatą, jungtinės veiklos sutartį ir pan.]*.

Patvirtiname, kad paraiškoje ar kartu su ja pateikiamuose dokumentuose pateikti duomenys yra teisingi, pateikiamų dokumentų skaitmeninės kopijos ir pateikiami duomenys yra tikri. Mes suprantame, kad jeigu paaiškėtų, jog šis mūsų patvirtinimas yra neteisingas, mūsų paraiška, Pasiūlymas arba Galutinis pasiūlymas bus atmesti.

Nurodome, kad šiose paraiškos dalyse pateikta informacija yra konfidenciali[[10]](#footnote-11):

1. *[...]* ;

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Kandidato arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**KVALIFIKACIJOS VERTINIMAS IR KVALIFIKCINĖS ATRANKOS ATlikimo TVARKA**

Kandidatams pateikus paraišką, jų atitikimą kvalifikacijos reikalavimams ir kvalifikacinę atranką šiame priede nustatyta tvarka patikrins Komisija, Kandidatams nedalyvaujant.

Komisija patikrins ir įvertins:

1. ar Kandidato paraiška atitinka Sąlygų 5 priede *Paraiškos pateikimas* nustatytus paraiškos pateikimo reikalavimus;
2. ar Kandidatas pateikė visus dokumentus ir informaciją, pagrindžiančius jo atitikimą kvalifikacijos reikalavimams;
3. ar Kandidato pateikti duomenys ir deklaracijos yra teisingos;
4. ar Kandidatas atitinka kvalifikacijos reikalavimus, numatytus Sąlygų 4 priede *Kvalifikacijos reikalavimai*.

Jeigu atitikimą kvalifikacijos reikalavimams pagrindžiantys duomenys ar dokumentai bus netikslūs, neišsamūs, klaidingi ar šių duomenų ar dokumentų trūks, vadovaudamasi Įstatymu, Komisija paprašys tokio Kandidato šiuos duomenis ar dokumentus patikslinti, papildyti ar paaiškinti. Tam padaryti Komisija Kandidatui suteiks protingą terminą. Jei dėl pagrįstų priežasčių Kandidatui reikėtų daugiau laiko, duotą terminą bus galima pratęsti. Tačiau jeigu per suteiktą terminą nurodyti netikslūs, neišsamūs, klaidingi ar trūkstami duomenys ar dokumentai apie atitikimą Kvalifikacijos reikalavimams nebus patikslinti, papildyti ar paaiškinti, tokio Kandidato pateiktą paraišką Komisija atmes. Tokiu atveju Kandidatui nebus leidžiama dalyvauti tolimesnėse Skelbiamų derybų procedūrose.

Kandidato, kuris neatitiko kvalifikacijos reikalavimų, paraiška yra atmetama, išskyrus, jeigu ūkio subjektas, kurio pajėgumais remiamasi, neatitinka kvalifikacijos reikalavimų, tačiau Kandidatas jį pakeičia šiuos reikalavimus atitinkančiu ūkio subjektu ir (ar) jeigu Kandidatas įrodo, kad yra susigrąžinęs reputaciją, kaip tai nustatyta Sąlygų 4 priede *Kvalifikacijos reikalavimai*.

Valdžios subjektas pašalins Kandidatą / Dalyvį iš pirkimo procedūros bet kuriame pirkimo procedūros etape, jeigu paaiškės, kad dėl savo veiksmų ar neveikimo prieš Skelbiamų derybų procedūrą ar jos metu jis neatitinka bent vieno iš Sąlygų 4 priede *Kvalifikacijos reikalavimai* nustatytų reikalavimų dėl pašalinimo pagrindų nebuvimo.

Kvalifikacinės atrankos metu bus palyginama kvalifikacijos reikalavimus atitikusių Kandidatų kvalifikacija ir atrinkti ne mažiau kaip 5 (penki) labiausiai kvalifikuoti Kandidatai, kurie bus pakviesti pateikti Pirminius pasiūlymus ir dalyvauti derybose. Jeigu kvalifikacijos reikalavimus, nurodytus Sąlygų 4 priede *Kvalifikacijos reikalavimai* atitiks 5 (penki) ar mažiau Kandidatų, kvalifikacinė atranka nebus vykdoma ir visiems Kandidatams, atitinkantiems kvalifikacijos reikalavimus, kartu su pranešimu apie kvalifikacijos patikrinimo rezultatus, Komisija išsiųs kvietimą pateikti Pirminius pasiūlymus ir dalyvauti derybose. Tuo atveju, jeigu kvalifikacinės atrankos metu keletas Kandidatų surinks vienodą balų sumą, teikti Pirminį pasiūlymą bus pakviestas tas Kandidatas, kuris paraišką pateikė anksčiau.

Komisija atliks kvalifikacijos reikalavimus atitinkančių Kandidatų kvalifikacinę atranką vadovaujantis žemiau pateiktoje lentelėje nurodytais kriterijais:

|  |  |  |
| --- | --- | --- |
| Nr. | Kvalifikacinės atrankos kriterijus (K) | Kriterijų svarbos koeficientai arba balai (L) |
| K 1. | Kandidato vidutinė metinė pastatų (iš kurių bent vieno pastato bendrasis plotas neturi būti mažesnis nei 3.500 m2) ir inžinerinių statinių statybos ir montavimo darbų apimtis per paskutinius 5 (penkerius) metus iki paraiškų pateikimo termino pabaigos arba per laiką nuo Kandidato įregistravimo dienos (jeigu veikla vykdyta mažiau nei 5 (penkerius) metus) iki paraiškų pateikimo termino **(P1)**.  Vertinama Kandidato pastatų ir inžinerinių statinių statybos ir montavimo darbų apimtys eurais be PVM. | 50 |
| K 2. | Kandidato vidutinės metinės pastatų (iš kurių bent vieno pastato bendrasis plotas neturi būti mažesnis nei 3.500 m2) ir inžinerinių statinių valdymo bei priežiūros paslaugų pajamos per paskutinius 3 (trejus) finansinius metus iki paraiškų pateikimo termino pabaigos arba per laiką nuo Kandidato įregistravimo dienos (jeigu veikla vykdyta mažiau nei 3 (trejus) finansinius metus) iki paraiškų pateikimo termino pabaigos (P2).  Vertinamos Kandidato vidutinės metinės pastatų ir inžinerinių statinių valdymo bei priežiūros paslaugų pajamos eurais be PVM | 50 |

Kiekvieno Kandidato bendra kvalifikacijos įvertinimo balų suma (T) gaunama sudedant atskirų kvalifikacinės atrankos kriterijų (Ki) balus:

Kiekvieno Kandidato atskirų kvalifikacinės atrankos kriterijų (Ki) balai apskaičiuojami kaip santykinė kriterijaus reikšmė vertinamo atitinkamo kvalifikacinės atrankos kriterijaus reikšmės (Pi) ir atitinkamo kriterijaus geriausios paraiškoms suteiktos reikšmės (Pimax) santykį padauginant iš atitinkamo kvalifikacinės atrankos kriterijaus svarbos balo (Li):

Kur:

i – vertinamo kvalifikacinės atrankos kriterijaus indeksas;

Ki – vertinamo kvalifikacinės atrankos kriterijaus balai;

Pi – Kandidato, kurio kvalifikacinės atrankos kriterijus vertinamas, Komisijos įvertinto ir apskaičiuoto kriterijaus reikšmė;

Pi max – didžiausia iš visų Kandidatų vertinamo kvalifikacinės atrankos kriterijaus reikšmė;

Li – vertinamo kvalifikacinės atrankos kriterijaus svarbos balas (lyginamasis svoris).

Apie kvalifikacijos patikrinimo ir kvalifikacinės atrankos rezultatus Kandidatams bus pranešta iš karto, bet ne vėliau kaip per 3 (tris) Darbo dienas nuo kiekvienos patikrinimo procedūros pabaigos. Kandidatams, kurių paraiška bus atmesta, Komisija nurodys paraiškos atmetimo priežastis.

1. Sąlygų priedas

**KANDIDATO DEKLARACIJOS FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Kandidato pavadinimas, juridinio asmens kodas, buveinės adresas)

Lietuvos Respublikos krašto apsaugos ministerija

Totorių g. 25, LT- 01121 Vilnius,

Tel. +370 706 70 750,

Faks.  +370 5 264 8517

el. p. [kam@kam.lt](mailto:kam@kam.lt)

**KANDIDATO DEKLARACIJA**

|  |  |  |  |  |  |  |
| --- | --- | --- | --- | --- | --- | --- |
|  | | |  |  | | |
|  | | (Data) (numeris) | | |  | |
|  | (Vieta)  **[*nereikalingą išbraukti* „KARINIO DALINIO VYSTYMAS ŠILALĖS RAJONE, PAJŪRIO MIESTELYJE“**  ***arba***  **„KARINIO DALINIO VYSTYMAS ROKANTIŠKIŲ KAIME (VILNIAUS RAJONE)“**  ***arba***  **„KARINIO DALINIO VYSTYMAS ŠIAULIŲ REGIONE“]** | | | | |  |
|  | | | | | | |

Pateikdamas šią deklaraciją Kandidatas patvirtina, kad jis:

1. nėra su kreditoriais sudaręs taikos sutarties, sustabdęs ar apribojęs savo veiklos;
2. nesiekia priverstinio likvidavimo procedūros ar susitarimo su kreditoriais;
3. nėra padaręs rimto profesinio pažeidimo, kur „*rimtas profesinis pažeidimas*“ suprantamas kaip bet kuris iš šių iš šių nurodytų pažeidimų:

a) konkurencijos, socialinės ir darbo teisės, darbuotojų saugos ir sveikatos, aplinkos apsaugos, informacijos apsaugos, intelektinės nuosavybės apsaugos, už kurį Kandidatui ar jo vadovui yra paskirta administracinė nuobauda ar ekonominė sankcija, nustatytos Lietuvos Respublikos ar kitų valstybių įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip 1 (vieni) metai;

b) draudimo sudaryti draudžiamus susitarimus, įtvirtintus Konkurencijos įstatyme ar panašaus pobūdžio kitos valstybės teisės akte, pažeidimas, kai nuo sprendimo paskirti Konkurencijos įstatyme ar kitos valstybės teisės akte nustatytą ekonominę sankciją įsiteisėjimo dienos praėjo mažiau kaip 3 (treji) metai;

c) profesinės etikos pažeidimas, kai nuo Kandidato pripažinimo nesilaikančiu profesinės etikos normų momento praėjo mažiau kaip 1 (vieni) metai;

d) viešojo pirkimo sutarties neįvykdymas ar netinkamas jos įvykdymas, kai tai buvo esminis viešojo pirkimo sutarties pažeidimas, kaip nustatyta LR Civiliniame kodekse, dėl kurio per pastaruosius 3 (trejus) metus buvo nutraukta viešojo pirkimo sutartis arba per pastaruosius 3 (trejus) metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos reikalavimas atlyginti nuostolius, patirtus dėl to, kad Kandidatas sutartyje nustatytą esminę sutarties sąlygą vykdė su dideliais arba nuolatiniais trūkumais. Šiuo pagrindu Kandidatas taip pat pašalinamas iš pirkimo procedūros, kai vadovaujantis kitų valstybių teisės aktais per pastaruosius 3 (trejus) metus nustatyta, kad jis, vykdydamas ankstesnę viešojo pirkimo sutartį, sutartyje nustatytą esminį reikalavimą įgyvendino su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau laiko, buvo pareikalauta atlyginti žalą ar taikomos kitos panašios sankcijos. Valdžios subjektas iš pirkimo procedūros pašalina Kandidatą ir tuo atveju, kai ji turi įtikinamų duomenų, kad Kandidatas yra įsteigtas, siekiant išvengti šio pašalinimo pagrindo taikymo.

1. pirkimo procedūrų metu nenuslėpė informacijos ar nepateikė melagingos informacijos apie atitiktį nustatytiems reikalavimams, apie kurią Valdžios subjektas gali įrodyti bet kokiomis teisėtomis priemonėmis. Ankstesnių procedūrų metu nėra nuslėpęs informacijos ar pateikęs šiame punkte nurodytos melagingos informacijos ir dėl to per pastaruosius vienus metus nebuvo pašalintas iš pirkimo procedūrų arba per pastaruosius vienus metus nebuvo priimtas ir įsiteisėjęs teismo sprendimas. Vadovaujantis kitų valstybių teisės aktais ankstesnių pirkimo procedūrų metu nebuvo nuslėpęs informacijos ar pateikęs melagingos informacijos ir dėl to per pastaruosius (1) vienus metus nebuvo pašalintas iš pirkimo procedūrų arba per pastaruosius vienus metus nebuvo priimtas ir įsiteisėjęs teismo sprendimas ar nebuvo taikomos kitos panašios sankcijos.
2. nėra susijęs su šių Skelbiamų derybų rengimu ar Projektų parengimu įgyvendinimui ir dėl to negalėtų būti pažeistas lygiateisiškumo principas.

Kandidatas teikdamas paraišką žino ir supranta, kad jeigu ši pateikta deklaracija yra melaginga, vadovaujantis Įstatymo 28 straipsnis 5 dalies 1 punktu arba 2 punktu, pateikta paraiška, Pirminis pasiūlymas arba Galutinis pasiūlymas bus atmesti.

Kandidatas taip pat patvirtina, kad jis supranta, kad už deklaracijoje pateiktos informacijos teisingumą jis atsako įstatymų nustatyta tvarka.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Kandidato arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**KONFIDENCIALUMO ĮSIPAREIGOJIMO FORMA**

Lietuvos Respublikos krašto apsaugos ministerija

Totorių g. 25, LT- 01121 Vilnius,

Tel. +370 706 70 750,

Faks.  +370 5 264 8517

el. p. [kam@kam.lt](mailto:kam@kam.lt)

**KONFIDENCIALUMO ĮSIPAREIGOJIMAS**

|  |  |  |  |  |  |  |
| --- | --- | --- | --- | --- | --- | --- |
|  | | |  |  | | |
|  | | (Data) (numeris) | | |  | |
|  | (Vieta)  **[*nereikalingą išbraukti* „KARINIO DALINIO VYSTYMAS ŠILALĖS RAJONE, PAJŪRIO MIESTELYJE“**  ***arba***  **„KARINIO DALINIO VYSTYMAS ROKANTIŠKIŲ KAIME (VILNIAUS RAJONE)“**  ***arba***  **„KARINIO DALINIO VYSTYMAS ŠIAULIŲ REGIONE“]** | | | | |  |

Siekdamas dalyvauti [*Valdžios subjekto pavadinimas*] (toliau – Valdžios subjektas) vykdomose Skelbiamose derybose dėl [*nereikalingą išbraukti* ,,Karinio dalinio vystymas Šilalės rajone, Pajūrio miestelyje“ *arba* „Karinio dalinio vystymas Vilniaus rajone, Rokantiškių kaime“ *arba* „Karinio dalinio vystymas Šiaulių regione“] projekto (toliau – Projektas) įgyvendinimo bei gauti su vykdomu Projektu bei Skelbiamų derybų procedūromis susijusią konfidencialią informaciją \_\_\_\_\_\_\_\_\_\_\_\_\_\_\_\_\_\_\_\_\_ (toliau – Kandidatas) prisiima žemiau nurodytus konfidencialumo įsipareigojimus:

* 1. Kandidatas įsipareigoja laikyti Skelbiamų derybų metu iš Valdžios subjekto gautą bet kokią informaciją slaptai, saugoti tokią informaciją kaip savo komercines paslaptis, tačiau bet kokiu atveju taikant ne mažesnę konfidencialumo apsaugą nei taikytų vidutiniškai apdairus verslininkas, bei neatskleisti konfidencialios informacijos tretiesiems asmenims, išskyrus atvejus, jeigu tokia konfidenciali informacija:
  2. yra visuotinai žinoma arba viešai prieinama;
  3. yra gauta iš trečiųjų asmenų, neprisiimant konfidencialumo įsipareigojimų informaciją atskleidusiam asmeniui;
  4. turi būti atskleista tretiesiems asmenims Kandidatui siekiant dalyvauti Skelbiamose derybose arba vykdant Sutartį dėl Projekto įgyvendinimo, jeigu informaciją gaunantys tretieji asmenys prisiima konfidencialumo įsipareigojimus, kurie savo apimtimi yra ne mažiau griežti, nei konfidencialumo įsipareigojimai numatyti šiame Konfidencialumo įsipareigojime (jeigu tretieji asmenys atskleidžia Valdžios subjekto konfidencialią informaciją, už trečiųjų asmenų veiksmus atsako Kandidatas, kaip už savo);
  5. buvo savarankiškai sukurta Kandidato, nesinaudojant Valdžios subjekto konfidencialia informacija, arba buvo anksčiau žinoma Kandidato;
  6. pagal galiojančius teisės aktus turi būti atskleista valstybės institucijoms, jeigu Kandidatas atskleidė valstybės institucijoms mažiausią įmanomą konfidencialios informacijos kiekį, ėmėsi visų teisės aktuose numatytų priemonių, kad informaciją gavusi valstybės institucija laikytų gautą informaciją konfidencialiai ir apie tokį informacijos atskleidimą nedelsiant informavimo Valdžios subjektą.

1. Šiame įsipareigojime numatyti konfidencialumo įsipareigojimai galioja tiek Skelbiamų derybų procedūrų vykdymo metu, tiek šioms procedūroms pasibaigus.
2. Šis įsipareigojimas sukuria teisiškai įpareigojančias prievoles Kandidatui. Jų atžvilgiu taikoma Lietuvos Respublikos teisė. Su šio įsipareigojimo vykdymu susiję ginčai sprendžiami Lietuvos Respublikos teismuose pagal Valdžios subjekto registruotos buveinės vietą.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Kandidato arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**TURTO ADMINISTRAVIMO BEI PRIEŽIŪROS PASLAUGŲ SĄRAŠO FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Kandidato pavadinimas, juridinio asmens kodas, buveinės adresas)

Lietuvos Respublikos krašto apsaugos ministerija

Totorių g. 25, LT- 01121 Vilnius,

Tel. +370 706 70 750,

Faks.  +370 5 264 8517

el. p. [kam@kam.lt](mailto:kam@kam.lt)

**TURTO ADMINISTRAVIMO BEI PRIEŽIŪROS PASLAUGŲ SĄRAŠAS**

Sąlygų 4priedo *Kvalifikacijos reikalavimai* 2.1 punkte nustatyto kvalifikacijos reikalavimo atitikimui, o taip pat kvalifikacinės atrankos (P2) kriterijaus reikšmei pagrįsti teikiame duomenis apie pajamas iš turto administravimo bei priežiūros paslaugų veiklos negyvenamuosiuose pastatuose:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Trumpas suteiktų paslaugų aprašymas (turto administravimas ir / ar priežiūra)** | **Suteiktų paslaugų vieta** | **Paslaugų teikimo laikotarpis ([*įrašyti laikotarpį*] m.)** | **Suteiktų paslaugų vertė Eur be PVM** | **Užsakovas** |
| 1. |  | Negyvenamasis pastatas – *[adresas]* |  |  |  |
| 2. |  | Negyvenamasis pastatas – *[adresas]* |  |  |  |
| *[...]* |  | Negyvenamasis pastatas – *[adresas]* |  |  |  |
| **Viso (vidutinės metinės pajamos):** | | | | **≥[*įrašyti reikalaujamas pajamas skaitmenimis*]** **Eur be PVM** |  |

**Turto administravimo bei priežiūros paslaugų sąrašas papildomai prie paraiškos privalo būti pateiktas ir *Microsoft Excel* formatu pagal Sąlygose pridedamą formą.**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Kandidato arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**STATYBOS IR MONTAVIMO DARBŲ SĄRAŠO FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Kandidato pavadinimas, juridinio asmens kodas, buveinės adresas)

Lietuvos Respublikos krašto apsaugos ministerija

Totorių g. 25, LT- 01121 Vilnius,

Tel. +370 706 70 750,

Faks.  +370 5 264 8517

el. p. [kam@kam.lt](mailto:kam@kam.lt)

**STATYBOS IR MONTAVIMO DARBŲ SĄRAŠAS**

Sąlygų 4priedo *Kvalifikacijos reikalavimai* 3.1 punkte nustatyto kvalifikacijos reikalavimo atitikimui, o taip pat kvalifikacinės atrankos (P1) kriterijaus reikšmei pagrįsti teikiame duomenis apie pastatų kartu su inžineriniais statiniais statybos ir montavimo darbų apimtis[[11]](#footnote-12):

|  |  |  |  |  |
| --- | --- | --- | --- | --- |
| **Eil. Nr.** | **Trumpas darbų aprašymas** | **Darbų atlikimo laikotarpis (*[data]*)** | **Atliktų darbų vertė Eur be PVM** | **Užsakovas** |
| 1. |  |  |  |  |
| 2. |  |  |  |  |
| 3. |  |  |  |  |
| *[...]* |  |  |  |  |
| **Viso (vidutinė metinė apimtis):** | | | **≥ [*įrašyti reikalaujamą apimtį skaitmenimis*]** **Eur be PVM** |  |

**Statybos ir montavimo darbų sąrašas papildomai prie paraiškos privalo būti pateiktas ir *Microsoft Exel* formatu pagal Sąlygose pridedamą formą.**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Kandidato arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**REIKALAVIMAI TECHNINEI-INŽINERINEI INFORMACIJAI**

Žemiau pateikiami rekomendaciniai reikalavimai techninei – inžinerinei informacijai

1. Visą techninę dokumentaciją Kandidatas / Dalyvis turi pateikti skaitmeninėje versijoje. Tekstiniai (aprašomieji) dokumentai turi būti suderinti su *Microsoft Word* bei *Microsoft Excel* (kai reikalaujama) programine įranga, brėžiniai turi būti atidaromi *Autocad* programa. Dokumentai papildomai gali būti pateikiami excel bei *.pdf* formatu.
2. Kandidatas / Dalyvis, teikdamas Techninį pasiūlymą (Pirminį / Galutinį), statinio, išorinių įrenginių ir elementų, kitų elementų dalių būklės apibūdinimą turi pateikti pagal Specifikacijas. Prie kiekvienos dalies turi būti pateiktas inžinerinius sprendimus, kokybinius bei kiekybinius parametrus pristatantis tekstas.
3. Pristatant techninį sprendinį esminį dėmesį reikia skirti ir su Techninio pasiūlymo (Pirminio / Galutinio) informacija pateikti:
   1. Detalų Šilalės karinio dalinio / Vilniaus karinio dalinio / Šiaulių karinio dalinio koncepcijos ir sprendinių aprašymą, įvertinant esamą Žemės sklypo situaciją ir poreikius.
   2. Sprendinių pasiūlymai turi perteikti:
      1. Šilalės karinio dalinio / Vilniaus karinio dalinio / Šiaulių karinio dalinio apimtį;
      2. Šilalės karinio dalinio / Vilniaus karinio dalinio / Šiaulių karinio dalinio integraciją aplinkoje;
      3. Gretimų pastatų apibudinimą;
      4. Šilalės karinio dalinio / Vilniaus karinio dalinio / Šiaulių karinio dalinio saulės judėjimo trajektorijos atžvilgiu;
      5. Šilalės karinio dalinio / Vilniaus karinio dalinio / Šiaulių karinio dalinio tūrinių sprendinių ryšį su aplinkiniais statiniais;
      6. Preliminarias inžinerinių tinklų pasijungimo vietas Žemės sklypo ribose ir, jei numatoma, už jų;
      7. Aplinkinių automobilių stovėjimo vietų analizę ir jų poreikio užtikrinimo sprendimo būdą.
   3. Pasiūlymų sprendinių techninis aprašymas turi perteikti:
      1. Šilalės karinio dalinio / Vilniaus karinio dalinio / Šiaulių karinio dalinio infrastruktūros sukūrimo esminius principus;
      2. Pagrįstas Kandidato / Dalyvio interpretacijas ne pagal Specifikacijas;
      3. Interjero įrengimo gaires;
      4. Įrangos bei baldų, numatytos Specifikacijose, kokybę.
   4. Žemės sklypo planas perteikiantis:
      1. Šilalės rajono, Pajūrio miestelio / Vilniaus rajono, Rokantiškių kaimo / Šiaulių miestoreprezentatyvumą Šilalės karinis dalinys / Vilniaus karinis dalinys / Šiaulių karinis dalinys;
      2. Numatomus esminius pokyčius neišvystytoje teritorijoje ir Šilalės karinio dalinio / Vilniaus karinio dalinio / Šiaulių karinio dalinio naujumą;
      3. Šilalės karinio dalinio / Vilniaus karinio dalinio / Šiaulių karinio dalinio ryšys su gretimomis viešomis erdvėmis.
   5. Aukštų planai:
      1. Principiniai pagrindinių ir pagalbinių patalpų išdėstymai Šilalės kariniame dalinyje / Vilniaus kariniame dalinyje / Šiaulių kariniame dalinyje;
      2. Principinis Šilalės karinio dalinio / Vilniaus karinio dalinio / Šiaulių karinio dalinio administracinių ir gyvenamųjų patalpų išdėstymo planas;
      3. Principinis viešųjų erdvių išdėstymo planas.
   6. Darnaus dizaino tipologiją, kuri turi apimti:
      1. Kandidatai / Dalyviai turi pateikti sprendinius, kurie demonstruoja šiuolaikinio projektavimo praktiką ir darnaus vystymo koncepciją, įskaitant visų medžiagų parinkimą, ekonominę naudą ir veiklos efektyvumą;
      2. Specifikacijas atitinkančių darnaus dizaino sprendinių pagrindimą.
   7. Šilalės karinis dalinys / Vilniaus karinis dalinys / Šiaulių karinis dalinys pagrindinių architektūrinių ir konstrukcinių sprendinių tipologiją, kuri turi apimti:
      1. Konstrukcijų projektavimo / parinkimo pagrindinius principus:
      2. Būtinųjų ir specialiųjų reikalavimų sąrašą, kuriais bus vadovaujamasi projektavimo metu;
      3. Šilalės karinio dalinio / Vilniaus karinio dalinio / Šiaulių karinio, aplinkos nuotraukas ir koncepcinius sprendinius.
   8. Šilalės karinio dalinio / Vilniaus karinio dalinio / Šiaulių karinio dalinio funkcinių – technologinių sprendinių tipologiją, kuri turi apimti:
      1. Planuojamos eksploatuoti įrangos ir inžinerinių tinklų sąrašą;
      2. Apsaugos tipologiją: Kandidatas / Dalyvis turi pateikti informaciją, kaip siūlomi sprendiniai yra susiję su keliamais Šilalės karinio dalinio / Vilniaus karinio dalinio / Šiaulių karinio dalinio apsaugos ir saugumo reikalavimais. Tai apima, bet neapsiriboja:
4. Šilalės karinio dalinio / Vilniaus karinio dalinio / Šiaulių karinio dalinio apsaugą perimetru;
5. Personalo apsaugą;
6. Apsaugą nuo vagysčių;
7. Apsaugą Šilalės karinio dalinio / Vilniaus karinio dalinio / Šiaulių karinio dalinio patalpose.
   * 1. Mechaninės inžinerinės sistemos sprendinių tipologiją: Kandidatas / Dalyvis turi pateikti šildymo, vėdinimo, šaldymo, ventiliacijos ir oro kondicionavimo sistemų sukūrimo ir eksploatavimo pagrindinius principus;
     2. Akustinių reikalavimų tipologiją: Kandidatas / Dalyvis turi pateikti pagrindinius planuojamo Šilalės karinio dalinio / Vilniaus karinio dalinio / Šiaulių karinio dalinio pageidaujamų akustinių savybių įgyvendinimo metodus;
     3. Gaisro apsaugos reikalavimų tipologiją: Kandidatas / Dalyvis turi pateikti pagrindinius planuojamo Šilalės karinio dalinio / Vilniaus karinio dalinio / Šiaulių karinio dalinio apsaugos nuo gaisro sistemos projektavimo principus;
     4. Elektrotechnikos projektavimo tipologiją: Kandidatas / Dalyvis turi pateikti pagrindinius planuojamo Šilalės karinio dalinio / Vilniaus karinio dalinio / Šiaulių karinio dalinio elektros sistemų projektavimo principus;
     5. Kitų specifinių inžinerinių sistemų aprašymą: Kandidatas / Dalyvis turi pateikti pagrindinius planuojamo Šilalės karinio dalinio / Vilniaus karinio dalinio / Šiaulių karinio dalinio specifinių inžinerinių sistemų projektavimo principus.
   1. Šilalės karinio dalinio / Vilniaus karinio dalinio / Šiaulių karinio dalinio projektavimo ir projekto įgyvendinimo gairių planą: Kandidatas / Dalyvis turi pateikti planuojamų naudoti statybos metodų aprašymą bei pateikti statybų trukmės gairių planą.
   2. Preliminarų eismo srautų vertinimą.
8. Rengiant bei pristatant Šilalės karinio dalinio / Vilniaus karinio dalinio / Šiaulių karinio dalinio inžinerinės infrastruktūros sprendimus bei energijos vartojimo suminius ir sąlyginius rodiklius, prie Pirminio pasiūlymo / Galutinio pasiūlymo turi būti pateiktos užpildytos šio Sąlygų priedo 1 priedėlyje pateiktos formos.

12 Sąlygų priedo 1 priedėlis

Kartu su Pirminiu pasiūlymu / Galutiniu pasiūlymu Kandidatas / Dalyvis turi pateikti užpildytą Sąlygų 12priedo 1 priedėlio formą, kurios reikalavimai pateikti *Microsoft Excel* formatu atskiru dokumentu.

1. Sąlygų priedas

**REIKALAVIMAI FINANSINIAM VEIKLOS MODELIUI**

* 1. Kandidatas / Dalyvis turi pateikti Finansinį veiklos modelį, kuris atitiktų šiuos reikalavimus:
     1. Finansinis veiklos modelis turi būti parengtas pagal pateikiamą formą bei pateikiant visus formoje nurodytus finansinį veiklos modelį pagrindžiančius dokumentus.
     2. Finansiniame veiklos modelyje turi būti pateikiami Kandidato / Dalyvio pasiūlymai ir aiškūs aprašymai dėl visų Sąlygose išvardintų Privataus subjekto įsipareigojimų.
     3. Finansiniame veiklos modelyje pateikti aprašymai turi būti pakankamai išsamūs ir detalūs, kad bet kuris kompetentingas finansų analitikas be papildomos informacijos galėtų įvertinti prielaidų logiškumą ir pagrįstumą.
     4. Finansinis veiklos modelis turi būti parengtas visam Sutarties laikotarpiui.
     5. Finansiniame veiklos modelyje pateikti skaičiavimai turi būti pagrįsti, t. y. finansinio modelio sudarymui naudojamos prielaidos turi būti detaliai aprašytos ir pagrįstos gerąja verslo praktika, finansų rinkų duomenimis, komerciniais pasiūlymais, rinkos kainų analize ir pan. Finansinio veiklos modelio skaičiavimus pagrindžiantys dokumentai turi būti pateikti kartu su Finansiniu veiklos modeliu.
     6. Finansiniame veiklos modelyje turi būti įvertintos visos su Privataus subjekto įsipareigojimais susijusios išlaidos ir mokėtini mokesčiai.
     7. Finansinis veiklos modelis turi būti rengiamas pagal Sąlygose nustatytus reikalavimus ir Komisijos išaiškinamus, nepritaikant modifikacijų pagal Dalyvio teiktus siūlymus derybų metu.
     8. Finansinis veiklos modelis turi būti sudaromas atsižvelgiant, bet neapsiribojant, į žemiau šiame dokumente pateiktus punktus.
     9. Finansinis veiklos modelis turi būti atviras koregavimui, naudojamos formulės negali būti užslėptos.
  2. Finansinio veiklos modelio sudarymo pagrindas:

| Finansinio veiklos modelio sudarymo pagrindas | |
| --- | --- |
| * + 1. Finansinio veiklos modelio sudarymo prielaidos | Kandidatas / Dalyvis, pildydamas Finansinio veiklos modelio formą (toliau – FVM), turi pateikti prielaidų rinkinį, kuriame būtų aprašytos visos FVM naudojamos prielaidos ir kurių detalumo turėtų pakakti norint parengti analogišką FVM.  FVM turi būti sudaromas realiomis vertėmis t. y. Pirminio pasiūlymo / Galutinio pasiūlymo pateikimo metu galiojančiomis kainomis.  Aprašant prielaidas turi būti aiškiai nurodyta, ar sumos yra pateikiamos su pridėtinės vertės mokesčiu, ar be.  FVM prielaidų rinkinys turi pagrįsti ir paaiškinti Kandidatas / Dalyvis nurodytas numatomas patirti sąnaudas (Šilalės karinio dalinio / Vilniaus karinio dalinio / Šiaulių karinio dalinio sukūrimo, įrengimo, paslaugų teikimo, veiklos vykdymo, finansavimo, kt.) ir jų apskaičiavimo principus.  FVM sudarymo tikslais visas patirtas komunalinių mokesčių sąnaudas, susijusias su Šilalės karinio dalinio / Vilniaus karinio dalinio / Šiaulių karinio dalinio sukūrimu, iki (bet neįskaitant) Paslaugų teikimo pradžios datos priskirti Šilalės karinio dalinio / Vilniaus karinio dalinio / Šiaulių karinio dalinio sukūrimo savikainai.  Kartu su FVM turi būti pateikiami atitinkamas išlaidas pagrindžiantys dokumentai (pvz., sąmatos, komerciniai pasiūlymai) arba turi būti paaiškinta, kokiu pagrindu ir iš kokių sudedamųjų dalių susideda nurodytos išlaidos. |
| * + 1. Pagrindinės datos | Bazinė data yra [*įrašoma bazinė data*](toliau – Bazinė data)  Daryti prielaidą, kad Sutarties įsigaliojimo data yra [*įrašoma prognozuojama Sutarties įsigaliojimo data*](toliau – Prognozuojama sutarties įsigaliojimo data) |
| * + 1. Valiuta | Pateikti kainas (Metinį atlyginimą) eurais atsižvelgiant į Bazinę datą. |
| * + 1. Indeksavimas | Metinio atlyginimo dalys bus indeksuojamos kaip numatyta Sutarties 3 priede „Atsiskaitymų ir mokėjimų tvarka“.  Skaičiavimo ir Pirminio pasiūlymo / Galutinio pasiūlymo pateikimo tikslais, daryti prielaidas, jog indeksavimas atliekamas kas metus bei pirmas koregavimas atliekamas nuo Bazinės datos.  Valdžios subjektas taikys indeksavimą tik žemiau išvardintoms išlaidoms:   1. Paslaugų teikimo; 2. Administravimo ir valdymo.   Indeksavimas nėra taikomas kredito ir nuosavo kapitalo srautams bei finansinės ir investicinės veikloms sąnaudoms. |
| * + 1. Investicijų grąžos norma | Investicijų grąžos norma (angl. Internal Rate of Return, IRR) – tai tokia grąžos norma, kuriai esant Investuotojo iš Privataus subjekto gautinų pajamų srautų dabartinė vertė prilyginama nuliui ir kuri apskaičiuojama pagal tokią formulę:  kur:  *IPSn* – Investuotojo pinigų srautai. Tai nuosavo kapitalo srautai Projekto finansavimui (pvz., Privataus subjekto akcijų apmokėjimo ir akcininkų subordinuotų paskolų suteikimo dydžiai *n*-aisiais metais) ir nuosavo kapitalo grąžos srautai (pvz., išmokėto paskirstytojo pelno ir atliktų pagal subordinuotas paskolas mokėjimų dydžiai). Formulėje pavaizduoti pinigų srautai apima tiek neigiamus (pinigų srautas Projekto finansavimui, į Projektą), tiek teigiamus (pinigų srautas iš Projekto) pinigų srautus.  *N* – Sutarties galiojimo laikotarpis.  *n* – Sutarties *n*-ieji metai.  *IGN* – Investicijų grąžos norma.  Investicijų grąžos norma naudojama kaip diskonto norma kompensacijos apskaičiavime Sutarties nutraukimo atveju. |
| * + 1. Vidutinė svertinė kapitalo kaina | Vidutinė svertinė kapitalo kaina (angl. weighted average cost of capital, WACC) atspindi Projektui reikalingo kapitalo kainą, įvertinus numatomą finansavimo struktūrą (skolintą ir nuosavą kapitalą), ir yra apskaičiuojama pagal formulę:  kur:  *E* –nuosavo kapitalo dydis  *D* –Finansuotojo kredito dydis  *H* –mišraus kapitalo (įskaitant subordinuotas paskolas, konvertuojamas obligacijas, mezanino paskolas ir kt.) dydis  *V* – Šilalės karinio dalinio / Vilniaus karinio dalinio / Šiaulių karinio dalinio sukūrimo laikotarpiu iki Paslaugų teikimo pradžios datos investuota suma, *V = E +D+H*  *RE* – nuosavo kapitalo grąža  *RD* – Finansuotojo kredito palūkanos  *RH* – mišraus kapitalo grąža (kaštai)  *Tax* – pelno mokesčio tarifas  Vidutinė svertinė kapitalo kaina naudojama kompensacijos apskaičiavime Kompensavimo įvykio atveju. |
| 2.7. Metinio atlyginimo užtikrinimas | Pirminiame pasiūlyme / Galutiniame pasiūlyme nurodytas Metinis atlyginimas turi galioti ne mažiau kaip nurodyta Sąlygose. Pirminiame pasiūlyme / Galutiniame pasiūlyme nurodytas Metinis atlyginimas gali skirtis tik dėl nuo Privataus subjekto nepriklausančių objektyvių aplinkybių pasikeitus finansavimo sąlygoms (pvz., bazinės palūkanų normos pasikeitimas, apribojimų finansavimo rinkoje atsiradimas, kt.).  Sutarties vykdymo metu Metinio atlyginimo užtikrinimas įgyvendinamas, taikant FVM optimizavimo ir reoptimizavimo procedūras bei indeksavimą Sutarties 3 priede „Atsiskaitymų ir mokėjimų tvarka“ nustatytomis sąlygomis. |
| 2.8. Metinio atlyginimo skaičiavimas | Kandidato / Dalyvio siūlomas Metinis atlyginimas turi būti apskaičiuotas nepritaikant jokių papildomų modifikacijų, t. y. atlikdamas skaičiavimus, Kandidatas / Dalyvis turi daryti prielaidą, kad Privatus subjektas teiks paslaugas pilna apimtimi, t. y. nebus pritaikytas Metinio atlyginimo mažinimo mechanizmas. |

* 1. Reikalavimai finansavimo planui ir finansinio pajėgumo pagrindimui:

| Finansavimo planas ir finansinio pajėgumo pagrindimas | |
| --- | --- |
| * + 1. Finansavimo poreikio įvertinimas ir numatoma kapitalo struktūra | Kandidatas / Dalyvis, pildydamas FVM formą, turi pateikti Projekto finansavimo struktūros aprašymą ir pagrindžiančius dokumentus, kuriais įrodytų, kad Kandidatas /Dalyvis pritraukė pakankamai lėšų Projekto finansavimui ir, kad numatomas Projekto finansavimo planas atitinka toliau nurodytus punktus:   1. Apima visą finansavimo struktūrą bei siūlomus instrumentus; 2. Pateiktas visų finansavimo šaltinių išsamus aprašymas; 3. Pateiktos visų laidavimo garantijų sąlygos ir išsami informacija, kaip Privatus subjektas vykdys šias sąlygas; 4. Pateiktas aprašymas apie Kandidato / Dalyvio / Privataus subjekto numatomą vykdyti apsidraudimo strategiją ir reikalavimus. |
| * + 1. Finansavimo sąlygos (skolintas kapitalas) | Projekto finansavimo šaltiniu numatant paskolą ar kitą skolintų lėšų finansavimo šaltinį (įskaitant subordinuotas paskolas, išperkamąją nuomą), žemiau nurodyta informacija turi būti pateikta apie kiekvieną Finansuotoją kaip išsamios finansavimo sąlygos arba įsipareigojimo finansuoti raštas:   1. Paskolos teikėjo juridiniai duomenys ir kredito reitingas (jei reitinguojama); 2. Skiriama ar įsipareigota skirti lėšų suma; 3. Lėšų išmokėjimo grafikas; 4. Detali informacija apie atidėjimo laikotarpį, įskaitant jo trukmę ir nenumatytus atvejus; 5. Grąžinimo ar išpirkimo grafikas, su išpirkimo datomis, išankstinio grąžinimo sąlygomis (įskaitant negrąžintos paskolos dalies apmokėjimo sąlygas); 6. Užstatų, garantijų ar kitų užtikrinimų reikalavimai (iš patronuojančios bendrovės ar trečiųjų šalių); 7. Sutarties parengimo, įsipareigojimo, tarpininkų ir kiti panašūs mokesčiai; 8. Palūkanų normos ir maržos, įskaitant didėjimo / mažėjimo mechanizmus; 9. Esminius apribojimus, įsipareigojimus ir kitus reikalavimus; 10. Reikalavimus rezervų sąskaitoms; 11. Nemokumo ar kitus panašius susitarimus; 12. Teisių ir pareigų perdavimo susitarimus; 13. Išankstines sąlygas; 14. Veiklos vertinimo (angl. Due diligence) reikalavimus; 15. Kitus apribojimus, reikalavimus ar sąlygas, kurios finansiškai turėtų įtakos Kandidato / Dalyvio galimybei pritraukti finansavimą; 16. Detali informacija apie finansavimo (numatytų Projektui skirti lėšų) prieinamumą ir finansavimo teikėjo finansinę būklę (jeigu finansuotoju yra ne kredito įstaiga).   Kandidatas / Dalyvis, pildydamas FVM formą, turi pateikti aukščiau nurodytų finansavimo sąlygų santrauką ir pridėti jas pagrindžiančius dokumentus. |
| * + 1. Finansavimo sąlygos (nuosavas kapitalas) | Kandidatas / Dalyvis, pildydamas FVM formą, turi nurodyti:   1. Nuosavo kapitalo teikėjus, akcininkus ir laiduotojus; 2. Nuosavo kapitalo teikėjų juridinius duomenis ir kredito reitingą (jei reitinguojama); 3. Numatomą įnešti kiekvieno nuosavo kapitalo teikėjo(-ų) kapitalo dydį; 4. Išsamias nuosavo kapitalo teikimo sąlygas, įskaitant taikomas palūkanų normas, maržas, laukiamą nuosavo kapitalo grąža, kitus esminius apribojimus ir reikalavimus; 5. Detalią informaciją apie nuosavo kapitalo finansavimo prieinamumą ir nuosavo kapitalo teikėjo(-ų) finansinę būklę (finansavimo šaltinių, grynųjų pinigų arba kito likvidaus turto, kuris bus prieinamas siekiant užtikrinti numatytą nuosavo kapitalo lygį, aprašymus); 6. Informaciją apie visus reikšmingus finansinius įvykius, kurie gali paveikti dabartinę finansinę ūkio subjekto būklę, nuo paskutinių teiktų metinių finansinių ataskaitų.   Kandidatas / Dalyvis, pildydamas FVM formą, turi pateikti aukščiau nurodytų finansavimo sąlygų santrauką ir pridėti nuosavo kapitalo teikimą pagrindžiančius dokumentus. |
| * + 1. Refinansavimas | Jei Kandidatas / Dalyvis planuoja naudoti refinansavimo instrumentus, jis turi aprašyti refinansavimo planą ir pateikti refinansavimo prielaidas dėl refinansavimo struktūros ir laikotarpio, palūkanų normos, maržos, refinansavimo grąžinimo laikotarpio, mokėjimų grafiko, rezervų sąskaitų, refinansavimo padengimo ir kitų reikalaujamų rodiklių. |
| * + 1. Finansavimo pajėgumo patikslinimas | Valdžios subjektas savo nuožiūra gali reikalauti papildomų įrodymų dėl finansavimo pajėgumo. |

* 1. Reikalavimai investicijų ir išlaidų pagrindimui:

| Investicijų ir išlaidų pagrindimas | |
| --- | --- |
| * + 1. Šilalės karinio dalinio / Vilniaus karinio dalinio / Šiaulių karinio dalinio (statybos) sąnaudos | Kandidatas / Dalyvis, pildydamas FVM formą, turi pateikti išsamią informaciją apie Šilalės karinio dalinio / Vilniaus karinio dalinio / Šiaulių karinio dalinio projektavimo, statybos ir Šilalės karinio dalinio / Vilniaus karinio dalinio / Šiaulių karinio dalinio pripažinimo tinkamu naudoti investicijas, apskaičiuotas atsižvelgiant į techninėje specifikacijoje pateiktus reikalavimus.  Statybos sąmata turi būti detalizuota pagal investicijų grupes, nurodant mato vnt. (pvz., kv. m.), kiekį ir vieneto kainą bei bendras sumas.  Sąmata papildomai turi būti išreikšta kaip vieno kvadratinio metro įkainis.  Kartu su FVM Kandidatas / Dalyvis turi pateikti sąnaudų apskaičiavimą pagrindžiančius duomenis ir dokumentus (sąmatas, komercinius pasiūlymus, nuorodas į rinkos kainas, kt.). |
| * + 1. Šilalės karinio dalinio / Vilniaus karinio dalinio / Šiaulių karinio dalinio (įrengimo) sąnaudos | Kandidatas / Dalyvis, pildydamas FVM formą, turi pateikti išsamią informaciją apie Šilalės karinio dalinio / Vilniaus karinio dalinio / Šiaulių karinio dalinio įrengimo sąnaudas.  Įrengimo sąmata turi būti detalizuota pagal investicijų / sąnaudų grupes, nurodant mato vnt., kiekį ir vieneto kainą bei bendras sumas.  Sąmata papildomai turi būti išreikšta kaip vieno kvadratinio metro įkainis.  Kartu su FVM Kandidatas / Dalyvis turi pateikti sąnaudų apskaičiavimą pagrindžiančius duomenis ir dokumentus (sąmatas, komercinius pasiūlymus, nuorodas į rinkos kainas, kt.). |
| * + 1. Paslaugų teikimo sąnaudos | Kandidatas / Dalyvis , pildydamas FVM formą, turi pateikti išsamią informaciją apie Privačiam subjektui Sutartimi perduodamų nuolatinių paslaugų teikimo sąnaudas, apskaičiuotas atsižvelgiant į Paslaugų Specifikacijose pateiktus reikalavimus.  Jeigu Kandidatas / Dalyvis planuoja iš perduotų jam Paslaugų gauti kitas nei Metinis atlyginimas pajamas, duomenys apie šių Paslaugų sąnaudas turi būti pateikti įvertinus visas numatomas pajamas.  Paslaugų teikimo sąnaudos turi būti detalizuotos pagal sąnaudų grupes, nurodant jų sudedamąsias dalis, išreikštas vieneto ir jo įkainio sandauga bei pateikiant mėnesines ir metines sumas.  Metinės sąnaudos papildomai turi būti išreikštos kaip vieno kvadratinio metro įkainis.  Kartu su FVM Kandidatas / Dalyvis turi pateikti sąnaudų apskaičiavimą pagrindžiančius duomenis ir dokumentus (sąmatas, komercinius pasiūlymus, nuorodas į rinkos kainas, kt.). |
| * + 1. Administravimo ir valdymo sąnaudos | Kandidatas / Dalyvis, pildydamas FVM formą, turi pateikti išsamią informaciją apie sąnaudas, susijusias su Privataus subjekto veikla, valdymu bei administravimu (pvz., Privataus subjekto administracijos darbuotojų darbo užmokesčio, buhalterinės apskaitos, audito paslaugų, patalpų nuomos ir kt. sąnaudos).  Administravimo ir valdymo sąnaudos turi būti detalizuotos pagal sąnaudų grupes, nurodant jų sudedamąsias dalis, išreikštas vieneto ir jo įkainio sandauga bei pateikiant mėnesines ir metines sumas.  Metinės sąnaudos papildomai turi būti išreikštos kaip vieno kvadratinio metro įkainis (t. y. visa metinė administravimo ir valdymo sąnaudų suma turi būti padalinta iš Šilalės karinio dalinio / Vilniaus karinio dalinio / Šiaulių karinio dalinio ploto kvadratiniais metrais).  Kartu su FVM Kandidatas / Dalyvis turi pateikti sąnaudų apskaičiavimą pagrindžiančius duomenis ir dokumentus (sąmatas, komercinius pasiūlymus, nuorodas į rinkos kainas, kt.). |
| * + 1. Finansinės ir investicinės veiklos sąnaudos | Kandidatas / Dalyvis, pildydamas FVM formą, turi pateikti išsamią informaciją apie visas Projekto finansavimo sąnaudas, įskaitant bazines palūkanų normas, maržas, finansavimo mokesčius, nuosavo kapitalo suteikimo sąlygas ir kt.  Kartu su FVM Kandidatas / Dalyvis turi pateikti finansavimo sąlygas pagrindžiančius dokumentus. |
| * + 1. Rizikos eliminavimo sąnaudos | Kandidatas / Dalyvis, pildydamas FVM formą, turi pateikti išsamią informaciją apie rizikų, kurios yra perduodamos Privačiam subjektui, eliminavimo sąnaudas arba paaiškinti, kaip jos bus sumažintos / eliminuotos be papildomų sąnaudų. |
| * + 1. Kitos sąnaudos | Kandidatas / Dalyvis, pildydamas FVM formą, turi pateikti išsamią informaciją apie visas kitas sąnaudas, susijusias su įsipareigojimų pagal Sutartį vykdymu. |

* 1. Reikalavimai pajamų (išskyrus Metinį atlyginimą) pagrindimui:

| Pajamų (išskyrus Metinį atlyginimą) pagrindimas | |
| --- | --- |
| * + 1. Palūkanų pajamos | Kandidatas / Dalyvis turi pateikti detalią informaciją apie Privataus subjekto planuojamas gauti palūkanas (palūkanų pajamas) iš Privataus subjekto rezervinių sąskaitų ar iš kitų kreditinių sąskaitų, arba nurodyti, kad nėra numatomas jų gavimas.  Planuojamos gauti palūkanų pajamos turi būti pagrįstos detaliai aprašant skaičiavimuose naudojamas palūkanų normas ar daromas prielaidas dėl palūkanų normų. |
| * + 1. Kitos pajamos | Kandidatas / Dalyvis turi pateikti detalią informaciją apie kitas Privataus subjekto planuojamas gauti pajamas (be Metinio atlyginimo), detaliai aprašant skaičiavimams taikytas prielaidas. |

1. Sąlygų priedas

**REIKALAVIMAI TEISINEI INFORMACIJAI**

1. **Informacija apie Subtiekėjus**
   1. Užpildytą žemiau pateiktą lentelę:

|  |  |
| --- | --- |
| **Subtiekėjo pavadinimas, kodas, kontaktiniai duomenys** | **Kokiai Sutarties daliai įgyvendinti jis pasitelkimas (Darbai ar Paslaugos, pavedamos Subtiekėjui, jų procentinė dalis nuo Metinio atlyginimo)** |
|  |  |
|  |  |
|  |  |

* 1. Sutartinių santykių schemą kartu su paaiškinimu (pridedama atskiru dokumentu).

1. **Patvirtinimas dėl nepakitusio atitikimo kvalifikacijos reikalavimams ,** t. y. patvirtinimas, jog Kandidato paraiškoje nurodyti duomenys apie atitikimą Sąlygų 4 priede *Kvalifikacijos reikalavimai* nurodytiems kvalifikacijos reikalavimams ir pagal kuriuos Komisija atliko kvalifikacinę atranką pagal Sąlygų 7 priede *Kvalifikacijos vertinimas ir kvalifikacinės atrankos atlikimo tvarka* nustatytus kriterijus nepasikeitė. Jeigu šie duomenys pasikeitė, Kandidatas / Dalyvis turi pateikti Valdžios subjektui atnaujintus duomenis.
2. **Pasiūlymai Sąlygų 20 priede *Sutarties projektas* pateiktam Sutarties projektui, įskaitant ir Rizikos pasidalijimo tarp šalių matricą.** Pasiūlymai sutarčiai turi būti pateikti pakeitimų lentelėje, kurioje kiekvieno siūlomo pakeitimo atžvilgiu turi būti nurodyta:
   1. Siūlomas keisti Sutarties projekto punktas;
   2. Sutarties projekto punktas su pažymėtais siūlomais pakeitimais ir siūlomą pakeitimą paaiškinančiu komentaru, išskiriant:
      1. Kritinius pakeitimus, kurie reikalingi Kandidatui priimant sprendimą dėl Galutinio pasiūlymo pateikimo (t. y. tokie pakeitimai, kurių nepriėmus, Kandidatas pagal savo vidines politikas / reikalavimus negalėtų teikti Galutinio pasiūlymo);
      2. Pakeitimus, galinčius turėti įtakos Metiniam atlyginimui ;
      3. Pakeitimus, galinčius turėti įtakos Projekto finansavimo struktūrai;
      4. Pakeitimus, galinčius turėti įtakos Kandidato susitarimams su Subtiekėjais;
      5. Pakeitimus, kurie yra būtini norint pritaikyti juos Kandidato siūlomoms Projektą įgyvendinančioms priemonėms / sprendimams;
      6. Pakeitimai, kurie keičia Valdžios subjekto siūlomą Rizikos pasidalijimo tarp šalių matricą (nepriklausomai ar Valdžios subjekto ar Kandidato naudai); ir
      7. ir kitus pakeitimus.

Kandidatai turi pateikti siūlomų pakeitimų lentelę elektroniniu redaguojamu formatu ir Sutarties projektą, atnaujintą pagal visus siūlomus pakeitimus (pakeitimai turi būti pažymėti naudojant teksto redagavimo programos funkciją „sekti pakeitimus“ ar jai analogišką funkciją). Valdžios subjektas su jais neprivalo sutikti, tačiau į šiuos pakeitimus Valdžios subjektas gali atsižvelgti rengdamas galutinį derybų objektų sąrašą.

1. Sąlygų priedas

**REIKALAVIMAI ŠILALĖS KARINIO DALINIO / VILNIAUS KARINIO DALINIO / ŠIAULIŲ KARINIO DALINIO INFRASTRUKTŪROS SUKŪRIMO, PASLAUGŲ TEIKIMO IR SUTARTIES VALDYMO PLANUI**

Šilalės karinio dalinio / Vilniaus karinio dalinio / Šiaulių karinio dalinio infrastruktūros sukūrimo, Paslaugų teikimo ir Sutarties valdymo planas (toliau – Planas) yra Kandidato / Dalyvio pateikiamas Šilalės karinio dalinio / Vilniaus karinio dalinio / Šiaulių karinio dalinio infrastruktūros sukūrimo ir eksploatacijos vykdymo, Šilalės karinio dalinio / Vilniaus karinio dalinio / Šiaulių karinio dalinio Paslaugų teikimo ir Sutarties administravimo bei valdymo aprašas, pateikiamas kartu su Pirminiu pasiūlymu / Galutiniu pasiūlymu. Pagal pateiktą Planą bus sprendžiama apie Kandidato gebėjimus ir galimybes įgyvendinti Projektą. Šiame Plane Kandidatas / Dalyvis turi nurodyti kaip įgyvendins Projektą, pateikdamas statybos, projektavimo ir eksploatacijos darbų, Šilalės karinio dalinio / Vilniaus karinio dalinio / Šiaulių karinio daliniovaldymo bei Specifikacijose nurodytų Paslaugų teikimo ir Sutarties administravimo bei valdymo, įskaitant rizikų valdymo, detalų aprašymą.

Plane turi būti nurodomas Projekto įgyvendinimas aplinkos apsaugos standartų įgyvendinimo kontekste ir turi būti parengtas atsižvelgiant į galiojančius Lietuvos Respublikos ir Europos Sąjungos teisės aktus statybos ir aplinkosaugos srityje (pvz., kaip bus laikomasi aplinkosauginių reikalavimų; kaip bus užtikrinimas Darbų ir Paslaugų atitikimas pagal Specifikacijose nurodytus standartus).

|  |  |  |
| --- | --- | --- |
| **Nr.** | **Plano dalis** | **Aprašymas** |
| **I.** | **Infrastruktūros sukūrimo planas** | Aprašyme turi būti pateikiama detali infrastruktūros sukūrimo strategija:   * projektavimo ir susisjusių inžinierinių paslaugų aprašymas, organizavimo procedūros ir terminai, grafikai; * statybos darbų vykdymo aprašymas, organizavimo procedūros ir terminai; * statybos kontrolės proceso aprašymas, organizavimas ir valdymas; * projektavimo ir statybos rizikų, nurodytų Rizikos paskirstymo tarp šalių matricoje ir priskirtu Privačiam subjektui, valdymo aprašymas (rizikų valdymo pagrindiniai principai, rizikų tikimybės ir jų poveikio vertinimas, galimo rizikų poveikio Projekto įgyvendinimui vertinimas, rizikų valdymo priemonių planas ir kt.); * žmogiškųjų ir materialinių išteklių valdymo aprašymas; * darbų ir įrengimo darbų vykdymo taikomų technologijų aprašymas, organizavimas; * kita Kandidato/Dalyvio informacija, susijusi su Darbų ir Įrengimo darbų vykdymu. * atsakomybių paskirstymas tarp infrastruktūrą vystančių subjektų; * Aplinkosauga ir tvarumas darbų vykdyme. |
|  |  |  |
| **Paslaugų teikimo planas** | | Aprašyme turi būti pateikiama detali Paslaugų teikimo strategija:   * Paslaugų organizavimo procedūros ir terminai; * Paslaugų teikimo planų ir veiksmų planų aprašymas (pvz. techninės priežiūros, teritorijos valymo planai ir pan.); * žmogiškųjų ir materialinių išteklių valdymo aprašymas; * Energinių resursų suvartojimo fiksavimo, priežiūros ir valdymo aprašymas; * Atsakomybių pasikirstymas tarp Sutartį įgyvendinančių subjektų ; * Paslaugų ir jų teikimo aprašymas, esminės Paslaugų teikimo sąlygos ir procesai, įskaitant Šilalės karinio dalinio / Vilniaus karinio dalinio / Šiaulių karinio dalinioapsaugos ir saugos organizavimo strategiją ir būdą, Šilalės karinio dalinio / Vilniaus karinio dalinio / Šiaulių karinio daliniopriežiūros būdas, procedūros ir priežiūros valdymo planas, įvertinant Paslaugų teikimo lankstumą, aplinkos apsaugą ir kt.; * Paslaugų tinkamumo, kokybės rizikų, nurodytų Rizikos paskirstymo tarp šalių matricoje ir priskirtu Privačiam subjektui, valdymo aprašymas (rizikų valdymo pagrindiniai principai, rizikų tikimybės ir jų poveikio vertinimas, galimo rizikų poveikio Projekto įgyvendinimui vertinimas, rizikų valdymo priemonių planas ir kt.); * Šilalės karinio dalinio / Vilniaus karinio dalinio / Šiaulių karinio dalinio / Paslaugų funkcionalumas – Šilalės karinio dalinio / Vilniaus karinio dalinio / Šiaulių karinio dalinio pritaikymas beiskeičiantiems Valdžios subjekto ir Lietuvos kariuomenės poreikiams; Paslaugų teikimo lankstumas; aplinkos apsauga ir kt. |
| **II.** | **Sutarties valdymo planas** | Aprašyme turi būti pateikiama detali Sutarties valdymo ir administravimo strategija:  – pagrindiniai Sutarties valdymo principai;   * valdymo struktūra ir komunikacijos tarp Projektą įgyvendinančių asmenų valdymas (konfliktų valdymas ir prevencija) bei komunikacijos su trečiasiais asmenimis, ne su Projektą įgyvenančiais, valdymas (konfliktų valdymas ir prevencija); žmogiškieji ištekliai ir jų valdymas (komandos sudarymas, atrankos principai; * Sutarties įgyvendinimui reikalingų kompetencijų užtikrinimo principai, valdymas, konfliktų valdymas ir prevencija); * dokumentų ir Sutarties esminės informacijos valdymas (informacijos ir dokumenų rengimas, teikimas Projekto dalyviams, informacijos apie veiklas dokumentavimas ir atsekamumas, ataskaitų rengimas ir teikimas Valdžios subjektui); * rizikų, nurodytų Rizikos paskirstymo tarp šalių matricijo ir nepriskirtinų prie Darbų, Įrengimo darbų ir Paslaugų tinkamumo, valdymas (rizikų valdymo pagrindiniai principai, rizikų tikimybės ir jų poveikio vertinimas, galimo rizikų poveikio Projekto įgyvendinimui vertinimas, rizikų valdymo priemonių planas ir kt.). |

Atkreiptinas dėmesys, kad Planą pateikdamas Kandidatas / Dalyvis gali nurodyti ir kitus, neapsiribojant pateiktais reikalavimais, Projektui svarbius aspektus, kuriais remiantis Komisija galės išsamiau įvertinti Pirminio pasiūlymo / Galutinio pasiūlymo atitikimą Sąlygoms bei jį įvertinti.

1. Sąlygų priedas

**PASIŪLYMŲ VERTINIMO TVARKA ir kriterijai**

1. **PASIŪLYMŲ ĮVERTINIMAS**

Dalyviui pateikus Pirminį pasiūlymą/Galutinį pasiūlymą, jį pagal šiame priede nurodytą tvarką ir kriterijus įvertins Komisija. Vertinimo procedūros atliekamos Dalyviams nedalyvaujant.

1. **PASIŪLYMŲ PATIKRINIMAS IR ĮVERTINIMAS**

**Vertindama Pirminius pasiūlymus Komisija patikrins, ar:**

(i) Pirminis pasiūlymas pateiktas dėl Šilalės karinio dalinio projekto ir/ar Vilniaus karinio dalinio projekto ir/ar Šiaulių karinio dalinio projekto įgyvendinimo visa reikalaujama jo apimtimi;

(ii) Nepateikiama daugiau kaip vieno ar alternatyvaus Pirminio pasiūlymo;

(iii) Pirminio pasiūlymo galiojimo terminas nėra trumpesnis nei prašoma;

(iv) Pirminis pasiūlymas atitinka pateikimo reikalavimus, nustatytus Sąlygų 17 priede *Pasiūlymų pateikimas*, Sąlygų 53 punkte ir kitus Pirminio pasiūlymo pateikimo reikalavimus. Jei Pirminis pasiūlymas bus pateiktas nepasirašytas saugiu elektroniniu parašu, Dalyvis turės per nustatytą laiką jį pasirašyti;

(v) Pirminiame pasiūlyme nėra techninių klaidų bei aritmetinių Metinio atlyginimo apskaičiavimo klaidų – tokiu atveju Dalyvis turės per nustatytą laiką jas ištaisyti;

(vi) Pirminis pasiūlymas yra pagrįstas ir įgyvendinamas.

**Vertindama Galutinius pasiūlymus Komisija patikrins, ar:**

(i) Galutinis pasiūlymas pateiktas dėl Šilalės karinio dalinio projekto ir / ar Vilniaus karinio dalinio projekto ir / ar Šiaulių karinio dalinio projekto įgyvendinimo visa reikalaujama jo apimtimi;

(ii) visų Dalyvių, kurių Galutiniai pasiūlymai neatmesti dėl kitų priežasčių, pasiūlytas Metinis atlyginimas nėra per didelis ir nepriimtinas Valdžios subjektui. Laikoma, kad pasiūlytas Metinis atlyginimas yra per didelis ir nepriimtinas, jeigu jis viršija Lietuvos Respublikos Vyriausybės nutarime „*Dėl Krašto apsaugos ministerijos viešojo ir privataus sektorių partnerystės projektų įgyvendinimo*“ nurodytus maksimalius turtinius įsipareigojimus Šilalės karinio dalinio projekte ir/ar Vilniaus karinio dalinio projekte ir/ar Šiaulių karinio dalinio projekte atmetus Valdžios subjekto pasiliekamų rizikų vertę;

(iii) nenurodytas neįprastas mažas Metinis atlyginimas Galutiniame pasiūlyme. Dalyvis pasiūlęs neįprastai mažą Metinį atlyginimą turės per nustatytą laiką jį pagrįsti;

(iv) Nepateikiama daugiau kaip vieno ar alternatyvaus Galutinio pasiūlymo;

(v) Galutinis pasiūlymas atitinka pateikimo reikalavimus, nustatytus Sąlygų 17 priede *Pasiūlymų pateikimas*, Sąlygų 84 punkte ir kitus Galutinio pasiūlymo pateikimo reikalavimus. Jei Galutinis pasiūlymas bus pateiktas nepasirašytas saugiu elektroniniu parašu, Dalyvis turės per nustatytą laiką jį pasirašyti;

(vi) Galutinio pasiūlymo galiojimo terminas nėra trumpesnis nei prašoma;

(vii) Galutinis pasiūlymas atitinka sąlygas, yra pagrįstas į įgyvendinamas;

(viii) pateiktas tinkamas Galutinio pasiūlymo galiojimo užtikrinimas;

(ix) Galutiniame pasiūlyme nėra aritmetinių Metinio atlyginimo apskaičiavimo klaidų – kitu atveju Dalyvis turės per nustatytą laiką jas ištaisyti.

Nustačius, kad Dalyvio Pirminis pasiūlymas / Galutinis pasiūlymas netenkina bent vieno iš aukščiau nurodytų atitinkamų kriterijų, ir, aukščiau nurodytais atvejais, kai Dalyvis per Valdžios subjekto nustatytą terminą neištaisys Pirminio pasiūlymo / Galutinio pasiūlymo atitinkamų trūkumų, tokio Dalyvio Galutinį pasiūlymą Valdžios subjektas atmes. Dalyvio Pasiūlymas taip pat atmetamas, jeigu Dalyvis į derybas neatvyksta be pateisinamos priežasties, nepateikia Galutinio pasiūlymo, iki susipažinimo su Galutiniais pasiūlymais procedūros (posėdžio) pradžios Dalyvis nepateikia (dėl jo paties kaltės) slaptažodžio arba pateikia neteisingą slaptažodį, kuriuo naudodamasis Valdžios subjektas negali iššifruoti Galutinio pasiūlymo (jei Dalyvis pasirenka užšifruoti savo Galutinį pasiūlymą).

Valdžios subjektas gali nuspręsti nesudaryti Sutarties su ekonomiškai naudingiausią Pasiūlymą pateikusiu Dalyviu, jeigu jis nustato, kad Pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

Dalyviui pageidaujant, Valdžios subjektas jam pateiks Galutinio pasiūlymo atmetimo priežastis.

1. **Vertinimo kriterijai**

Nustatęs, kad Dalyvių Galutiniai pasiūlymai atitinka aukščiau nurodytus reikalavimus, Valdžios subjektas juos įvertins pagal ekonomiškai naudingiausio pasiūlymo kriterijų :

|  |  |  |  |
| --- | --- | --- | --- |
| Vertinimo kriterijus |  | Kriterijaus parametro lyginamasis svoris | Lyginamasis svoris ekonominio naudingumo įvertinime |
| 1. Metinis atlyginimas (per visą Sutarties laikotarpį) (C) |  | A= 70 | |
| 1. Galutinio pasiūlymo Infrastruktūros sukūrimo ir Paslaugų vykdymo tinkamumas, funkcionalumas ir kokybė (T) |  | B= 30 | |
| 2.1.Galutinio pasiūlymo Infrastruktūros  sukūrimo tinkamumas, funkcionalumas  ir kokybė (P1) | Maks. R – 100 balų | L1 = 0,5 | 15 |
| 2.2. Galutinio pasiūlymo Paslaugų vykdymo  tinkamumas, funkcionalumas ir kokybė (P2) | Maks. R – 100 balų | L1 = 0,5 | 15 |

* 1. Ekonominio naudingumo balo (S) apskaičiavimo formulė

Ekonominio naudingumo balas (S) apskaičiuojamas sudedant Dalyvio Galutinio pasiūlymo kriterijus (C) ir (T) balus:

* 1. Kriterijaus (C) reikšmės apskaičiavimas

Kriterijaus (C) balai apskaičiuojami mažiausiai pasiūlyto Metinio atlyginimo (su PVM) (Cmin) ir vertinamo Galutinio pasiūlymo siūlomo Metinio atlyginimo (Ci) santykį padauginant iš kriterijaus lyginamojo svorio (A):

* 1. Kriterijaus (T) apskaičiavimas

Kriterijaus (T) balai apskaičiuojami šio kriterijaus parametrų įvertinimų (Ps) sumą padauginant iš vertinamo kriterijaus lyginamojo svorio (B):

****

* 1. Kriterijaus (T) parametrų (P1) ir (P2) apskaičiavimas ir vertinimas

Kriterijaus (T) parametro (P1) ir (P2) įvertinimas (Ps) apskaičiuojamas parametro reikšmę (Rp) palyginant su geriausia to paties parametro reikšme (Rmax) ir padauginant iš kriterijaus parametro lyginamojo svorio (Ls):

****

Kriterijau (T) parametrai (P1), (P2) vertinami ekspertiniu būdu ir konkretaus Galutinio pasiūlymo parametro reikšmė (Rp) nustatoma apskaičiuojant vidurkį (Rpx) balų, kuriuos skyrė kiekvienas iš Komisijos pasitelktų ekspertų. Vertinamam Galutiniam pasiūlymui kiekvienas iš ekspertų turi skirti nuo 0 iki 100 balų (Rpx).

|  |
| --- |
| ŠILALĖS KARINIO DALINIO / VILNIAUS KARINIO DALINIO / ŠIAULIŲ KARINIO DALINIO INFRASTRUKTŪROS SUKŪRIMO TINKAMUMAS, FUNKCIONALUMAS IR KOKYBĖ (P1)  Vertinimo kriterijus 2.1 |
| Ekspertai Techninį Šilalės KD / Vilniaus KD / Šiaulių KD efektyvumą (kriterijaus (T) parametras (P1)) vertins atsižvelgdami į Galutiniame pasiūlyme siūlomų Projekto įgyvendinimo Infrastruktūros sukūrimo sprendinių visumą ir Infrastruktūros sukūrimo, Paslaugų teikimo ir Sutarties valdymo plane (I dalyje) aprašytą tinkamumą, funkcionalumą ir kokybę:   * Bus vertinama ar siūlomi techniniai sprendiniai yra optimalūs ir išbaigti, ar pateikta aiški ir įtikinama argumentacija; * Vertinama ar Dalyvis siūlo optimizuojančius ir modernius sprendinius, kurie kuria pridėtinę vertę Viešajam subjektui bei yra aiškiai ir argumentuotai aprašyti:   + Trumpesnio statybos termino nustatymas;   + Pastatų valdymo sistemos įdiegimas;   + Antrinio lietaus vandens panaudojimo sprendinių pritaikymas;   + Antivandalinių sprendinių pritaikymas;   + BIM (angl. Building information modeling, liet. Statinio informacinis modeliavimas) taikymas;   + Aplinkosauginių aspektų taikymas statybos sprendiniuose bei parinktose statybinėse medžiagose.   Kuo didesnis balas, tuo geresnė kriterijaus (T) parametro (P1) reikšmė. Tolesniuose skaičiavimuose naudojamas tik ekspertų vertinimų aritmetinis vidurkis. Lentelėje žemiau pateikiamas kiekvieno iš galimų balų aprašymas:   |  |  | | --- | --- | | **Balų**  **skaičius** | **Vertinimo aprašymas** | | **31-100** | 1. Trumpesnio statybos termino nustatymas.   Dalyvis siūlo trumpesnį nei 2 metų ir 6 mėnesių infrastruktūros statybos laikotarpį. Statybos laikotarpis gali būti trumpinamas mėnesių tikslumu ir už kiekvienu mėnesiu sutrumpintą statybos laikotarpį Dalyviui suteikiami 2 balai. Maksimalus galimas statybos laikotarpio sutrumpinimas – 6 mėnesiai (arba maksimalus galimas balų skaičius – **12 balų**);   1. BMS (anlg. Building Management System, liet. Pastatų valdymo sistema) įdiegimas.   Dalyvis siūlo įdiegti ir naudoti BMS, kuri apjungtų didelę dalį pastatų inžinerinių sistemų: apšvietimo, vėdinimo ir kondicionavimo, šildymo ir priešgaisrines sistemas. BMS pagrindinis tikslas turi būti sumažinti energijos sunaudojimą pastatuose bei užtikrinti didesnį komfortą. Ši sistema turi būti valdoma realiu laiku, turi automatiškai pritaikyti inžinerinių sistemų darbą pagal kintančias sąlygas bei užtikrinti jų efektyvų veikimą. (maksimalus balų skaičius – **15 balų**);   1. Antrinis lietaus ir/ar nuotekų vandens panaudojimas.   Dalyvis siūlo surinkti ir efektyviai panaudoti lietaus ir/ar nuotekų vandenį dalinai kompensuojant vandens poreikį: plovykloje, drabužių skalbimo patalpose, vejos laistymo sistemose, pastatų sanitariniuose mazguose (maksimalus balų skaičius – **14 balų**);   1. Antivandalinių sprendinių pritaikymas.   Dalyvis siūlo pritaikyti antivandalinius sprendinius kareivinių ir sportui skirtų pastatų sanitariniuose mazguose, pastatų dušų ir persirengimo patalpose, teritorijos apšvietimo sprendiniuose, kitose intensyvaus naudojimo patalpose ir/ar zonose. Antivandaliniai sprendiniai – tai techniniai sprendiniai, skirti apsaugoti įrengimus, sistemas bei prietaisus nuo tyčinių ar netyčinių laužimo/daužymo veiksmų (maksimalus balų skaičius – **12 balų**);   1. BIM (angl. Building information modeling, liet. Statinio informacinis modeliavimas) taikymas.   Dalyvis siūlo sukurti vientisą informacinį statinių modelį, apjungiantį visas statinių projektines dalis ir gyvavimo ciklus, nuo projekto iki nugriovimo. Taikant BIM būtų stebimas statinių gyvavimo ciklas, renkami duomenys apie pastatų būklę, suvartojamą energijos kiekį ir kitus išteklius (maksimalus balų skaičius – **8 balų**);   1. Ekologinių medžiagų naudojimas statybos etape.   Dalyvis siūlo naudoti sertifikuotas, aplinkosauginius reikalavimus atitinkančias statybines medžiagas. Komisija vertinis ar Dalyvis siūlo naudoti (ir kokia apimtimi) aplinką tausojančias medžiagas, kurios turi Eco Label, Eco-Institut, Blaue Engel sertifikatus (maksimalus balų skaičius – **8 balų**). | | **0-30** | 1. Siūlomas Šilalės KD / Vilniaus KD / Šiaulių KD erdvių išplanavimas, jų tarpusavio ryšiai yra pilnai pritaikyti Valdžios subjekto ir Lietuvos kariuomenės poreikiams. Siūlomas techninis sprendinys yra vieningas, išbaigtas, visiškai atitinkantis Projekto tikslus. Pateikta įtikinama argumentacija, sprendiniai ir aprašai (maksimalus balų skaičius - **10 balų**); 2. Parinkti optimalaus užstatymo sprendiniai, pastatai tinkamai integruoti aplinkoje. Siūlomi eksterjero ir interjero sprendiniai dera tarpusavyje įskaitant ir sukuriamos infrastruktūros konstrukcinę struktūrą, architektūrinius ir inžinerinius sprendinius, statybines medžiagas (maksimalus balų skaičius - **10 balų**); 3. Siūlomi sprendiniai užtikrina patogų Šilalės KD / Vilniaus KD / Šiaulių KD naudojimą. Išorinės ir vidinės erdvės sukurtos taip, kad jos būtų prieinamos, būtų saugu eksploatuoti visą infrastruktūrą. Visos Šilalės KD / Vilniaus KD / Šiaulių KD patalpos bei erdvės lengvai randamos bei patogiai pasiekiamos skirtingiems naudotojams. Pateikti pagrįsti techniniai sprendimai dėl galimybės Šilalės KD / Vilniaus KD / Šiaulių KD vykdyti Valdžios subjektui teisės aktais pavestas funkcijas (maksimalus balų skaičius - **10 balų**). | |
| ŠILALĖS KARINIO DALINIO / VILNIAUS KARINIO DALINIO / ŠIAULIŲ KARINIO  DALINIO PASLAUGŲ VYKDYMO TINKAMUMAS, FUNKCIONALUMAS IR KOKYBĖ  (P2)  Vertinimo kriterijus 2.2 |
| Ekspertai Paslaugų tiekimo ir sutarties valdymo Šilalės KD / Vilniaus KD / Šiaulių KD aiškumą ir efektyvumą (kriterijaus (T) parametras (P2)) vertins, atsižvelgdami į Galutiniame pasiūlyme siūlomų Projekto įgyvendinimo paslaugų teikimo sprendinių visumą ir Infrastruktūros sukūrimo, Paslaugų teikimo ir Sutarties valdymo plane (II dalyje) pateiktą tinkamumą, funkcionalumą ir kokybę:   * Bus vertinama ar siūlomos paslaugos yra optimalios ir išbaigtos, ar pateikta aiški ir įtikinama argumentacija; * Vertinama ar Dalyvis siūlo optimizuojančius ir modernius sprendinius, kurie kuria pridėtinę vertę Viešajam subjektui bei yra aiškiai ir argumentuotai aprašyti:   + Reakcijos laiko sumažinimas;   + Infrastruktūros priežiūros susiejimas su BMS;   + Ekologiškų valymo priemonių naudojimas;   + Automatizuotų sprendinių taikymas.   Kuo didesnis balas, tuo geresnė kriterijaus (T) parametro (P2) reikšmė. Tolesniuose skaičiavimuose naudojamas tik ekspertų vertinimų aritmetinis vidurkis. Lentelėje žemiau pateikiamas kiekvieno iš galimų balų aprašymas:   |  |  | | --- | --- | | **Balų skaičius** | **Vertinimo aprašymas** | | **41–100** | 1. Reakcijos laiko sumažinimas.   Dalyvis siūlo trumpesnį nei numatyta Sutartyje (Sutarties 3 priedo Atsiskaitymų ir mokėjimų tvarkos 4 priedėlis Išskaitų mechanizmas) Funkcionavimo pažeidimų ištaisymo laiką pagal Funkcionavimo pažeidimo lygį (B arba C). Ištaisymo laikas gali būti trumpinamas valandų tikslumu ir už kiekviena valanda sutrumpintą Ištaisymo laiką Dalyviui suteikiamas 1 balas. Maksimalus galimas Ištaisymo laiko sutrumpinimas (B arba C lygiams) – 10 valandų. Maksimalus galimas balų skaičius – **18 balų**;   1. Infrastruktūros priežiūros susiejimas su BMS (anlg. Building Management System, liet. Pastatų valdymo sistema)   Dalyvis siūlo susieti infrastruktūros priežiūros paslaugas su BMS, tokiu būdu BMS pagalba fiksuojant reikalingus atlikti infrastruktūros priežiūros veiksmus, sekant reikalingų priežiūros veiksmų įvykdymą bei stebint priežiūros paslaugų atlikimą. Tokio integravimo pagrindinis tikslas – sumažinti reikalingų atlikti priežiūros veiksmų laiką, maksimaliai efektyviai kontroliuoti sukurtos infrastruktūros priežiūrą bei padėti užtikrinti tinkamą infrastruktūros funkcionavimą visą eksploatavimo laikotarpį (maksimalus balų skaičius – **16 balų**);   1. Ekologiškų valymo priemonių naudojimas.   Dalyvis siūlo naudoti sertifikuotas, aplinkosauginius reikalavimus atitinkančias valymo priemones. Komisija vertins ar Dalyvis siūlo naudoti (ir kokia apimtimi) aplinką tausojančias priemones, kurios turi Eco Label, Eco-Institut, Blaue Engel sertifikatus (maksimalus balų skaičius – **10 balų**);   1. Automatizuotų sprendinių taikymas.   Dalyvis siūlo naudoti modernius automatizuotus sprendinius žalių zonų teritorijoje priežiūrai (žolės plovimui, laistymui). Dalyvio siūlomi automatizuoti žolės pjovimo, augalų drėkinimo bei trešimo sprendiniai yra susieti su BMS, tokių būdų maksimaliai efektyviai stebint bei kontroliuojant žalių zonų priežiūrą (maksimalus balų skaičius – **16 balų**). | | **0-40** | 1. Siūlomos Šilalės KD / Vilniaus KD / Šiaulių KD paslaugos pilnai apima Paslaugų specifikacijose ir Infrastruktūros sukūrimo, Paslaugų teikimo ir Sutarties valdymo plane (II dalyje) nurodytus poreikius ir reikalavimus, paslaugų teikimo poreikiai ir jų tarpusavio ryšiai yra pilnai pritaikyti Valdžios subjekto ir Lietuvos kariuomenės poreikiams. Siūlomi paslaugų teikimo sprendiniai užtikrina patogų Šilalės KD / Vilniaus KD / Šiaulių KD naudojimą. Pateikti teikiamų paslaugų sprendiniai ir aprašai. Siūlomų paslaugų sprendiniai yra vieningi, išbaigti, visiškai atitinkantis Projekto tikslus. (maksimalus balų skaičius - **10 balų**); 2. Pateiktas pagrįstas ir aiškus veiklos vykdymo planas, veiksmų seka, aiškus veiksmų grafikas, veiksmams skirtas laikas ir terminai. Žmonių ir kitų išteklių naudojimo aprašyme yra pateiktos alternatyvos, sprendžiant problemas dėl vėlavimo ar veiksmų persidengimo, parodyta plano sąsaja su kitomis Galutinio pasiūlymo dalimis bei bendra Paslaugų teikimo strategija. (maksimalus balų skaičius - **10 balų**) 3. Galutiniame pasiūlyme pateiktas sutarties valdymo planas, kuris apima Projekte dalyvaujančių asmenų veiklos vykdymo efektyvumo užtikrinimo, komunikacijos, suinteresuotų šalių, dokumentų ir rizikos valdymo klausimus. Pateiktas aprašymas kaip bus užtikrinta tiekėjų ir subtiekėjų atsakomybė už Šilalės KD / Vilniaus KD / Šiaulių KD Paslaugų teikimą, kokiais būdais vyks komunikacija ir bendradarbiavimas tarp visų Projekte dalyvaujančių tiekėjų ir subtiekėjų. (maksimalus balų skaičius - **10 balų**); 4. Pateiktas aprašymas dėl rizikos valdymo būdų ir priemonių, iš kurių Komisija gali įsitikinti, kaip Sutartis bus valdoma efektyviai ir užtikrins Projekto tikslus. Išorinės ir vidinės erdvės sukurtos taip, kad jos būtų prieinamos, būtų saugu eksploatuoti visą infrastruktūrą. (maksimalus balų skaičius - **10 balų**). | |
|  |

1. **Galutinių pasiūlymų vertinimas ir eilės sudarymas**

Komisija įvertins Galutinius pasiūlymus pagal aukščiau nurodytus ekonominio naudingumo kriterijus ir išrinks ekonomiškai naudingiausią Pasiūlymą. Galutinių pasiūlymų ekonominio naudingumo mažėjimo tvarka bus sudarytas pasiūlymų eile Dalyvių sąrašas. Jei keleto Galutinių pasiūlymų ekonominis naudingumas bus vienodas, sudarant Dalyvių sąrašą pirmesnis į jį bus įrašytas Dalyvis, kurio Galutinis pasiūlymas buvo pateiktas anksčiau. Apie vertinimo rezultatus, sudarytą Dalyvių eilę, sprendimus sudaryti Sutartį dėl Projekto įgyvendinimo ir tikslų Sutarties sudarymo atidėjimo terminą suinteresuotiems Dalyviams bus pranešta ne vėliau, kaip per 5 (penkias) Darbo dienas nuo Galutinių pasiūlymų vertinimo atlikimo.

Dalyvis, pateikęs ekonomiškai naudingiausią Galutinį pasiūlymą, bus pakviestas sudaryti Sutartį su Valdžios subjektu.

Tuo atveju, jeigu Galutinį pasiūlymą pateiks tik vienas Dalyvis arba tik vieno Dalyvio Galutinis pasiūlymas atitiks Sąlygose keliamus reikalavimus, šis Dalyvis bus laikomas laimėjusiu ir jo Galutinio pasiūlymo vertinimas pagal ekonominio naudingumo kriterijus nebus atliekamas.

Dalyvio pageidavimu, Valdžios subjektas jam pateiks laimėjusio Pasiūlymo charakteristikas ir santykinius pranašumus, dėl kurių šis Pasiūlymas buvo pripažintas geriausiu, taip pat šį Pasiūlymą pateikusio Dalyvio pavadinimą, pasiūlytą Maksimalų atlyginimą (išskyrus jo sudėtines dalis), išskyrus Dalyvio nurodytą konfidencialią informaciją.

1. Sąlygų priedas

**PASIŪLYMŲ PATEIKIMAS**

I Skelbiamų derybų daliai ir / ar II Skelbiamų derybų daliai ir / III Skelbiamų derybų daliai Pirminį pasiūlymą / Galutinį pasiūlymą sudarančius Techninį ir Finansinį pasiūlymus reikia pateikti lietuvių kalba. Jei dokumentai pateikiami užsienio kalba, jie turi būti išversti į lietuvių kalbą. Vertimo tikrumas turi būti patvirtinamas vertėjo arba Dalyvio įgalioto asmens parašu.

Pateikiamus Techninį ir Finansinį pasiūlymus bei kitus dokumentus turi pasirašyti Kandidato / Dalyvio įgaliotas asmuo – kartu turi būti pridedami ir asmens teisę pasirašyti Kandidato / Dalyvio vardu patvirtinantys dokumentai, jeigu Techninį ir Finansinį pasiūlymus pasirašo kitas asmuo, nei tas, kuris pasirašė paraišką. Dokumentai, išduoti kitų institucijų arba asmenų, turi būti pasirašyti jas išdavusio asmens arba atitinkamos institucijos atstovo.

Pirminis pasiūlymas / Galutinis pasiūlymas kartu su pridedamais dokumentais teikiamas tik CVP IS priemonėmis, juos pateikiant neredaguojama elektronine forma. Pirminio pasiūlymo / Galutinio pasiūlymo pateikimo procedūros aprašymą galima rasti šiuo adresu:

<https://vpt.lrv.lt/lt/cvp-is/mokymu-medziaga/tiekejams-1>

Pirminis pasiūlymas / Galutinis pasiūlymas turi būti pasirašytas saugiu elektroniniu parašu, juo patvirtinant visą Pirminį pasiūlymą / Galutinį pasiūlymą. Atskirai kiekvieno dokumento pasirašyti nereikalaujama. Pateikiant tokiu būdu pasirašytus dokumentus yra deklaruojama, kad pateikiamos skaitmeninės kopijos yra tikros. Valdžios subjektas turi teisę prašyti pateikti dokumentų originalus ar tinkamai patvirtintas (Kandidato / Dalyvio vadovo ar kito įgalioto asmens parašu ir, jei yra, antspaudu, nurodant datą, vardą, pavardę ir pareigas, arba įgalioto viešojo subjekto, Kandidato / Dalyvio kilmės šalies teisės aktais nustatyta tvarka) jų kopijas.

Dalyvio teikiamas **Galutinis pasiūlymas** gali būti užšifruojamas. Dalyvis, nusprendęs pateikti užšifruotą Galutinį pasiūlymą, turi:

1. **iki Galutinių pasiūlymų pateikimo termino pabaigos** naudodamasis CVP IS priemonėmis pateikti užšifruotą Galutinį pasiūlymą (užšifruojamas visas Galutinis pasiūlymas arba Galutinio pasiūlymo dokumentas, kuriame nurodytas Galutinio pasiūlymo Metinis atlyginimas ). Instrukcija, kaip tiekėjui užšifruoti galutinį pasiūlymą galima rasti adresu <http://vpt.lrv.lt/uploads/vpt/documents/files/uzsifravimo_instrukcija.pdf>.
2. **iki vokų su Galutiniais pasiūlymais atplėšimo procedūros (posėdžio) pradžios** **CVP IS susirašinėjimo priemonėmis** pateikti slaptažodį, su kuriuo Valdžios subjektas galės iššifruoti pateiktą Galutinį pasiūlymą. Iškilus CVP IS techninėms problemoms, kai Dalyvis neturi galimybės pateikti slaptažodžio per CVP IS susirašinėjimo priemonę, Dalyvis turi teisę slaptažodį pateikti kitomis priemonėmis pasirinktinai: Valdžios subjekto oficialiu elektroniniu paštu, faksu arba raštu. Tokiu atveju Dalyvis turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Valdžios subjektu oficialiu jo telefonu ir (arba) kitais būdais).

Iki susipažinimo su Galutiniais pasiūlymais procedūros (posėdžio) pradžios Dalyviui nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Valdžios subjektas negalėjo iššifruoti Galutinio pasiūlymo, Dalyvio pasiūlymas atmetamas kaip neatitinkantis Sąlygose nustatytų reikalavimų (Dalyvis nepateikė Metinio atlyginimo (kainos) ir (ar) kitų reikalautų dokumentų).

Pasiūlymo galiojimo užtikrinimo originalą Valdžios subjektui reikia pateikti adresu [*adresas*]] iki Galutinio pasiūlymo pateikimo termino pabaigos, užklijuotame voke, nurodant Projekto pavadinimą, Dalyvio pavadinimą ir tai, kad voke yra Pasiūlymo galiojimo užtikrinimas.

Pasiūlymo galiojimo užtikrinimo skaitmeninę kopiją Valdžios subjektui reikia pateikti iki Galutinio pasiūlymo pateikimo termino pabaigos CVP IS priemonėmis.

Dalyviai gali pateikti Pasiūlymo galiojimo užtikrinimo skaitmeninį originalą. Toks skaitmeninis dokumentas Valdžios subjektui turi būti pateiktas iki Galutinio pasiūlymo pateikimo termino pabaigos ir jis privalo būti atskirai pasirašytas Pasiūlymo galiojimo užtikrinimą išdavusio subjekto saugiu elektroniniu parašu ir pateikta CVP IS priemonėmis.

Pasiūlymo galiojimo užtikrinimas turi atitikti Sąlygų 21 priede *Pasiūlymo galiojimo ir sutarties įvykdymo užtikrinimo formos* pateikiamą formą ir galioti ne trumpiau, negu pateiktas Galutinis pasiūlymas.

Prieš pateikdami Pasiūlymo galiojimo užtikrinimą, Kandidatai gali kreiptis į Valdžios subjektą dėl jo tinkamumo patvirtinimo. Atsakymas bus pateiktas CVP IS priemonėmis, ne vėliau kaip per 3 (tris) Darbo dienas nuo tokio kreipimosi gavimo.

1. Sąlygų priedas

A dalis

**PASIŪLYMO FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Dalyvio pavadinimas, juridinio asmens kodas, buveinės adresas)

Lietuvos Respublikos krašto apsaugos ministerija

Totorių g. 25, LT- 01121 Vilnius,

Tel. +370 706 70 750,

Faks.  +370 5 264 8517

el. p. [kam@kam.lt](mailto:kam@kam.lt)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | **TECHNINIS PASIŪLYMAS** | | | | | | | |  | | |  |  | | | | |  | | (Data) (numeris) | | |  | | | |  | (Vieta)  **[*nereikalingą išbraukti* „KARINIO DALINIO VYSTYMAS ŠILALĖS RAJONE, PAJŪRIO MIESTELYJE“**  ***arba***  **„KARINIO DALINIO VYSTYMAS ROKANTIŠKIŲ KAIME (VILNIAUS RAJONE)“**  ***arba***  **„KARINIO DALINIO VYSTYMAS ŠIAULIŲ REGIONE“]** | | | | |  | | (Projekto pavadinimas) | | | | | | | | | |
| Dalyvio pavadinimas**[[12]](#footnote-13)** | |  |
| Juridinio asmens kodas | |  |
| PVM mokėtojo kodas | |  |
| Registruotos buveinės adresas | |  |
| Adresas korespondencijai | |  |

Pateikdami šį Techninį pasiūlymą patvirtiname, kad išsamiai išnagrinėjome Sąlygas, paskelbtas [*data*] Europos Sąjungos oficialiame leidinyje [*numeris*], ir CVP IS, pirkimo numeris – [*pirkimo numeris*] ir kitus pateiktus dokumentus ir įsitikinome dėl mums tokiam pasiūlymui pateikti reikalingos informacijos tikslumo ir išsamumo.

Pateikiame tokius pasiūlymus dėl Projekto įgyvendinimo:

| **Projekto įgyvendinimo sąlygos ir reikalavimai** | **Pasiūlymai** |
| --- | --- |
| [*Nurodyti Projekto sąlygas ir reikalavimus, dėl kurių Dalyvis turi pateikti pasiūlymus*] |  |
| [*Nurodyti Projekto sąlygas ir reikalavimus, dėl kurių Dalyvis turi pateikti pasiūlymus*] |  |
| Kiti, Dalyvio nuomone, Projekto įgyvendinimui svarbūs pasiūlymai |  |

Siūlome tokius Sutarties įgyvendinimo etapus:

| **Etapas** | **Etapo įgyvendinimo terminas** | **Etapo aprašymas** |
| --- | --- | --- |
|  |  |  |
|  |  |  |

Sutarties vykdymui pasitelksime šiuos, teikiant Pirminį pasiūlymą / Galutinį pasiūlymą žinomus, Subtiekėjus:

|  |  |
| --- | --- |
| **Subtiekėjo[[13]](#footnote-14) pavadinimas** | **Kokiai Sutarties daliai įgyvendinti jis pasitelkiamas** |
|  |  |
|  |  |

Nurodome, kad šiose Techninio pasiūlymo dalyse pateikta informacija yra konfidenciali[[14]](#footnote-15):

|  |  |
| --- | --- |
| 1.  2.  3. |  |

[*Jei taikoma* Mūsų siūlymus dėl Sutarties projekto, tiek naujai teikiamus, tiek pateiktus dar iki šio Techninio pasiūlymo pateikimo, ir jų paaiškinimus pateikiame Sutarties projekto tekste su pažymėtais pakeitimais, kurį pridedame prie Techninio pasiūlymo.]

Pateikdami šį Techninį pasiūlymą, patvirtiname, kad mūsų siūlomos paslaugos ir darbai visiškai atitinka pirkimo dokumentuose ir Lietuvos Respublikoje galiojančiuose teisės aktuose nustatytus reikalavimus, o kartu su Pasiūlymu pateikiamos skaitmeninės dokumentų kopijos ir duomenys yra tikri.

|  |  |
| --- | --- |
| Pasiūlymo galiojimo užtikrinimui pateikiame |  |
|  | *(nurodyti užtikrinimo būdą, dydį, dokumentus ir garantą ar laiduotoją)* |

|  |  |
| --- | --- |
| Pasiūlymas galioja iki |  |

| **Eil. Nr.** | **Pridedamų dokumentų pavadinimai** | **Dokumento puslapių skaičius** |
| --- | --- | --- |
|  | [*Taikoma teikiant Galutinį pasiūlymą* Pasiūlymo galiojimo užtikrinimas |  |
|  | [*Jei taikoma*  Sutarties projektas su pasiūlymais, patikslinimais ir jų paaiškinimais (pateikiami Sutarties tekste, juos aiškiai pažymint arba naudojant „sekti keitimus“ ar jai analogišką funkciją teksto redaktoriuje)] |  |
|  | [*Jei taikoma* Susijusių bendrovių sąrašas] |  |
|  | [*Nurodyti kitus dokumentus*] |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Dalyvio arba jo įgalioto asmens pareigos) |  | (Parašas) |  | (Vardas ir pavardė) |  |

B dalis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Dalyvio pavadinimas, juridinio asmens kodas, buveinės adresas)

Lietuvos Respublikos krašto apsaugos ministerija

Totorių g. 25, LT- 01121 Vilnius,

Tel. +370 706 70 750,

Faks.  +370 5 264 8517

el. p. [kam@kam.lt](mailto:kam@kam.lt)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **FINANSINIS PASIŪLYMAS**  (Pirminis / Galutinis) | | | | | | | | |
|  | | |  | |  | | | |
|  | | (Data) (numeris) | | | |  | | |
|  | (Vieta)  **[*nereikalingą išbraukti* ,, „KARINIO DALINIO VYSTYMAS ŠILALĖS RAJONE, PAJŪRIO MIESTELYJE“**  ***arba***  **„KARINIO DALINIO VYSTYMAS ROKANTIŠKIŲ KAIME (VILNIAUS RAJONE)“**  ***arba***  **„KARINIO DALINIO VYSTYMAS ŠIAULIŲ REGIONE“]** | | | | | |  | |
| (Projekto pavadinimas) | | | | | | | | |
| Dalyvio pavadinimas**[[15]](#footnote-16)** | | | |  | | | |
| Juridinio asmens kodas | | | |  | | | |
| PVM mokėtojo kodas | | | |  | | | |
| Registruotos buveinės adresas | | | |  | | | |
| Adresas korespondencijai | | | |  | | | |

Šiuo Finansiniu pasiūlymu mes patvirtiname, kad išsamiai išnagrinėjome Sąlygas, paskelbtas [*data*] Europos Sąjungos oficialiame leidinyje [*numeris*], ir CVP IS, pirkimo numeris – [*pirkimo numeris*] ir kitus pateiktus dokumentus, ir įsitikinome dėl visos Finansiniam pasiūlymui pateikti reikalingos informacijos tikslumo ir išsamumo. Patvirtiname, kad įvertinome mūsų turimus ir prieinamus finansinius resursus, Projekto rentabilumą ir sudarėme pagrįstą Finansinį veiklos modelį.

Mes siūlome tokį Metinį atlyginimą :

| **Eil. Nr.** |  | **Kaina**  **(Eur) be PVM** | **Kaina**  **(Eur) su PVM** |
| --- | --- | --- | --- |
|  | **Metinis atlyginimas (visam Sutarties laikotarpiui)** |  |  |

Metinio atlyginimo mokėjimų struktūra be PVM:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Sutrumpinimai** | **Mokėjimo dalis** | **Mato vnt.** | **Iš viso** | **Metai** | | | | | | | | | | | | | | |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** |
| M1 | Kredito srautai | Eur |  |  |  |  |  |  |  |  |  |  |  |  |  |  |  |  |
| M2 | Nuosavo kapitalo srautai | Eur |  |  |  |  |  |  |  |  |  |  |  |  |  |  |  |  |
| M3 | Finansinės ir investicinės veiklos sąnaudos | Eur |  |  |  |  |  |  |  |  |  |  |  |  |  |  |  |  |
| M4 | Paslaugų teikimo sąnaudos | Eur |  |  |  |  |  |  |  |  |  |  |  |  |  |  |  |  |
| M5 | Administravimo ir valdymo sąnaudos | Eur |  |  |  |  |  |  |  |  |  |  |  |  |  |  |  |  |
| **M** | **Iš viso[[16]](#footnote-17)** | **Eur** |  |  |  |  |  |  |  |  |  |  |  |  |  |  |  |  |

Mokėjimų dalių aprašymai ir sudedamosios dalys aprašytos Sąlygų 20 priedo *Sutarties projektas* 3 priede *Atsiskaitymų ir mokėjimų tvarka*.

Į nurodytą Metinį atlyginimą įeina visos mūsų išlaidos ir mokėtini mokesčiai.

Pažymėtina, kad pagal Įstatymo 13 straipsnio 2 dalį Pasiūlyme Metinis atlyginimas, išskyrus jo sudedamąsias dalis, nėra laikomas konfidencialia informacija.

Kaip Finansinio pasiūlymo sudėtinę dalį pridedame Finansinį veiklos modelį, parengtą pagal Sąlygų13 priede *Reikalavimai finansiniam veiklos modeliui* pateiktą formą, kuriame finansiškai (ekonomiškai) pagrindžiame mūsų investavimo tikslus, pateikiame investicijų grąžos įvertinimą ir kitus efektyvumo rodiklius. Taip pat jame nurodome ir pagrindžiame Sutarties įgyvendinimui reikalingas lėšas, finansavimo šaltinius ir sąlygas. Patvirtiname, kad suprantame, jog Finansiniam veiklos modeliui esant nepagrįstam, Finansinis pasiūlymas bus laikomas neatitinkančiu Sąlygų ir mūsų Pasiūlymas bus atmestas.

Finansinis pasiūlymas galioja iki Techninio pasiūlymo galiojimo pabaigos.

Nurodome, kad šiose Finansinio pasiūlymo dalyse pateikta informacija yra konfidenciali[[17]](#footnote-18):

|  |  |
| --- | --- |
| 1.  2.  3. |  |

| **Eil. Nr.** | **Pridedamų dokumentų pavadinimai** | **Dokumento puslapių skaičius** |
| --- | --- | --- |
|  | Finansinis veiklos modelis (ir jį pagrindžiantys dokumentai) |  |
|  | [*Nurodyti kitus dokumentus*] |  |
|  |  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Dalyvio arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**SUSIJUSIŲ BENDROVIŲ SĄRAŠO FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dalyvio pavadinimas, juridinio asmens kodas, buveinės adresas)

[*data*], Nr. [*numeris*]

Lietuvos Respublikos krašto apsaugos ministerija

Totorių g. 25, LT- 01121 Vilnius,

Tel. +370 706 70 750,

Faks.  +370 5 264 8517

el. p. [kam@kam.lt](mailto:kam@kam.lt)

**Susijusių bendrovių Sąrašas**

Atsižvelgdami į Sąlygų reikalavimą, pateikdami Pirminį pasiūlymą / Galutinį pasiūlymą dalyvauti [*nereikalingą išbraukti* I Skelbiamų derybų dalyje / II Skelbiamų derybų dalyje / III Skelbiamų derybų dalyje], pateikiame šį su mumis, kaip Dalyviu, susijusių bendrovių sąrašą:

|  |  |  |
| --- | --- | --- |
| Su [*Dalyvio pavadinimas*] susijusios įmonės: | | Siejantys ryšiai: |
|  |  | |
|  |  | |
|  |  | |
|  |  | |
|  |  | |

**Susijusia bendrove** šiuo atveju laikoma bet kuri bendrovė, ūkinė bendrija, ribotos atsakomybės bendrija, fondas ar kitas vienetas (juridinis arba ne juridinis asmuo), kurį Dalyvis (ar jo nariai) tiesiogiai ar netiesiogiai kontroliuoja arba kuris pats tiesiogiai ar netiesiogiai kontroliuoja Dalyvį (ar jo narį), arba kurį kartu su Dalyviu tiesiogiai ar netiesiogiai kontroliuoja kitas vienetas, turėdamas nuosavybės teisę, kapitalo dalį ar įgyvendindamas tokiai kontroliuojamai bendrovei taikomus teisės aktų reikalavimus.

**Kontrolė** reiškia dominuojančią įtaką kitam ūkio subjektui tiesiogiai ar netiesiogiai turint nuosavybės teisę, kitaip dalyvaujant finansiškai arba numatant dalyvavimo taisykles tame subjekte, t. y. kai:

1. turima daugiau kaip pusę tokios kontroliuojamos bendrovės išleistų akcijų ar kitokių nuosavybės vertybinių popierių; arba
2. turima daugiau kaip pusę visų balsų, kuriuos suteikia kontroliuojamos bendrovės išleistos akcijos ar kitokie nuosavybės vertybiniai popieriai; arba
3. turima galimybę paskirti ar išrinkti daugiau kaip pusę tokios kontroliuojamos bendrovės valdymo ar kito organo (išskyrus dalyvių susirinkimą) narių; arba
4. yra sudaryta sutartis, pagal kurią kontroliuojama bendrovė yra įsipareigojusi įgyvendinti kontroliuojančios bendrovės sprendimus ir nurodymus; arba
5. turima teisė į ne mažiau kaip pusę kontroliuojamos bendrovės turto, pelno ar likutinio reikalavimo.

Mes suprantame ir sutinkame, kad paaiškėjus, jog mūsų pateiktas Susijusių bendrovių sąrašas yra neteisingas, arba pasikeitus šioms bendrovėms ir neatnaujinus sąrašo per protingą terminą, mūsų Pasiūlymas gali būti atmestas ir mes pašalinti iš tolesnio dalyvavimo Skelbiamose derybose.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Dalyvio arba jo įgalioto asmens pareigos) |  | (Parašas) |  | (Vardas ir pavardė) |  |

1. Sąlygų priedas

**SUTARTIES PROJEKTAS**

[*Pridėti*  *Sutarties projektą.*]

1. Sąlygų priedas

**PASIŪLYMO GALIOJIMO IR SUTARTIES ĮVYKDYMO UŽTIKRINIMO FORMOS**

Pridedamos:

1. Pasiūlymo galiojimo užtikrinimo forma (Garantija);
2. Pasiūlymo galiojimo užtikrinimo forma (Laidavimas);
3. Prievolių įvykdymo užtikrinimo forma (Garantija);
4. Prievolių įvykdymo užtikrinimo forma (Laidavimas).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **PASIŪLYMO GALIOJIMO UŽTIKRINIMAS (Garantija)** | | | | |  | |
|  | | |  | |  | | | |
|  | | | | (Data) (numeris) | |  | | | |
|  | (Vieta) | | | | | | |  | |

Klientas, [*įrašyti Dalyvio pavadinimą; įmonės kodą, adresą; ūkio subjektų grupės atveju išvardinti pilnus narių pavadinimus, pažymint atsakingąjį narį, arba pažymėti, kad Dalyvis pateikia pasiūlymą jungtinės veiklos, kuri teikia pasiūlymą, vardu, nurodant jungtinės veiklos sutarties datą ir numerį*], pateikė Pasiūlymą dalyvauti Skelbiamose derybose dėl [*nereikalingą išbraukti* ,,Karinio dalinio vystymas Šilalės rajone, Pajūrio miestelyje“ *arba* „Karinio dalinio vystymas Rokantiškių kaime (Vilniaus rajone)“ *arba* „Karinio dalinio vystymas Šiaulių regione“] projekto įgyvendinimo.

[*Garanto pavadinimas, įmonės kodas*][atstovaujamas [*filialo pavadinimas*] filialo] [*adresas*], (toliau – Garantas), šioje garantijoje nustatytomis sąlygomis neatšaukiamai įsipareigoja sumokėti [*Valdžios subjekto pavadinimas*] (toliau – Institucija) ne daugiau kaip [*suma skaičiais*], ([*suma žodžiais, valiutos pavadinimas*]), gavęs pirmą raštišką Institucijos reikalavimą mokėti (originalą), kuriame nurodytas garantijos Nr. [*nurodyti garantijos numerį*]. Institucija neprivalo pagrįsti savo reikalavimų, tačiau savo rašte turi nurodyti, kad reikalaujama suma priklauso jai pagal vieną ar kelias žemiau nustatytas sąlygas:

1. Klientas atšaukia arba pakeičia savo Pasiūlymą jo galiojimo laikotarpiu, pasibaigus Pasiūlymų pateikimo terminui;

2. Laimėjęs Skelbiamas derybas, Klientas:

* 1. nepasirašo Sutarties ar atsisako ją sudaryti per Institucijos nustatytą terminą;
  2. nepateikia Sutarties įvykdymo užtikrinimo per Institucijos nustatytą terminą;
  3. per Sutartyje nustatytą laikotarpį neįvykdo išankstinių Sutarties įsigaliojimo sąlygų.

*Bet kokius raštiškus pranešimus Institucija turi pateikti Garantui kartu su Instituciją aptarnaujančio banko patvirtinimu, kad parašas yra autentiškas.*

Šis įsipareigojimas privalomas Garantui ir jo teisių perėmėjams ir patvirtintas Garanto antspaudu [*garantijos išdavimo data*].

Garantas įsipareigoja tik Institucijai, todėl ši garantija yra neperleistina ir neįkeistina.

Ši garantija galioja iki [*garantijos galiojimo data, ne trumpiau kaip Pasiūlymo galiojimo data pridėjus papildomas 10 (dešimt) Darbo dienų*].

Visi Garanto įsipareigojimai Institucijai pagal šią garantiją baigiasi, jei:

1. Iki paskutinės garantijos galiojimo dienos imtinai Garantas aukščiau nurodytu adresu nebus gavęs Institucijos raštiškų reikalavimų mokėti (originalo) ir Instituciją aptarnaujančio banko patvirtinimo, kad parašas yra autentiškas;

2. Bus sudaryta ir įsigalios Sutartis;

3. Skelbimos derybos bus nutrauktos;

4. Kliento Pasiūlymas Skelbiamose derybose atmestas ir atmetimas neapskundžiamas Lietuvos Respublikos įstatymų nustatyta tvarka.

Garantui yra grąžinamas garantijos originalas su Institucijos prierašu, kai:

2.1. Institucija atsisako savo teisių pagal šią garantiją; arba

2.2. Klientas įvykdė šioje garantijoje nurodytus įsipareigojimus.

Bet kokie Institucijos reikalavimai mokėti nebus vykdomi, jeigu jie bus gauti aukščiau nurodytu Garanto adresu pasibaigus garantijos galiojimo laikotarpiui.

*Šiai garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.*

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| A.V*. (įgalioto asmens pareigos)* |  | *(Parašas)* |  | *(vardo raidė ir pavardė)* |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **PASIŪLYMO GALIOJIMO UŽTIKRINIMAS (Laidavimas)** | | | | |  | |
|  | | |  | |  | | | |
|  | | | | (Data) (numeris) | |  | | | |
|  | (Vieta) | | | | | | |  | |

Šis laidavimo raštas galioja tik su Draudimo sutartimi Nr. [*įrašyti draudimo sutarties numerį*].

Klientas [*įrašyti Dalyvio pavadinimą, įmonės kodą, adresą; ūkio subjektų grupės atveju išvardinti pilnus narių pavadinimus, pažymint atsakingąjį narį, arba pažymėkite, kad Dalyvis pateikia Pasiūlymą jungtinės veiklos, kuri teikia Pasiūlymą, vardu, nurodant jungtinės veiklos sutarties datą ir numerį*] ir laiduotojas [*įrašyti laiduotojo pavadinimą, juridinį statusą ir adresą*], (toliau – Laiduotojas), pateikė Pasiūlymą dalyvauti Skelbiamose derybose dėl [*nereikalingą išbraukti* ,,Karinio dalinio vystymas Šilalės rajone, Pajūrio miestelyje“ *arba* „Karinio dalinio vystymas Rokantiškių kaime (Vilniaus rajone)“ *arba* „Karinio dalinio vystymas Šiaulių regione“] projekto įgyvendinimo.

[*įrašyti laiduotojo pavadinimą, juridinį statusą ir adresą*], [,atstovaujamas [*filialo pavadinimas*] filialo,] [*adresas*] (toliau – Laiduotojas), šiame laidavime nustatytomis sąlygomis neatšaukiamai įsipareigoja sumokėti [*Valdžios subjekto pavadinimas*] (toliau – Institucija) ne daugiau kaip [*įrašyti laidavimo sumą skaičiais*] ([*įrašyti sumą žodžiais*]) pagal šią laidavimo sutartį, gavęs pirmą raštišką Institucijos reikalavimą mokėti (originalą), kuriame nurodytas ladavimo sutarties Nr. [*nurodyti ladavimo sutarties numerį*].

Institucija neprivalo pagrįsti savo reikalavimų, tačiau savo rašte turi nurodyti, kad reikalaujama suma priklauso jai pagal vieną ar kelias žemiau nustatytas sąlygas:

1. Klientas atšaukia arba pakeičia savo Pasiūlymą jo galiojimo laikotarpiu, pasibaigus Pasiūlymų pateikimo terminui.

2. Laimėjęs Skelbiamas derybas, Klientas:

* 1. nepasirašo Sutarties ar atsisako ją sudaryti per Institucijos nustatytą terminą;
  2. nepateikia Sutarties įvykdymo užtikrinimo per Institucijos nustatytą terminą;
  3. per Sutartyje nustatytą laikotarpį neįvykdo išankstinių Sutarties įsigaliojimo sąlygų.

*Bet kokius raštiškus pranešimus Institucija turi pateikti Laiduotojui kartu su Instituciją aptarnaujančio banko patvirtinimu, kad parašas yra autentiškas.*

Šis įsipareigojimas privalomas Laiduotojui ir jo teisių perėmėjams ir patvirtintas Laiduotojo antspaudu [*laidavimo išdavimo data*].

Laiduotojas įsipareigoja tik Institucijai, todėl šis laidavimas yra neperleistinas ir neįkeistinas.

Šis laidavimas galioja iki [*laidavimo galiojimo data, ne trumpiau kaip Pasiūlymo galiojimo data pridėjus papildomas 10 (dešimt) Darbo dienų*].

Visi Laiduotojo įsipareigojimai Institucijai pagal šį laidavimą baigiasi, jei:

1. Iki paskutinės laidavimo galiojimo dienos imtinai Laiduotojas aukščiau nurodytu adresu nebus gavęs Institucijos raštiškų reikalavimų mokėti (originalo) ir Instituciją aptarnaujančio banko patvirtinimo, kad parašas yra autentiškas;
2. Bus sudaryta ir įsigalios Sutartis;
3. Skelbiamos derybos bus nutrauktas;
4. Kliento Pasiūlymas Skelbiamose derybose bus atmestas ir atmetimas neapskundžiamas Lietuvos Respublikos įstatymų nustatyta tvarka.

Laiduotojui yra grąžinamas laidavimo originalas su Institucijų prierašais, kai:

2.1. Institucija atsisako savo teisių pagal šį laidavimą; arba

2.2. Klientas įvykdė šiame laidavime nurodytus įsipareigojimus.

Bet kokie Institucijos reikalavimai mokėti nebus vykdomi, jeigu jie bus gauti aukščiau nurodytu Laiduotojo adresu pasibaigus laidavimo galiojimo laikotarpiui.

Šiam laidavimui taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.

Laiduotojas:

|  |  |  |  |  |  |
| --- | --- | --- | --- | --- | --- |
| A.V*. (įgalioto asmens pareigos)* |  | *(Parašas)* |  | *(vardo raidė ir pavardė)* |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **PRIEVOLIŲ ĮVYKDYMO UŽTIKRINIMAS (Garantija)** | | | | |  | |
|  | | |  | |  | | | |
|  | | | | (Data) (numeris) | |  | | | |
|  | (Vieta) | | | | | | |  | |

Kliento [*įrašyti Privataus subjekto pavadinimą, įmonės kodą, adresą*] įsipareigojimai pagal su [*Valdžios subjekto pavadinimas*] (toliau – Institucija) pasirašytą Sutartį Nr. [*numeris*] (toliau – Sutartis) dėl [*Sutarties pavadinimas* ] turi būti užtikrinti Sutarties įvykdymo garantija.

[*Garanto pavadinimas, įmonės kodas*] [, atstovaujamas [*filialo pavadinimas*] filialo,] [*adresas*] (toliau – Garantas), šioje garantijoje nustatytomis sąlygomis neatšaukiamai įsipareigoja sumokėti Institucijai ne daugiau kaip [*suma skaičiais*], ([*suma žodžiais*]) Eur, gavęs pirmus raštišką Institucijos reikalavimą mokėti (originalą), kuriame nurodytas garantijos Nr. [*nurodyti garantijos numerį*], patvirtinantis, kad Klientas neįvykdė ar netinkamai įvykdė prievoles pagal Sutartį, nurodant kokios prievolės nebuvo įvykdytos ar įvykdytos netinkamai.

Šis įsipareigojimas privalomas Garantui ir jo teisių perėmėjams ir patvirtintas Garanto antspaudu [*garantijos išdavimo data*].

Garantas įsipareigoja tik Institucijai, todėl ši garantija yra neperleistina ir neįkeistina.

*Bet kokius raštiškus pranešimus Institucija turi pateikti Garantui kartu su Instituciją aptarnaujančio banko patvirtinimu, kad parašas yra autentiškas.*

Ši garantija įsigalioja Sutarčiai įsigaliojus visa apimtimi.

Ši garantija galioja iki [*garantijos galiojimo data*].

Visi Garanto įsipareigojimai pagal šią garantiją baigiasi, jei:

1. Iki paskutinės garantijos galiojimo dienos imtinai Garantas aukščiau nurodytu adresu nebus gavęs Institucijos raštiškų reikalavimų mokėti (originalo) ir Instituciją aptarnaujančio banko patvirtinimo, kad parašas yra autentiškas;

2. Garantui yra grąžinamas garantijos originalas su Institucijos prierašu, kad:

2.1. Institucija atsisako savo teisių pagal šią garantiją; arba

2.2Klientas įvykdė šioje garantijoje nurodytus įsipareigojimus;

Bet kokie Institucijos reikalavimai mokėti nebus vykdomi, jeigu jie bus gauti aukščiau nurodytu Garanto adresu pasibaigus garantijos galiojimo laikotarpiui.

*Šiai garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.*

|  |  |  |  |  |  |
| --- | --- | --- | --- | --- | --- |
| A.V*. (įgalioto asmens pareigos)* |  | *(Parašas)* |  | *(vardo raidė ir pavardė)* |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **PRIEVOLIŲ ĮVYKDYMO UŽTIKRINIMAS (Laidavimas)** | | | | |  | |
|  | | |  | |  | | | |
|  | | | | (Data) (numeris) | |  | | | |
|  | (Vieta) | | | | | | |  | |

Šis laidavimo raštas galioja tik su Draudimo sutartimi Nr. [*įrašyti draudimo sutarties numerį*].

Kliento [*įrašyti Privataus subjekto pavadinimą, įmonės kodą, adresą*] įsipareigojimai pagal su [*Valdžios subjekto pavadinimas*] (toliau – Institucija) pasirašytą Sutartį Nr. [*numeris*] (toliau – Sutartis) dėl [*Sutarties pavadinimas* ] turi būti užtikrinti Sutarties įvykdymo laidavimu.

[*Laiduotojo pavadinimas, įmonės kodas*] [,atstovaujamas [*filialo pavadinimas*] filialo,] [*adresas*] (toliau – Laiduotojas), šiame laidavimo rašte nustatytomis sąlygomis neatšaukiamai įsipareigoja sumokėti Institucijai ne daugiau kaip [*suma skaičiais*], ([*suma žodžiais*]) Eur, gavęs pirmus raštišką Institucijos reikalavimą mokėti (originalą), kuriame nurodytas laidavimo sutarties Nr. [*nurodyti laidavimo sutarties numerį*], patvirtinantis, kad Klientas neįvykdė ar netinkamai įvykdė prievoles pagal Sutartį, nurodant kokios prievolės nebuvo įvykdytos ar įvykdytos netinkamai.

Šis įsipareigojimas privalomas Laiduotojui ir jo teisių perėmėjams ir patvirtintas Laiduotojo antspaudu [*laidavimo išdavimo data*].

Laiduotojas įsipareigoja tik Institucijai, todėl šis laidavimas yra neperleistinas ir neįkeistinas.

*Bet kokius raštiškus pranešimus Institucija turi pateikti Laiduotojui kartu su instituciją aptarnaujančio banko patvirtinimu, kad parašas yra autentiškas.*

Šis laidavimas įsigalioja Sutarčiai įsigaliojus visa apimtimi.

Šis laidavimas galioja iki [*laidavimo galiojimo data*].

Visi Laiduotojo įsipareigojimai pagal šį laidavimą baigiasi, jei:

1. Iki paskutinės laidavimo galiojimo dienos imtinai Laiduotojas aukščiau nurodytu adresu nebus gavęs Valdžios subjekto raštiškų reikalavimų mokėti (originalo) ir Instituciją aptarnaujančio banko patvirtinimu, kad parašas yra autentiškas;

2. Laiduotojui yra grąžinamas laidavimo originalas su Institucijos prierašais, kad:

2.1. Institucija atsisako savo teisių pagal šį laidavimą; arba

2.2. Klientas įvykdė šiame laidavime nurodytus įsipareigojimus;

Bet kokie Institucijos reikalavimai mokėti nebus vykdomi, jeigu jie bus gauti aukščiau nurodytu Laiduotojo adresu pasibaigus laidavimo galiojimo laikotarpiui.

*Šiam laidavimui taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.*

Laiduotojas:

|  |  |  |  |  |  |
| --- | --- | --- | --- | --- | --- |
| A.V*. (įgalioto asmens pareigos)* |  | *(Parašas)* |  | *(vardo raidė ir pavardė)* |  |

1. Sąlygų priedas

**GINČŲ NAGRINĖJIMO TVARKA**

**Jeigu ūkio subjektas / Kandidatas / Dalyvis mano, kad Valdžios subjektas nesilaikė Įstatymo reikalavimų ir tuo pažeidžia ar pažeis jo teisėtus interesus**

Tokiu atveju ūkio subjektas / Kandidatas / Dalyvis gali pateikti Valdžios subjektui (Komisijai) pretenziją dėl, ūkio subjekto / Kandidato / Dalyvio nuomone, jo teisėtus interesus pažeidžiančių Valdžios subjekto veiksmų ar priimtų sprendimų. Toks pretenzijos pateikimas yra privaloma ikiteisminė ginčo nagrinėjimo stadija.

Pretenziją galima pateikti Valdžios subjektui (Komisijai) faksu, per CVP IS ar kitomis elektroninėmis priemonėmis arba pasirašytinai per pašto paslaugos teikėją ar kitą tinkamą vežėją per 10 (dešimt) dienų nuo paskelbimo apie perkančiosios organizacijos priimtą sprendimą dienos arba perkančiosios organizacijos pranešimo raštu apie jos priimtą sprendimą išsiuntimo CVP IS priemonėmis ūkio subjektams / Kandidatams / Dalyviams dienos.

Pretenziją Valdžios subjektas (Komisija) nagrinės tik tokiu atveju, jeigu ji bus gauta nepraleidžiant aukščiau nurodytų terminų ir iki Sutarties sudarymo dienos. Išnagrinėti pretenziją ir priimti motyvuotą sprendimą Valdžios subjektas privalo ne vėliau kaip per 5 (penkias) Darbo dienas nuo pretenzijos gavimo dienos, o apie priimtą sprendimą ne vėliau kaip kitą Darbo dieną CVP IS susirašinėjimo priemonėmis, kai nėra tokios galimybės – raštu, pranešti pretenziją pateikusiam ūkio subjektui / Kandidatui / Dalyviui bei suinteresuotiems Kandidatams / Dalyviams, taip pat juos informuoti apie anksčiau praneštų pirkimo procedūros terminių pasikeitimą.

**Jeigu Valdžios subjektas (Komisija) netenkina pretenzijos**

Jeigu pateikta pretenzija nėra patenkinama, patenkinama tik iš dalies, arba neišnagrinėjama per nustatytą terminą, ją pateikęs ūkio subjektas / Kandidatas / Dalyvis turi teisę kreiptis į teismą dėl pažeistų teisių gynimo pagal Lietuvos Respublikos įstatymus.

Jeigu ūkio subjektas kreipiasi į teismą, jis privalo nedelsiant, bet ne vėliau kaip per 3 (tris) Darbo dienas faksu, elektroninėmis priemonėmis ar pasirašytinai per kurjerį pateikti Valdžios subjektui prašymo ar ieškinio kopiją su priėmimo žyma ar kitais gavimo teisme įrodymais.

1. Naudojamų sąvokų sąrašas koreguojamas atsižvelgiant į konkretaus Projekto ypatumus. [↑](#footnote-ref-2)
2. Vertinimui turi būti pateiktos pastato ar pastatų kartu su inžineriniais statiniais statybos ir montavimo darbų apimtys. Atskiros dalys – pastatų statybos, inžinerinių statinių statybos ar montavimo darbų nebus vertinamos [↑](#footnote-ref-3)
3. Tuo atveju, jeigu atitinkamą vertinamąjį laikotarpį KS-01 (ketvirtinė) statistinė ataskaita neapima, trūkstamam laikotarpiui įvertinti Kandidatas gali pateikti atliktų statybos darbų sąrašą pagal Sąlygų 11 priede *Statybos ir montavimo darbų sąrašo forma* pateiktą formą. [↑](#footnote-ref-4)
4. Paraiška pildoma kiekvienai Skelbiamų derybų daliai atskirai. [↑](#footnote-ref-5)
5. Jei Kandidatas veikia kaip ūkio subjektų grupė, šią informaciją reikia nurodyti apie visus grupės narius. Taip pat reikia nurodyti, kuris narys yra pagrindinis ir įgaliotas atstovauti ūkio subjektų grupę. [↑](#footnote-ref-6)
6. Ūkio subjektų grupės atveju reikia nurodyti tik asmenį (asmenis), įgaliotus atstovauti ir veikti visos grupės vardu. [↑](#footnote-ref-7)
7. Nurodyti kvalifikacijos reikalavimo numerį pagal Sąlygų 4 priedą *Kvalifikacijos reikalavimai*. [↑](#footnote-ref-8)
8. Nurodyti dokumentus, patvirtinančius Kandidato atitikimą kvalifikacijos reikalavimui, ir jų puslapių skaičių. Jei atitikimas kvalifikacijos reikalavimui grindžiamas ūkio subjektų grupės narių, subtiekėjų ar kitų ūkio subjektų pajėgumais, reikia nurodyti jų pavadinimus. [↑](#footnote-ref-9)
9. Sąlygų 4 priede *Kvalifikacijos reikalavimai* Pastabų 6) punkte nurodytus dokumentus. [↑](#footnote-ref-10)
10. Jeigu nenurodyta, kokiose paraiškos dalyse yra konfidenciali informacija, Komisija turi teisę atskleisti visą paraiškoje esančią informaciją. Konfidencialia informacija nelaikomas Kandidato (arba ūkio subjektų grupės narių) pavadinimas ir kita informacija, kuri pagal Įstatymą nelaikoma konfidencialia informacija. [↑](#footnote-ref-11)
11. Kvalifikacijos reikalavimo atitikimui, taip pat kvalifikacinės atrankos (P1) kriterijaus reikšmei pagrįsti Kandidatas vietoj šio sąrašo gali pateikti KS-01 (ketvirtines) statistines ataskaitas. [↑](#footnote-ref-12)
12. Jei Dalyvis veikia kaip ūkio subjektų grupė, šią informaciją reikia nurodyti apie visus grupės narius. Taip pat reikia nurodyti, kuris narys yra pagrindinis ir įgaliotas atstovauti grupę. [↑](#footnote-ref-13)
13. Šioje skiltyje taip pat nurodomi ir specialistai, kuriais buvo remiamasi įrodinėjant Kandidato atitikimą kvalifikacijos reikalavimams ir vykdant Sutartį, kai jie nebuvo Kandidato darbuotojai pateikimo metu, bet laimėjimo atveju būtų įdarbinti. [↑](#footnote-ref-14)
14. Jeigu nenurodoma, kokiose Techninio pasiūlymo dalyse yra konfidenciali informacija, Valdžios subjektas turi teisę atskleisti visą Techniniame pasiūlyme esančią informaciją. [↑](#footnote-ref-15)
15. Jei Dalyvis veikia kaip ūkio subjektų grupė, šią informaciją reikia nurodyti apie visus grupės narius. Taip pat reikia nurodyti, kuris narys yra pagrindinis ir įgaliotas atstovauti ūkio subjektų grupę. [↑](#footnote-ref-16)
16. Bendra Metinio atlyginimo struktūros mokėjimo dalių suma (su PVM) per visą Sutarties galiojimo laikotarpį turi būti lygi Pasiūlyme nurodytam Metiniam atlyginimui. [↑](#footnote-ref-17)
17. Jeigu nenurodoma, kokiose Finansinio pasiūlymo dalyse yra konfidenciali informacija, Valdžios subjektas turi teisę atskleisti visą Finansiniame pasiūlyme esančią informaciją. [↑](#footnote-ref-18)